
Deciziile ocupă un loc important în viaţa noastră de zi cu 
zi, fiind cea mai valoroasă cheie în obţinerea succesului. 
Deciziile ne conturează viitorul şi aduc bucurie şi emotie în 
viaţa noastră. În loc să trăim povestea altcuiva este necesar 
să ne trăim propria poveste, iar acest lucru este posibil prin 
alegerile pe care le facem. 

A lua decizii reprezintă un mod de viaţă pentru oamenii 
de succes, iar noutăţile pe care acestea le aduc îi încântă. 


Experienţa lor ne arată că de foarte multe ori viaţa se 
rezumă la deciziile pe care le luăm - cu cât acestea sunt mai 





îndrăzneţe, cu atât emoția este mai mare, iar răsplata pe 
măsură. 


Deciziile oamenilor impliniti ne ajută să ne dăm seama 0 A M F N | L 0 R 
că noi suntem singurii capabili să schimbăm lucrurile prin 
intermediul hotărârilor pe care le luám. 

Chiar şi atunci când ne confruntăm cu situaţii care nu 


A 
pot fi controlate, putem decide cum să reactionám, ce lecţii 
să învăţăm şi ce atitudini şi convingeri să adoptăm. Locul în i 
care ne aflăm azi se bazează foarte mult pe deciziile pe care 


le-am luat ieri, iar viitorul nostru depinde de ceea ce 
decidem azi. 





PHILIP BAKER 


Autorul bestsellerului 
Secretele oamenilor impliniti 

Jos pălăria pentru Phil Baker şi pentru această carte 
extraordinară despre luarea deciziilor. Sunt o persoană care 
citeşte destul de mult şi consider că materialele scrise de 
Phil sunt unice atât în ceea ce priveşte conţinutul lor, cât 
şi stilul acestuia. Angajamentul cu care acesta îi ajută pe 
cititori să îşi lărgească orizontul de aşteptare capătă o noua 
semnificaţie odată cu „Deciziile oamenilor impliniti*. 


Kevin Gerald 
Pastor senior, autorul lucrărilor Characteristics of a 
Winner şi Forces That Form Your Future 


Viaţa nu este o întâmplare, ea este rezultatul deciziilor 
noastre. Rezultatele cu adevărat remarcabile apar datorită 
luării unor decizii importante! Îndrăzniţi să decideti să và 
trăiţi viaţa cu autoritate. Această carte îşi va lăsa cu 
siguranţă amprenta supra felului în care vedeţi luarea 
deciziilor, dar şi asupra capacităţii voastre de a lua deciziile 
cele mai bune. 


Mark Ramsey 
Pastor senior, biserica CitiPointe, Brisbane, Australia 


Această carte este o combinaţie minunat construită de 
umor, umanitate şi o mare doză de încurajare. Este evident 
că Phil se dovedeşte a fi un autor cult, inteligent şi atent. 
Prin cartea sa, Phil vă provoacă nu doar să luaţi decizii, 
dar vă şi învaţă cum să luaţi cele mai bune decizii. Vă va 
provoca, vă va informa, vă va distra şi în cele din urmă vă 
va inspira să treceţi la un nivel mai înalt de existență. Dar 
nu va face compromisuri de la mesajul său central - pentru 
a realiza ceva de o valoare extraordinară trebuie sa iei 
deciziile corecte. Mi-a plăcut să citesc această carte şi v-o 
recomand cu căldură. 


Bruce Hills 
Pastor senior, biserica Garden City, Brisbane, Australia 











Din punctul de vedere al unei peroane care se află în plin 
proces de scriere a unei cărţi despre leadership, am găsit 
această carte nu doar fascinantă şi plăcută, ci chiar 
frustrantă. Phil Baker a reuşit. A scris cartea pe care aş fi 
vrut eu să o scriu şi mai mult ca sigur că a făcut acest 
lucru mai bine decât l-aş fi făcut eu! Este spirituală, 
instructivă şi aparent simplă. Are talentul de a face 
conceptele dificile să fie uşor de înţeles. Partea cea mai bună 
este că el chiar trăieşte după aceste principii. Nu este vorba 
doar de nişte idei bune - este vorba chiar de felul în care 
Phil îşi trăieşte viaţa şi astfel, ceea ce el recomandă nu se 
petrece doar în scris, ci şi în fapt. Cumpárati această carte 
şi cititi-o. Nu veţi mai fi la fel. 


Eric Delve 
Pastor senior, biserica St Luke, Maidstone, UK 

„l-am răspuns că zarurile au fost aruncate; am 
trecut Rubiconul. Să mă scufund sau să înot, să 
trăiesc sau să mor, să supraviețuiesc sau să pier 
alături de tara mea era hotărârea mea de ne- 


strămutat.!“ 


John Adams, Dialoguri cu Jonathon Sewell, 1774 
(John Adams, Opere, vol.4, p.8) 

PROLOG 


Lucrurile bune vin în general câte trei — Stăpânul 
Inelelor, Matrix, ... primele trei serii Rocky? Astfel, între 


1996 şi 2001 am scris o serie de trei cărţi: Secrets of 


Super Achievers (Secretele oamenilor impliniti, Ed. 
Amaltea, 2008), Attitudes of Amazing Achievers şi 
Wisdom of Wealthy Achievers. La începutul lui 2003 însă 
am ţinut o serie de prelegeri legate de puterea deciziei. 
Dintre toate prezentările mele pe parcursul întregului 
an, aceasta a fost cel mai bine primită şi se pare că a 
avut cel mai mare impact asupra vieților celor din public. 
Astfel că trilogia mea s-a transformat într-o serie de 
patru volume. Aş dori să le mulțumesc celor de la cafeneaua 
Joe's Garage din Queenstown, Noua Zeelandă, pentru cá 
mi-au furnizat cafeaua, si lacului Wakitipu pentru 
inspiratie. Dupá ce scriu ii predau un document absolut 
ilizibil surorii mele, Penny, care il transformá intr-o carte, 
având ca ajutor si alte resurse. Ea îmi spune întotdeauna 
că cei care fac adevărata muncă sunt Sarah Churchill, 
Mark Pomery, Simon Elliott şi Belinda McCullough, 
alături de Amanda Spurling, care se ocupă de fotografii. 
Totul a pornit cu o cursă de alergare începută în fata 
casei mele, în încercarea de a mă menţine în formă. La 
asta se rezumă de fapt viaţa - momentul hotărârii, al 
deciziei, momentul acela în care stai în faţa casei tale în 
pantaloni scurţi şi o pereche de sandale total nepotrivite 
si faci acel pas, te arunci înainte. Restul este simplu. 
Sunt sigur că această carte va încuraja pe mulţi să treacă 


pragul. 


Phil Baker 


Joe's Garage, 8:56 am, 29 august 2004. 
o 5 

CUVÂNT ÎNAINTE 


Luarea deciziilor este o parte a vieţii noastre de zi cu 
zi. Fiecare doreşte ca toate lucrurile să fie aranjate cum 
trebuie sau să aibă un plan real, bine pus la punct, astfel 
încât să poată lua hotărârea fără teama de eşec. 

Un proverb spune: „Un plan bun eşuează din lipsa 
unui sfat bun“. Este foarte bine să cauţi un sfat, dar în 
procesul luării unei decizii, acest sfat trebuie să fie şi 
potrivit. 

Bill Bernbach, fondatorul Doyle Dayne Bernbach 
Advertising, spunea: „Suntem atât de preocupaţi de 
rezultatele statisticilor, încât uităm că noi suntem cei 
ce le creăm“. 

Va trebui să luăm decizii în fiecare zi, atât impor- 
tante, cât şi mărunte. Nu putem să detinem toate datele 
legate de o anumită problemă, pentru că încă nu am 
rezolvat-o. Putem să le analizăm de mai multe ori, însă 
într-un final, va trebui să luăm o hotărâre. Analiza în 
sine nu va lua decizia în locul nostru. 

Deciziile ne conturează viitorul şi aduc bucurie şi 
emoție în viaţa noastră. Pentru a deveni un performer, 
trebuie să iei decizii. În loc să trăieşti povestea altcuiva, 
mai bine îţi creezi propriile statistici şi propria poveste. 

Performerii vor îndrăzni să intre în acele domenii 
despre care nu se ştie mare lucru. Vor crea noi pieţe şi 
noi modalităţi de a face afaceri. 

A lua decizii este un mod de viaţă pentru performeri, 
iar noutăţile pe care acestea le aduc în viaţa lor îi 
încântă. Performerii îşi urmăresc visurile şi pasiunile 
prin luarea acestor hotărâri. Viaţa se rezumă la a lua 
decizii — cu cât acestea sunt mai îndrăzneţe, cu atât 
emoția este mai mare, iar răsplata pe măsură. 

Vei spune: „Şi dacă greşesc?“. Performerii ştiu că din 


când în când vor lua decizii greşite şi că unii vor ţine cu 
ei, iar alţii li se vor împotrivi, dar, în ciuda acestora, ei 
vor lua hotărârea de care este nevoie. 

Există un studiu care dovedeşte că 10% dintre oameni 
nu vor fi de acord cu tine indiferent de decizia pe care o 
iei. Aşa că fă-o. Sfaturi vin din toate părţile şi, de cele 
mai multe ori, de la cei ce nu au făcut lucrul respectiv. 
Unele companii le acordă angajaţilor timpul necesar 
pentru a crea si a lua decizii — bune sau rele. Acel timp 
necesar pentru a crea produse îndrăzneţe. Timpul de care 
este nevoie pentru a deveni îndrăzneţi. Un astfel de 
exemplu este Compania 3M din Statele Unite. 3M este o 
companie care vinde produse inovatoare. Fără inovaţie, 
afacerea aceasta nu poate exista. 3M le permite angajaţilor 
să folosească 15% din orele petrecute la muncă pentru a 
crea şi a lua decizii asupra proiectelor alese de ei înşişi. 

Problemele, dificultăţile, munţii nu vor dispărea dacă 
nu luăm nici o decizie. Trebuie să iei decizii pentru a 
ocoli, sau a lua în piept aceste probleme. 

Atunci când am început afacerea lanţului de cafenele 
Gloria Jean's, numărul de decizii pe care trebuia să le 
luăm era înfiorător (şi încă este). Dar eram devotați unei 
idei si înflăcăraţi, astfel că a trebuit să luăm toate aceste 
decizii. Am hotărât ce voiam să fim şi ce doream să 
realizăm. Eram deschizători de drumuri pe piaţa de cafea 
din Australia. Trebuia să luăm decizii dacă voiam să ne 
realizăm visurile şi să ne îndeplinim dorinţele. Astfel 
că acest proces a devenit un fel de obisnuintá pentru 
noi. 

lată câteva dintre deciziile pe care Philip Baker ne 
provoacă să le luăm pentru a deveni oameni de succes: 

e Decizii la răscruce de drumuri — Încotro? Forţa ce 

creşte în momentul luării unei decizii 

ə Decizia de a fi în formă maximă 

e Decizia de a-ţi schimba viaţa 


e Decizia de a-ţi păzi inima 

e Decizia de a învăţa - Fii curios 

e Decizia de a te distra 

e Decizia de a iubi 

e Decizia de a ierta 

e Decizia de a avea răbdare 

e Decizia de a avea o căsătorie reuşită 

e Decizia de a nu face comparații 

A decide poate deveni o obisnuintá, poate crea forță 
motrice şi poate să-ţi transforme visurile în realitate. 
Succesul este un drum bătătorit de decizii, si nu o desti- 
nație. 

Philip Baker ia hotărâri şi ne provoacă si pe noi să 
facem la fel astfel încât să avem succes in toate domeniile 
vieții. 

Ne somează să găsim forța existentă în luarea unei 
decizii. 


Peter Irvine 


Director si deținător al lanțului de cafenele Gloria Jean's 

CAPITOLUL 1 


Piti ABE 


„Există un moment in care fiecare 
om Si fiecare natiune trebuie sá 
decidá de partea cui se aflá in lupta 
adevărului cu minciuna şi a binelui 
cu răul; 

Un ideal nobil, un nou trimis al 
Domnului care oferă fiecăruia 
mântuire sau nenorocire, 

Împarte lumea-n două: la stânga 
caprele şi la dreapta oile, 

iar alegerea merge aşa mereu, între 
întuneric şi lumină.“ 


J.R. Lowell! 





Morpheus — „Crezi în soartă, Neo?" 

Neo — , Nu." 

Morpheus — „De ce nu?“ 

Neo — „Pentru că vreau să cred că dețin controlul 
asupra destinului meu." 


Morpheus — „Inteleg perfect ce vrei să spui.“ 


Ideea că deciziile sunt de maximă importanţă pentru 
succesul nostru se bazează pe două presupuneri. 

În primul rând, că nu totul este predestinat; că tot 
ceea ce facem sau nu facem contează; încrederea în faptul 
că tot viitorul nostru este flexibil şi că a decide şi a 
acţiona modifică felul în care se desfăşoară lucrurile. 

În al doilea rând, că universul funcţionează după o 
logică anume; că deciziile conturează realitatea, deoarece 
și piesele de domino cad într-un anumit fel, şi dacă aleg 
să împing una anume, atunci consecințele sunt în mare 
previzibile. 

Dacă oricare dintre cele două premise de mai sus este 
falsă, atunci forţa şi înţelepciunea deciziilor proprii este 
doar un miraj. Dacă totul este predestinat, atunci, indi- 
ferent ce decidem sau facem, lucrul respectiv se va întâm- 
pla oricum. Ce ţi-e scris în frunte ţi-e pus. 

Pe de altă parte, dacă viaţa este cu totul întâmplă- 
toare, fără nici o logică, adevăr, ritm sau model demn de 
incredere, atunci nimeni nu poate spune cu siguranţă 
că ceea ce credem, felul in care reactionám sau actionám 
are vreo influenţă asupra vieţii noastre. 

Părerea mea este că, deşi în adâncul nostru cunoaştem 
adevărul legat de aceste lucruri, trăim într-un fel de 
ceaţă, fără să înţelegem ce înseamnă cu adevărat toate 
acestea. Poate că tot ceea ce avem nevoie este să fim 
convinşi de cineva. Realitatea este că lumea noastră 
funcţionează în concordanţă cu niște reguli, cu nişte 
legi; există un tipar în univers; o formulă în spatele 
acestor forţe. 

Sá ne imaginám un pic o lume proiectatà altfel — o 
lume in care merele ar cádea in sus, fárà nici o logicá, 
pur si simplu din cánd in cánd. Cum ar fi dacá uneori 
cafeaua ar fi când rece, când caldă? Ce fel de univers ar 
fi acela si ce fel de existentá am duce noi intr-o lume in 
care totul ar fi întâmplător? Dacă seminţele ar incolti 
când şi când, fără nici un motiv, ci doar pentru că aşa ar 
sta lucrurile? Dacă noţiunea de „consecinţă“ nu ar avea 
nici un înţeles? Dacă nu ar exista nici o legătură logică 
între cauză şi efect, ci pur şi simplu un lucru s-ar petrece 
întâi şi apoi i-ar urma un al doilea, dar fără nici o legă- 
tură cu primul? Dacă ceea ce aş face sau nu aş face nu 
ar avea nici un fel de legătură cu ceea ce se petrece în 
realitate în viaţa mea? 

Într-o asemenea lume ai putea să fii leneş şi să ai 
aceleași șanse de promovare sau îmbogăţire precum cel 
harnic şi sârguincios... niciodată n-ai putea şti. O relaţie 
extraconjugală mi-ar putea îmbunătăţi căsnicia sau ar 
putea să o distrugă. Omorârea cuiva în public ar putea 
atrage oprobiul societăţii sau ar putea fi aplaudată, iar 
înscrierea unui gol ar putea să însemne câştigarea 
partidei sau pierderea ei... n-am putea sti cu siguranţă 
niciodată care este rezultatul. 

Pe scurt, cum ar fi să supravietuiesti, nu mai zic să 
găseşti o anume logică, într-o asemenea lume? Cu cât 
ne gândim mai mult la o asemena situaţie ipotetică 
(Steve Wright ar comenta aici că ar trebui mai bine să 
ne imaginăm o lume în care nu ar exista situaţii ipote- 
tice!), cu atât suntem mai recunoscători că nu trebuie 
să trăim astfel. 

Mulţi dintre noi luăm ca atare faptul că trăim şi 
murim, producem şi consumám, semănăm si recoltăm 
pe baza unor reguli clare. Legile fizicii şi ale chimiei 
sunt cele care ne asigură existenţa. Legile comunicării 
ne permit să interacţionăm. Legile spirituale ne conferă 
semnificaţie, legile agrare produc mâncarea, pe când cele 





ale gastronomiei ne permit să o preparăm. Putem 
continua aşa la nesfârşit, dar deja devine clar că efectul 
şi cauza, acţiunea şi consecinţa, decizia şi implicatia sunt 
o descriere exactă a felului în care funcţionează lucrurile 
în lume. Acest adevăr este atât de adânc înrădăcinat în 
subconştientul nostru, că nici măcar nu-l punem în 
discuţie şi nici nu ne dăm seama că există. Aşa cum peştii 
nu simt senzaţia de ud, aşa şi noi trăim pe baza acestor 
reguli si legi, folosindu-le, intelegándu-le şi asumându- 
ni-le fără să ne dăm seama de acest lucru. 

Nu credem în asta, ştim clar... că durează trei minute 
să fierbi un ou, 180 de mile pe oră pentru a decola, o 
majoritate de membri aleşi pentru a constitui un guvern, 
un pahar şi jumătate de lapte pentru a da gust oricărei 
prăjituri. Ştim că, atunci când sunt tăiaţi, copacii cad, 
că minciuna complică viaţa şi că pâinea proaspătă are 
gust mai bun decât cea uscată. Ştim că soarele va răsări 
din nou mâine şi că fluxul va veni din nou, că heroina 
distruge viaţa, în timp ce a-i ajuta pe alţii iti îmbogățește 
existenţa. Luăm ca atare faptul că un scaun ne va susţine 
greutatea şi dacă nu este aşa, atunci există un motiv 
clar — picioarele acestuia nu mai tin, dieta noastră nu a 
functionat sau cineva ni l-a tras de sub picioare exact 
cánd voiam sá ne agezám. Niciodatà cauza nu este aceea 
cá nu a existat nici un motiv. Cá pur si simplu in acea zi, 
acest scaun pur şi simplu nu a „funcţionat“, s-a im- 
potrivit şi astfel ai căzut pe jos pentru că... ei bine, nu ar 
exista un „pentru că“; pur şi simplu pentru că se poate 
intâmpla asta câteodată... mai încearcă, poate că de data 
asta merge. 

Regulile pun stăpânire pe personalitatea noastră prin 
modalităţi evidente, dar şi prin altele subtile. Chiar în 
acest moment folosesc regulile gramaticale, de dex- 
teritate fizică şi sper că şi pe cele ale logicii, în timp ce 
tu foloseşti legile recunoaşterii vizuale, înţelegerea, şi 
aş vrea să cred că şi pe cele ale plăcerii. 

Prin urmare, viaţa se rezumă la a descoperi aceste 


reguli şi legi şi la a decide cum să le aplicăm. Succesul 
se rezumă la cât de bine le înţelegem şi cât de corect 
facem uz de ele în domeniul nostru de interes. Într- 
adevăr, pornind din acest punct cheie, a fost creată 
societatea vestică. Din vremea Renaşterii, a Reformei 
şi a Revoluţiei Industriale, până la viziunea predominant 
ştiinţifică a zilelor noastre, acest adevăr a fost propagat 
cu succes. 

Adevărul este că viaţa nu se desfăşoară la întâmplare. 
Cà legile naturii pot fi înţelese, iar pe baza informaţiilor 
furnizate de ele putem lua decizii şi astfel putem reuși 
să zburăm pe lună sau să creăm copii prin fertilizarea 
in vitro. Astfel avem puterea de a schimba o sumedenie 
de lucruri şi, drept consecinţă, lumea în care trăim 
devine un loc mai periculos, dar în acelaşi timp mai 
fascinant. 

Şi totuşi, cum se face că aplicăm atât de rar acest 
model cunoscut noţiunilor de succes, personalitate, 
relaţii sau spiritualitate? Dacă eşuăm, atunci dăm vina 
pe îngustimea minţii şefilor noştri, pe guvern, pentru 
politica lui proastă, pe partenerii noştri de viaţă, pentru 
lipsa de înţelegere, şi pe Dumnezeu, pentru că nu ne-a 
sărit în ajutor atunci când aveam nevoie. Pentru a folosi 
o analogie din Jim Collins: atunci când lucrurile merg 
prost, privim în afară pentru a găsi pe cineva pe care să 
dăm vina. Atunci când treburile merg bine, ne uităm în 
oglindă şi acceptăm laudele. Putem să ne construim 
succesul singuri, însă cu siguranţă nu suntem noi de 
vină pentru că am greşit. Şi iată că totuşi cei mai buni 
conducători fac exact invers. Când totul merge bine se 
uită în afară şi laudă echipa, domeniul de activitate şi 
împrejurările exterioare. Însă atunci când apare un 
moment de criză, se reflectă în oglindă pentru a descoperi 
unde anume au greşit şi chiar mai important decât asta, 
pentru a vedea ce pot face pentru a îndrepta lucrurile. 





Această carte reprezintă o încercare de a ne ajuta pe 
toţi să învăţăm să privim în oglindă. Să ne dăm seama 
că existența este construită pe baza unor reguli si legi, 
iar noi suntem singurii capabili să ne construim viaţa 
şi să schimbăm lumea prin intermediul acestui dar care 
ne-a fost dat, adică puterea de decizie. Lipsurile finan- 
ciare, suferinţa psihică sau stagnarea carierei se da- 
torează faptului că nu cunoaştem regulile care guver- 
nează toate lucrurile, sau faptului că actionám în opo- 
zitie cu ele. Cred că în viaţă poti fi învingător, poti fi un 
bun creştin si poti obţine acea siguranţă... dacă știi cum 
iti poti alege calea în consecinţă. Asa că haide să îm- 
prăştiem ceața şi să ne înfruntăm viitorul cu din ce în 
ce mai multă claritate. 

„Oamenii trebuie să se decidă ce 
anume nu ar face şi abia apoi vor 
putea să acţioneze eficient în ceea ce 
ar trebui să facă.“ 


Mencius, Opere 2.8 











Puterea deciziei este cea mai valoroasá cheie pe calea 
către succes. Nu neapărat din punctul de vedere al 
importantei, cát din punct de vedere cronologic, deoarece 
alegerea reprezintá momentul de inceput in orice actiune. 
Fără decizie nu avem continuare. Alegând, putem să 
facem lucruri minunate sau îngrozitoare. O simplă 
decizie a dus la descoperirea Lumii Noi şi, în fond, tot o 
decizie a dus la prăbuşirea unei clădiri din cauza coli- 
ziunii cu un avion. Prin decizie putem să ne îmbunătăţim 
viaţa sau să ne-o distrugem. Poţi să te cásátoresti sau 
să divortezi, poti să-ţi imbrátisezi copilul sau îl poti lovi. 
Desi există circumstanţe care fac mai ușoară luarea unei 
decizii în locul alteia, nimic nu are puterea de a declanşa 
o anumită acţiune mai mult decât propria noastră 
hotărâre. Psihologia freudiană încearcă doar să explice 
de ce decidem într-un anumit fel, dar nu poate să ne exo- 
nereze de responsabilitatea hotărârilor noastre. Din 
păcate, în loc să valorificăm şi să utilizăm această 
putere dată de Dumnezeu, o ignorăm, o evităm şi ne 
trăim viaţa la întâmplare, prinşi într-un ocean de ezitări 
si amânări. Eu personal obisnuiam să fiu destul de 
indecis, acum însă, lucrurile s-au mai schimbat... 

Evident că, pe măsură ce societatea noastră devine 
tot mai sofisticată, mai prosperă şi mai aglomerată, 
multitudinea de alegeri si de posibilităţi devine bulver- 
santă. Un supermarket obișnuit din Statele Unite vinde 
aproape o sută de tipuri diferite de cereale pentru micul 
dejun. Avem o mulţime de canale TV, download-uri broad- 
band şi 27 de feluri de toppinguri pentru pizza. Nu numai 
că o asemenea supradoză de informatie slábeste capa- 
citátile intelectuale, dar începe chiar să sugereze că indi- 
vidul are foarte puţine de spus în această privinţă. În 
mintea noastră este posibil să fim capabili să alegem 
pizza pe care o dorim, dar, pe de altă parte, nu putem să 
alegem partidul politic cu care ţinem, regimul economic 
sau guvernamental preferat sau, se pare, chiar modul 

in care alegem sá ne crestem copiii. Nu suntem altceva 
decát niste flecustete purtate de curent, frunze in bátaia 
vântului, acea pană rátácitoare din Forrest Gump. Astfel, 


acest pesimism propriu fatalismului se strecoará in 
suflet ca un vierme si se hráneste cu scopurile noastre, 
distrugándu-ne determinarea. În Grădina Raiului 
alternativele erau simple. Adam şi Eva nu aveau altceva 
de făcut decât grădinărit si sex! Si, cum spune J. John?, 
ce te făceai dacă nu-ţi plăcea grădinăritul! Succesul în 
viaţă nu se rezumă însă la a alege un tip de cereale, de 
maşină, canal TV sau dacă e cazul să faci grătar în seara 
asta sau nu. Succesul presupune luarea unor decizii de 
importanţă majoră şi apoi să le urmăreşti cu insistență 
şi dârzenie. Decizia este elementul de legătură dintre a 
spune si a face, dintre a şti şi a trăi, dintre teorie şi 
practică, dintre teologie şi credinţă. 

Scopul acestei cărţi este să declare alături de Gramsci 
că există un optimism al voinţei. Că viaţa se referă la 
alegeri făcute, şi nu la bafta avută. Că nu suntem des- 
tinati să fim nişte sclavi ai circumstanțelor, ci dimpo- 
trivă, acestea pot fi sclavele deciziilor noastre. Chiar şi 
atunci când ne confruntăm cu situaţii ce nu pot fi con- 
trolate de noi, putem decide cum să reactionám, ce lecţii 
să învăţăm şi ce atitudini şi convingeri să adoptăm ca 
efect al acestor situaţii. Locul în care ne aflăm azi se 
bazează foarte mult pe deciziile pe care le-am luat ieri, 
iar viitorul nostru se bazează pe ceea ce decidem azi. 
Viaţa este o multitudine de alegeri sau, ca să folosim 
metafora lui Frost, o varietate de drumuri ce se îm- 
prástie prin pădure. Ajungem din când în când la răs- 
cruce de drumuri şi, în ciuda faptului că suntem con- 
stienti de acest lucru, puterea deciziei stă în aceste rás- 
cruci. Putem alege să eliberăm această putere şi să per- 
mitem vieților noastre să curgă lin, dar numai noi suntem 
responsabili pentru propriile alegeri. 

Vestea bună este că, aşa cum afirmă Gramsci, există 
un optimism al voinţei. Decizia are aliaţii săi — astfel că 





în momentul în care o facem nu suntem singuri. Mă 
surprinde de fiecare dată puterea ce pare a fi eliberată 
atunci când se face o alegere. Persoana care a decis poate 
supune circumstanţele. Doctorii iti pot spune că cel care 
are voinţa de a trăi va rezista mai mult timp, deşi poate 
că este mai bolnav decât cel care a renunţat deja la do- 
rinta de a trăi. Atunci când Biserica din comunitate a 
decis că vrea să se orienteze către televiziune, în ciuda 
faptului că nu aveam, personal, bani sau pregătire, 
lucrurile au început să se mişte. Ceea ce privit de pe 
margine părea a fi imposibil de realizat a început să 
devină realizabil pe măsură ce ne apropiam de el. Au 
început să apară persoanele pregătite, posturile de tele- 
viziune ce ne refuzaseră iniţial au spus da şi în prezent 
suntem prezenţi la televiziuni din şaizeci de ţări. Sunt 
perfect conştient că dacă nu ne-am fi decis să facem asta, 
cu siguranţă nu s-ar fi întâmplat niciodată; într-adevăr, 
am fi fost exact în aceeaşi situaţie şi în ziua de azi — 
lipsa oamenilor, a banilor şi a know-how-ului ar fi încă 
prezente. Atunci când luăm o decizie, vântul începe să 
bată în direcţia în care vrem noi, culoarea semaforului 
se transformă în verde; avem încă de luptat, însă lucrurile 
devin întrucâtva mai uşoare. 

„Şi astfel, natura oamenilor este 
asemănătoare; doar obiceiurile lor îi 
diferenţiază. “ 


Confucius (Analecte, 17.2) 





O decizie fermă, indiferent că este conştientă sau 
inconștientă, nu trebuie luată din nou în fiecare zi. 
Decizia de a te trezi la 6 dimineaţa este genul de hotărâre 
ce trebuie atacată cu maximă energie în primele săptă- 
mâni, însă, după un timp, devine un automatism. Difi- 
cultatea cu care te dai jos din pat se manifestă doar la 
început. Astfel, voinţa este eliberată şi se poate concentra 
pe altă problemă. 

Avem o natură repetitivă bazată pe obisnuintá. Obi- 
ceiurile noastre formează structura personalităţii pe 
care o avem şi definesc esenţa caracterului nostru. Repe- 
tarea unei acţiuni până ajunge să devină instinctivă 
reprezintă însuşi modul în care ne trăim viaţa. De fapt, 
este unica modalitate prin care înţelegem să trăim. Vezi 
tu, avem o nevoie constantă de ordine, context şi fami- 
liaritate. Într-adevăr, într-un mediu aflat într-o schim- 
bare continuă, necesitatea obişnuinţei este si mai acut 
resimţită. Mai devreme sau mai târziu, tot ce vrem este 
să ajungem acasă, să ne întoarcem la ceea ce ne este 
familiar. Obiceiul, indiferent care este acesta, ne oferă o 
senzaţie de control. Dacă numărul schimbărilor creşte, 
atunci acest simţ se diminuează şi dă naştere fenome- 
nului denumit de Alvin Toffler şocul viitorului’. 

Teza centrală susținută de Toffler este că atunci când 
experienţa noastră este invadată de noutate, vieţile ne 
sunt aruncate în nesinguranţă. Să luăm pe cineva din 
jungla braziliană şi să-l ducem într-un sat de eschimosi; 
atunci inima sa va tremura de frică mai abitir decât îi 
vor clănţăni dinţii de frig. Să luăm o femeie de afaceri 
din vest şi să o ducem într-o mahala din Calcutta, şi 
această experienţă o va marca pe viaţă. Familiarul este 
astfel distrus şi, odată cu el, simţul echilibrului şi 
încrederea scad. Cafeaua de dimineaţă de la Starbucks, 
în cazul ei, sau scăldatul de după-amiază, pentru el - 
lucruri ce făceau parte implicit din vieţile lor — sunt 
acum dorite cu mare ardoare. Cea mai bună ceaşcă de 

ceai pe care am báut-o a fost in Java Centralá — un loc 
cunoscut pentru calitatea deosebită a frunzelor de ceai, 
dar nu şi pentru arta de a le prepara. Am fost invitat să 
vorbesc la o conferinţă pentru tineri, în mare parte 
datorită faptului că celălalt invitat din Australia a trebuit 
să-şi anuleze vizita. Nu mai fusesem în Indonezia şi la 
22 de ani ştiam foarte puţine lucruri despre cultura, 
stilul de viaţă şi obiceiurile acestei ţări. Am descoperit 
că totul era diferit — limba, mâncarea, respectarea re- 
gulilor de circulaţie şi ceaiul. Ceaiul indonezian nu 
seamănă deloc cu cel vestic. Nu spun că este mai bun 
sau mai rău, ci pur şi simplu diferit. După câteva zile, 
tânjeam după o ceascá de ceai „normală“ - după o 
săptămână eram de-a dreptul disperat. Din fericire, am 
dat peste nişte misionari care ne-au invitat la ei acasă 
să bem ceva. Ne-au oferit ceai, iar noi am refuzat, până 
când am văzut în bucătărie o cutie de ceai „veritabil“. 
„A, vreţi să spuneţi ceai adevărat... ne-ar face plăcere 
să servim o ceaşcă.“ A fost minunat! Ceva cunoscut în 
mijlocul necunoscutului; un pic de acasă în mijlocul unui 
tărâm îndepărtat. 

Este important să înţelegem că aşa suntem noi. Nu 
este ceva ce ţine de ordine sau dezordine, de nou sau 
vechi, de aventură sau plictiseală. Totul se rezumă practic 
la a găsi siguranţa printr-o modalitate constantă de acti- 
une. O viaţă întreagă petrecută în același loc sau o altă 
tară în fiecare zi, ambele sunt obisnuinte. Dacă noutatea 


este pasiunea noastră, atunci vom căuta mereu lucruri 
noi şi, în consecinţă, lumea va deveni mai uşor de înţeles. 

Din această cauză continuu să îmi sărut soţia pe gât, 
iar ea continuă să-mi opună rezistenţă (se pare cà o 
gâdilă). Poate că tu stai în mod repetat până târziu şi 
citeşti sau poate că te trezeşti dimineaţa şi alergi. O 
ciocolată fierbinte înainte de culcare sau mângâiatul pi- 
sicii, tipatul la partenerul tàu de viaţă sau scobitul în 
nas... toate acestea sunt doar nişte tipare ce continuă 


să se formeze. Chiar şi încercarea de a trăi astfel este 
un tipar de alt fel. Obiceiurile noastre ne împresoară, 
pun stăpânire pe noi. Puterea obisnuintei este incontes- 
tabilă, însă diferenţa este făcută doar de noi, pentru că 
numai noi ne alegem aceste obiceiuri. Ele ne pot trage 
în sus spre împlinirea destinului nostru cu o putere ui- 
mitoare, dar ne şi pot trage în jos, spre mâlul de pe fundul 
lacului. Deciziile reprezintă germenii noilor obiceiuri 
şi slujba de înmormântare a celor vechi. Această carte 
vorbeşte despre nașterea unor obiceiuri corecte şi distru- 
gerea celor greşite. Performerii sunt cei care au luat 
deciziile corecte şi astfel au permis acelui gen de obi- 
ceiuri bune să facă parte din viaţa lor. Succesul nu este 
mistic... este reprezentat de ceea ce facem noi în mod 
repetat. Eşecul rareori apare pur şi simplu - este 
alimentat pe termen lung de partea întunecată a forţei 
obisnuintei. Succesul şi eşecul, destinul sau disperarea 
sunt stări la care se ajunge pas cu pas. Viaţa este o 
călătorie. Progresul este format din ceea ce facem în mod 
repetat. Unele obiceiuri ne trag în sus, altele în jos. Calea 
pe care o urmăm, în sus sau în jos, depinde în mare parte 
de aceste tipare de comportament. Trebuie să tintim 
înainte şi în sus, însă visurile nu ni se vor împlini dacă 
nu implicăm în acest proces şi puterea obiceiurilor bune 
şi dacă, în acelaşi timp, nu ne eliberăm de lanţurile 
ademenitoare ale obiceiurilor rele. Scopul nostru este 
eliberarea, iar bucuria pe care aceasta o aduce în viata 
noastră poate fi în mod sigur atinsă. l 

„Vin grámezi-grámezi în valea 
judecății, căci ziua Domnului este 
aproape în valea judecăţii.“! 


Biblia, loel 3:14 

Dacă viața este o călătorie, atunci elanul este esen- 
tial. Deciziile reprezintă căile către obiceiuri, iar obi- 
ceiurile sunt catalizatoarele ce construiesc avântul în 
viață. Acum câțiva ani, John Maxwell a scris cartea The 
Succes Journey (Călătoria succesului). Editorul său, 
Thomas Nelson, a preferat un alt titlu: The Journey To 
Succes (Călătoria spre succes). Din punctul de vedere al 
lui Maxwell acesta era de neconceput. Tema principală 
a cărții sale era chiar faptul că succesul nu este o des- 
tinatie in sine, nu reprezintă un loc in care ajungi la un 
moment dat in viitor. Ci, dimpotrivá, este vorba despre 
direcţia către care te indrepti şi de drumul pe care-l 
parcurgi. Absolvirea unei facultáti, o medalie olimpicá, 
obtinerea unui loc in consiliul de conducere: toate 
acestea nu sunt decát rezultate si o formá de recu- 
noastere a succesului. Succesul in sine se poate vedea 
in studiul elevului, in exercitiile disciplinate ale spor- 
tivului şi în înţelepciunea si judecata directorului. Nu 
trebuie să facem greşeala să ne concentrăm asupra pie- 
trelor de hotar când drumul este cel mai important. 
Impulsul este cheia acestei călătorii. Putem fi pe drumul 
cel bun, în direcţia bună, dar dacă nu ne mişcăm, nu 
suntem altceva decât un obstacol ce riscă să fie călcat 
în picioare. 

Deciziile se aseamănă cu momentul în care porneşti 
un motor şi cresti uşor turatia, până atingi impulsul miş- 
cării. Oamenii impliniti au învăţat această smecherie; 
ei ştiu că acele obiceiuri zilnice, concentrate, deliberate 
sunt cele care fac roţile să se învârtă. Începutul este cel 
mai greu; cea mai multă energie este necesară pentru a 
începe ceva, dar de îndată ce depăşim rezistenţa inertiei, 
forţa impulsului devine un aliat puternic. Micuța cárá- 
midă de sub roată, care pare a fi de nedepăşit pentru 
vehicolul ce abia începe să se mişte, rămâne practic ne- 
observată la viteză mare. Aşa este şi în viaţă. Energia 
impulsului este necesară. Succesul începe să se contureze. 

Pe măsură ce înaintezi, lucrurile devin mai uşoare. 
Hopurile întâlnite de-a lungul drumului ne pot încetini, 
dar forţa continuă a obiceiului zilnic ne va menţine pe 
drumul cel bun şi ne va ajuta să ne încadrăm şi în timp. 
Oamenii impliniti protejează acest impuls. Ei înţeleg 
faptul că succesul în viaţă, în căsnicie şi în afaceri este 
ascendent. Orice prost poate prinde viteză când merge 
la vale. Dar cei care îşi îndreaptă atenţia spre atingerea 
unor culmi mai înalte vor trebui să se concentreze 
pentru a crea propulsia. Înţeleg că o persoană poate să 
aibă totul, însă dacă îi lipseşte această componentă 
esenţială, nu o aşteaptă altceva decât o luptă nesfârşită. 
Afacerea poate avea structura corectă, personalul po- 
trivit şi poate comercializa produsul potrivit în cel mai 
bun mod cu putinţă. Restaurantul poate oferi mâncare 
şi servicii extraordinare. Însă ambele trebuie să aibă 
aceeaşi componentă pentru a capta atenţia pe piaţă şi 
aici intervine impulsul. Surferul se poate îndrepta cu 
putere spre mal, însă atunci când valul se ridică şi îi 
micşorează forţa, totul se schimbă. Asa este şi în viaţă; 
există momente când înotăm cu toată puterea şi totuşi, 
înaintarea noastră este abia observabilă. Apoi sunt mo- 
mente în care tot ceea ce trebuie să facem este să ne 
prindem de placă, iar valul ne ridică şi ne împinge 
înainte. Trebuie să cunoaştem principiile de bază ale 
înotului, dar scopul nostru trebuie să fie acela de a prinde 
valul. Impulsul ne face să părem mai buni decât suntem 
şi să obţinem mai mult decât meritám. Inertia ne face 
să párem mai proşti decât suntem şi să obţinem mai 
puţin decât merităm. 

Astfel, obţinerea acestui impuls este de maximă im- 
portanță. Nu există nimic mai rău decât o viaţă plină de 
tristeţe. Toate pânzele sunt ridicate, echipajul este bine 
pregătit şi prora îndreptată spre orizontul îndepărtat. 
Şi totuşi, dacă vântul nu bate, sau dacă bate, însă ne 
trezim prinşi în „cătuşe“ confruntându-ne cu puterea 





sa, fără să fim capabili de a ne mișca în stânga sau în 
dreapta pentru a-i prinde curentul, atunci nu ne rămâne 
altceva decât frustrarea şi eşecul. Un singur lucru 
lipseşte din imaginea anterioară. Surferul trebuie să 
prindă valul, iar navigatorul vântul potrivit. Tot aşa, 
şi în viaţă trebuie să stápánesti imposibilul, să te avánti 
în marea inexplicabilului şi să domini curenţii frenetici 
ai existenţei. 

Vieţile apatice pot fi schimbate. Picioarele de plumb 
pot începe să salte. Inima adormită poate primi o nouă 
viaţă. Oamenii impliniti cred acest lucru, şi atunci când 
isi pierd avântul, isi petrec fiecare moment pentru a-l 
regăsi. Când acesta este redescoperit, atunci toată 
energia lor se concentrează pe stăpânirea sa, cât de mult 
si de departe se poate. Suntem, deci, oare sortiti să stăm 
si să aşteptăm, scrutând orizontul în căutarea acelui 
imprevizibil val prielnic? Nu cred. Studiile mele asupra 
celor care au reuşit în viaţă demonstrează că liderii îşi 
facilitează propriul impuls. Există câteva lucruri pe care 
le putem face: putem acţiona, putem dezvolta anumite 
atitudini ce vor adăuga forţă şi viteză dezvoltării vieţii 
noastre. Există ceva în cursul istoriei mai mare decât 
noi toţi şi totuşi, facem parte din fluxul conştiinţei, iar 
puterea unei singure vieţi de multe ori a contat şi va 
continua să conteze mai mult decât orice pe lume. Deci, 
ce putem face pentru a ieşi din rutina zilnică? Ce putem 
întreprinde pentru a ne descătuşa sufletul şi a crea 
această mişcare de înaintare atât de râvnită? Partea a 
doua a acestei cărţi descrie câteva decizii standard: 
decizii care vor aduce forţă în viaţa voastră, decizii pe 
care dacă le veţi lua şi vă veţi ţine de ele, vor construi — 
încet, aproape imperceptibil — o energie care vă va umple 
viața de sensuri şi înţelesuri noi. 

„Al răbdare şi aşteaptă până când 
se aşază noroiul pe fund şi apa se 
limpezeşte.“ 


Lao-Tsu 








Când aveam vreo doisprezece ani, desenul preferat 
infátisa un şoarece care se uita gânditor la o capcană 
plină cu caşcaval. Textul era: „NU te lăsa prins de 
deciziile luate în grabă“. Mare parte din această carte 
se referă la importanţa luării deciziilor şi ne încurajează 
să stăm departe de pericolele apatiei şi ale trândăviei. 
Totuşi, judecata noastră ar trebui să ne dicteze că ar fi 
bine să alocăm măcar un pic de timp deliberării — adică 
să discutăm despre dezbaterea deliberării! Trebuie să 
studiem şi să actionám - trebuie să studiem pentru a 
acţiona. Deliberarea se referă la a nu grăbi tocmai această 
fază de studiu. Ínteleptii evrei compară procesul deli- 
berării cu cel al aratului şi al semănării recoltei, apoi al 
culegerii grâului. Dacă decizia şi acţiunea sunt hrana 
sufletului, atunci trebuie acordat foarte mult timp cul- 
tivării acestei recolte. 

Legea căsătoriei, cel puţin în Australia, dar din pă- 
cate nu şi în Las Vegas, interzice căsătoria prea rapidă 
a unui cuplu. Ca persoană ce poate oficia o căsătorie, 
dacă un cuplu se prezintă în fata mea cu dorinţa de a se 
căsători, eu trebuie să primesc o înştiinţare cu cel puţin 
o lună înainte. lată una dintre primele întrebări pe care 
le pun legate de relaţia lor: De cât timp vă cunoaşteţi? 
O singură dată mi s-a întâmplat să refuz căsătoria unui 
cuplu şi asta a fost pentru că ştiam că abia se cunos- 
cuseră. Toată treaba suna foarte bine teoretic, dar nu 
avuseseră timp să delibereze. Le-am spus că dacă vor să 
se căsătorească, se pot duce la oficiul stării civile şi într-o 
lună vor fi soţ şi soţie, dar dacă doreau ca eu să oficiez 
această căsătorie, să vină înapoi la mine peste patru sau 
cinci luni şi vom vedea atunci cum mai stau lucrurile. 
În doar câteva săptămâni, relaţia lor era deja terminată. 
Nu spun că nu te poţi îndrăgosti la prima vedere. Doar 
că o relaţie sigur nu va fi distrusă dacă îţi acorzi timp 
să o construieşti, însă grăbindu-te poţi face acest lucru. 
Ceaiul necesită fierbere, cafeaua trebuie prăjită şi 

măcinată, iar vinul trebuie băut! Şi totuşi, cu cât îl laşi 
să se învechească, cu atât devine mai bun. Tot la fel se 
formează şi deciziile bune. Înainte să te apuce furia, 
numără până la zece. Gândeşte-te la toată problema 
pentru un timp. Cugetă asupra ei. 

Câteodată însă, toate frazele de mai sunt sus folosite 
de cei care doresc să scape de luarea unei decizii. În acest 
context, ele nu sunt altceva decât o parte a limbajului 
amânării. Însă noi suntem devotați deciziilor şi acţiunii. 
Grija noastră nu este cá nu ne vom hotărî, ci cât de bună 
va fi hotărârea pe care o vom lua. Aşa că apăsaţi butonul 
de pauză, recalibraţi-vă şi deveniți îndeajuns de tácuti 
cât să auziti ce vă dictează propriul instinct. Acest mo- 
ment de răgaz este momentul în care suntem cel mai în- 
clinati să descoperim cine suntem şi ce dorim cu adevărat. 

Marile decizii necesită deliberare îndelungată. Căsă- 
toria, cumpărarea unei locuinţe, întemeierea unei fa- 
milii, alegerea unei bomboane Cadbury's Dairy Milk sau 
a unei cutii de rahat turcesc, toate acestea necesită foarte 
multă atenţie şi concentrare. Cu cât decizia pe care 
trebuie să o luăm este mai mică din punctul de vedere al 
importanţei, cu atât procesul de deliberare va fi mai 
scurt. Unele dintre deciziile standard care vor fi discutate 
în această carte sunt atât de logice, încât necesită extrem 
de puţină cumpănire sau chiar deloc. Decizia de a fi în 
formă trebuie doar luată, însă modalitatea prin care vom 
realiza acest lucru presupune un proces de gândire. Dacă 
alegem spre exemplu înotul şi descoperim că ne plic- 
tiseşte enorm, atunci asta ne va distruge motivaţia şi 
poate anula decizia iniţială. În realitate, oamenii îm- 
pliniti cugetá mai mult asupra mijloacelor, decât asupra 
scopului. Gandhi, spre exemplu, ştia că India trebuie să 
fie liberă - metoda prin care trebuia să obţină asta îl 
punea de fapt în încurcătură. Şi-a petrecut un an călă- 
torind cu trenul prin toată tara, ascultând cetăţenii şi 
gândindu-se la ce avea de făcut. Uşor, uşor, procesul de 


deliberare a dat curs acţiunii, care s-a dovedit a fi şi corectă, 
şi eficientă. Studierea cazului Kennedy şi a crizei cubaneze 
nu este atât un studiu al unei decizii, cât un studiu al 
deliberării ce a dus la decizia respectivă. Într- adevăr, 
Kennedy a fost criticat de unii dintre generalii săi pentru 
slăbiciunea voinţei şi incapacitatea de a lua hotărâri. 
Însă, aşa cum timpul o va dovedi, Kennedy a fost întot- 
deauna credincios ideii de acţiune - însă voia să se asigure 
că această acţiune este corectă. În fond, soarta întregii 
lumi depindea de această decizie. Ca preşedinte iti este 
foarte uşor să răspunzi prin folosirea forţei — oricine 
poate face acest lucru. Mai dificil este însă să răspunzi 
cum trebuie, să cugeti asupra căii de urmat şi să ai o 
idee destul de bună asupra locului în care te va duce 
acest drum. Procesul deliberării permite luarea unei 
decizii corecte. Adevărata tragedie este că mulţi oameni 
trăiesc toată viaţa fără a lua în consideraţie întrebări 
esenţiale cum ar fi: „Ce să fac cu viaţa mea?“, „Există 
un scop al universului?“, „Există Dumnezeu?*. Cu 
siguranţă ajungem la concluzii diferite şi, drept urmare, 
luăm decizii diferite, însă lipsa unei evaluări profunde 
a acestor probleme, asupra naturii vieţii înseşi, cu 
siguranţă va duce la lipsa răspunsurilor din viaţa 
noastră. Ca să folosesc o sintagmă din Matrix, „aşchia 
din mintea noastră“ simte nevoia să investigheze, pentru 
că din această cercetare poate lua naştere o nouă viaţă. 

SPAGHETT 

I 
WITH MEATBALLS 
MOSTACCIOr , 


Topped With our own 


Ground Beef Meat an i nara Sauce op 


BAKED 


i Yzzareita À 
Accompanied aia sapa, Cheese. 
! Ouf Own & topped 
nene EMEN MARSALA 
rt 
in our special breast 


ALA 


fomanes f a Putter sue with 
DAN a tich of oregano NDS dd keeks, 
9 fieshiy cooked ü p 


8.95 Chicken breast & be " 


Intelepciunea din spatele procesului de deliberare ne 
poate ajuta sá evitám trei greseli diferite, insá stráns 
legate una de alta. 


Putem, desigur, folosi aceastá putere a deciziei si totusi 
să alegem greşit. Putem să cedám în fata furiei, să 
comitem adulter sau să investim banii aiurea. Viaţa este 
plină de asemenea situaţii. Astfel stând lucrurile, nu 
trebuie — aşa cum am văzut deja - să ne abtinem de la a 
lua decizii, ci trebuie să avem ca ţintă să alegem corect, 
iar atunci când greşim să învăţăm lecţia si să ne vedem in 
continuare de drum, mai bine pregătiţi pentru următoarea 
decizie care trebuie luată. Există, bineînţeles, şi persoane 
ce sunt fie proaste, fie cu adevărat rele. Într-adevăr, prostul 
este acela care pur şi simplu refuză să înveţe din pro- 
priile greşeli, care aruncă vina pe oricine şi orice şi apoi 
continuă să ia acelaşi tip de decizii. Recent, în Perth, 
am văzut o ştire legată de o doamnă supărată pe guvern, 
pe birocratie, crezând că toată lumea este împotriva ei, 
deoarece parcase ilegal şi, în consecinţă, îi fusese 
ridicată maşina. Maturitatea şi responsabilitatea în- 
seamnă că înțeleg faptul că dacă aleg să beau în noaptea 
asta, aleg ca mâine dimineaţă să mă doară capul. Dacă 
aleg să nu învăţ pentru examene, aleg să nu îmi cons- 
truiesc cariera pe care o doresc. Dacă aleg să fiu ne- 
politicos, superficial şi vulgar, aleg să am un anumit tip 
de prieteni. Dacă aleg să mănânc peste măsură, aleg să 
devin supraponderal. Dacă aleg să fiu promiscuu, aleg 
să-mi petrec viaţa în singurătate. Dacă aleg să nu iert, 
aleg să îmi otrăvesc viaţa şi să-mi periclitez sănătatea. 
Totul este interconectat. Viaţa nu înseamnă atât de mult 
ce ni se întâmplă, cât ce se petrece în interiorul nostru 
si cum alegem să procesám, prelucrám şi să administrám 
toate ciudáteniile acesteia. 

Nu vreau să vă dezgust, dar unul dintre proverbele 
mele preferate este: „Precum un câine se întoarce la 
voma sa, aşa îşi repetă şi prostul greşelile“!. Adevărul 
evident este faptul că prostul este prost tocmai pentru 
că se repetă în ceea ce face... decizie greşită după decizie 
greşită. Această maximă nu numai că ne demonstrează 
asta, dar ne şi invită să ne gândim la „modul“ în care se 
întoarce câinele. Dacă ati văzut vreodată un asemenea 
fenomen, cu siguranţă aţi observat că respectivul câine 
devorează nou descoperita „hrană“ de pe jos cu aceeaşi 
plăcere şi viteză cu care a făcut-o şi prima oară. Este 
posibil ca şi cei înţelepţi să-şi repete greşelile, însă a 
doua oară sunt mult mai prevăzători; se gândesc mult 
mai bine înainte să acţioneze. Prostul, însă, nici măcar 
nu este conştient de faptul că a mai făcut asta o dată. 
Despărţirile sau concedierile care au la bază acelaşi tip 
de comportament nici măcar nu sunt băgate în seamă. 
Cu alte cuvinte, înțelepciunea nu garantează luarea unor 
decizii corecte, dar garantează creşterea gradului de 
auto-cunoaştere. 


ALEGI CAND NU TREBUIE 

În filozofie există o lege numită legea non-contra- 
dictiei. Asta înseamnă că acelaşi lucru nu poate fi si 
corect, şi greşit, şi adevărat, şi fals în acelaşi timp. Ravi 
Zacharias?, un filozof creştin, ne oferă o bună exempli- 
ficare a acestei legi în acţiune. Să presupunem că eu şi 
soţia mea mergem pe stradă şi ne întâlnim cu un prieten. 
Acesta ne întâmpină cu următoarele cuvinte: „Am auzit 
că eşti însărcinată. Este adevărat?“ Dacă răspunsul soţiei 
mele este „Da“ şi al meu (referitor la ea) este „Nu“, 
atunci rezultă că: (A) este însărcinată şi nu mi-a spus 
sau (B) glumim sau (C) nu vreau să ştie nimeni deocam- 
dată. Singura variantă ce nu ar putea fi niciodată corectă 
este aceea că si eu, şi soţia mea spunem adevărul in 

acelaşi timp. Aceasta înseamnă că despre o femeie nu 
se poate spune că este însărcinată sau că nu este însăr- 
cinată în acelaşi timp. Jim Collins, în cartea sa, Built 
to last”, demonstrează că multe companii au luat 
această lege şi au aplicat-o în domeniul lor. Adică au 
transformat fiecare problemă într-una de tipul „sau/ 
sau“. Producem maşini economice, sau puternice. 
Producem computere high-tech, sau foarte uşor de utilizat. 
Collins spune că marile companii au reuşit să se 
distanteze de acest „sau/sau“ şi au ajuns la „şi/şi“. Cu 
alte cuvinte, au rezistat impulsului de a alege între două 
variante şi, în schimb, le-au acceptat pe amândouă. De ce 
să nu avem biserici şi inteligente, şi evocatoare; o slujbă 
care este şi contemporană, şi profundă, afaceri care sunt 
şi profitabile, şi ecologice. Cu siguranţă este posibil să 
accepti geniul lui „şi“, iar în acelaşi timp să scapi de 
tirania lui „sau“. Din păcate, fiica mea de opt ani a învăţat 
acest adevăr. Obişnuiam să-i restrâng opţiunile spunând: 
„Ei bine, fie speli vasele, fie îţi faci curat în cameră“. Şi 
asta a funcţionat nemaipomenit până a învăţat un pic de 
logică. Acum îmi răspunde cu un „Nu“ ferm şi trece la 
opţiunile 3, 4 şi 5, care implică în mod invariabil 
shoppingul, televizorul sau ciocolata. Astfel că a trebuit 
să-mi îmbunătăţesc logica şi să spun: „Am decis că întâi 
trebuie să alegi fie să speli vasele, fie să îţi faci curat în 
cameră si pe urmă poti alege să faci ce vrei tu!*. 

Bineînţeles că superioritatea modelului „sau/sau“ 
apare mereu la suprafaţă. Nu putem accepta chiar totul. 
În majoritatea cazurilor trebuie să spunem „nu“ unei 
anumite acţiuni şi să acceptăm alta. Nu putem să avem 
in acelaşi timp şi o căsnicie nemaipomenită, si o relaţie 
extraconjugală deosebită. Nu putem să-l servim pe 
Dumnezeu, şi în acelaşi timp să iubim şi banii. Nu putem 
să fim extrem de egoişti, şi în acelaşi timp să ne simţim 
şi extrem de impliniti. Unele lucruri necesită o alegere 
clară. 

SÁ NU ALEGI CAND CHIAR TREBUIE 
„Între idee şi realitate, între noțiune şi acțiune 


există întotdeauna o diferență.“ T.S. Eliot 


Poziţia implicită a inactivitátii este uşor de atins. Nu 
necesită nici un fel de muncă sau gândire, şi practic 
trăieşte pe baza incantatiei: „Într-o zi voi...“. Evident 
că această zi nu vine niciodată, pentru că împlinirea unei 
aspirații nu apare niciodată fără acţiune, şi astfel viaţa 
este trăită cu un mare regret — un sentiment de „aş fi 
putut, dar n-am făcut-o“ pune stăpânire pe noi. Această 
conştientizare interioară a potenţialului nostru neuti- 
lizat ne sprijină egoul şi pentru un timp ne convinge cà 
suntem bine. Însă gândul, ideea, dorinţa nu valorează 
nimic dacă nu sunt transformate în acţiune prin puterea 
deciziei. Asta îmi aduce aminte de halterofilul de la Jo- 
curile Olimpice, care a păşit pe covor pentru a încerca o 
ridicare ce i-ar fi putut aduce medalia olimpică; a ezitat 
de trei ori, a fost deranjat de mulţime, nu s-a simţit chiar 
pregătit — ezitare cauzată de importanța momentului — 
când brusc timpul alocat lui s-a sfârşit. S-au aprins 
luminile, a sunat alarma şi a fost descalificat. Se pregă- 
tise, se antrenase şi totuşi, în faza finală nu a reuşit să 
acţioneze. Nu toate deciziile depind de timp. De obicei, 
avem mai mult de şaizeci de secunde, dar pe de altă parte 
nu avem nici tot timpul din lume. La douăzeci şi patru 
de ani eram convins că ar trebui să scriu o carte. Era o 
aspirație, un vis. Meditam îndelung la acest lucru, însă 
amânam mereu. Scrierea unei cărţi necesita muncă şi 
disciplină. Exista o şansă destul de mare să eşuez şi 
totuşi, ideea aceasta nu-mi dădea pace. În cazul meu s- 
au scurs doisprezece ani până când am scris prima mea 
carte^. Acea carte mi-a schimbat viaţa din foarte multe 
puncte de vedere, însă realitatea este că ar fi putut să se 
întâmple mai curând sau chiar niciodată. Aş putea să 





stau şi acum să mă gândesc la asta şi să le spun prie- 
tenilor la un grătar: „Într-o zi voi scrie o carte“. 

Ce se află oare de partea cealaltă a unei decizii pe care 
nu am luat-o? Ce ar putea să fie, dar nu este? Ce ar putea 
să se întâmple, dar nu se va întâmpla decât dacă luăm o 
decizie? Deciziile au puterea de a crea. Acestea transformă 
visurile în realitate şi ne fac să ne îndepărtăm de acel 
teritoriu al întrebărilor şi să ne trăim viaţa cu adevărat. 
Esecul nu este atât de groaznic pe cát pare la început. 
Dacă nimeni nu ar fi cumpărat sau citit cărţile mele aş fi 
fost evident deprimat... mai mult chiar: devastat! Însă 
dacă mi-aş fi trăit viaţa si nu aş fi încercat — aş fi hotărât 
să nu iau o decizie — ar fi fost mult mai rău. 

O altă greşeală este să stationezi prea mult în poziţia 
de „pregătire“, deoarece legile entropiei ne arată că lu- 
crurile nu rămân aşa cum sunt. Pe măsură ce trece 
timpul, se inráutátesc. Energia se duce. Dragostea dis- 
pare. Vederea slăbeşte. Cafeaua se răcește. Camera devine 
şi mai dezordonată. Grădinile au mai multe buruieni, 
iar haosul, confuzia şi inertia încep să câştige teren. 

Aşa cum spunea G.K. Chesterton: „Conservatorismul 
se bazează pe ideea că dacă laşi lucrurile în pace, atunci 
ele rămân aşa cum sunt. Dar nu este aşa. Dacă laşi un 
lucru asa, în realitate îl laşi pradă schimbărilor.“” Dacă 
ne folosim constant puterea deciziei, nu o să rămânem 
pur şi simplu la acelaşi nivel; dimpotrivă, vom intra pe 
o pantă descendentă. Urcăm un mal abrupt şi noroios; 
dacă ne oprim, începem să alunecăm. Dacă nu facem 
nimic, inráutátim situaţia. Îmi aduce aminte de leneşul 
care, stând el aşa într-o zi şi nefăcând nimic, a fost prădat 
de o şleahtă de melci. După acest incident, poliţia a venit 
si l-a chestionat: „Ne puteţi spune ce s-a intámplat?", 
întrebă unul dintre poliţişti. „Mi-e teamă că nu“, răs- 
punse leneşul. „Totul s-a petrecut aşa de repede!“ 

Lucrurile nu se petrec doar pentru că trebuie — se 
petrec pentru că cineva a decis asta. Churchill, Mandela, 

Maica Teresa, Rosa Park si William Wilberforce au 
schimbat lumea datorită deciziilor luate. De multe ori, 
diferenţa între eficienţă şi lipsa ei este foarte mică. În 
continuare vom arunca o privire asupra unor decizii 
clasice pe care le-au luat aceşti oameni impliniti şi 
asupra cărora continuă să se aplece din când în când. 
Într-adevăr, majoritatea deciziilor sunt destul de simple. 
Şi totuşi, sunt exact acel lucru care îi diferenţiază pe 
cei care privesc de cei care acţionează. 

CAPITOLUL 7 


Mal o m 


IS A ADERE N s Eus 


Despre cum să iti recapeti forma 


i à a 


„Voința de a câştiga nu înseamnă 
nimic dacă nu ai şi voinţa de a te 
pregăti.“ 


Juma Ikangaa, câștigător al Maratonului New York-ului, 1989 








In ceea ce priveste deciziile, aceasta este una care nu 


necesită nici un fel de gândire. Nici unul dintre noi nu 
trebuie sá fie convins de validitatea ei. A fi in formá nu 
inseamná numai cá vom aráta mai bine, vom trái mai 
mult si vom fi mai sănătoși, dar vom avea si mai multă 
energie in fiecare zi. Problema constă aici nu in a con- 
stientiza, ci in a face. Desi rásplata exercitiului fizic este 
mare şi destul de evidentă, obstacolele din calea acesteia 
se pare însă că sunt mai convingătoare. Cunosc aceste 
voci interioare foarte bine. De fiecare dată când mesajul 
legat de forma fizică ajunge la creierul meu, imediat apare 
și cuvântul „durere“ ştergând repede tot. 

De ce oare nu poate forma fizică să persiste în mod 
natural de-a lungul timpului? Pe când aveam 12 ani, 
obişnuiam să alerg de-a lungul ţării prin noroaiele 
Angliei. La 14 ani, puteam să merg cu bicicleta pe dis- 
tante considerabile, chiar depăşind la un moment dat 
mici remorci în mişcare, spre deosebire de prietenul meu 
care se prindea de spatele lor şi apoi trecea pe lângă mine. 
Motivația era pe atunci o fată care locuia la 60 de km de 
casa mea, iar a ajunge la ea şi înapoi, înainte de apusul 
soarelui, nu constituia niciodată o problemă. La 16 ani, 
puteam să ridic 27 de kilograme peste greutatea mea. 
Bine, eram foarte slab, dar eram impresionat de acest 
efort, luând în consideraţie faptul că smecherii care luau 
premii pentru ridicarea greutăților puteau să adauge 
doar câteva kilograme peste cele 136 de kilograme ale 
lor. Şi totuşi, câteva decenii mai târziu, corpul meu, fără 
măcar să-mi ceară permisiunea, a fost depăşit de un 
simplu joc de cricket, pentru că a decis să încetinească 
chiar în mijlocul unei alergări. Era cu siguranţă vorba 
de o cursă destul de lungă (era deja a 11-a tură pentru 
echipa noastră), dar faptul că atunci când eu am dat 
comanda „aleargă“ picioarele mele nu au făcut-o, m-a 
determinat să înţeleg în ce condiţie precară se afla corpul 





e 
IST 


MA DOR PICIOARELE 











—L T LLAAA————Á3————————————Á—ÉÉT -—————— = 


eo 
> 


| 


DECIZIILE OAMENILOR IMPLINITI 


meu. Evident că în capul meu continuam să mă văd ca 


la 12, 14 şi 16 ani, sprinten, puternic şi plin de energie. 
Însă realitatea conturată sub forma oglinzii din faţa mea 
şi a gâfâitului ce se auzea din interiorul plămânilor a 
străpuns în cele din urmă acea stare de iluzie a tinereţii. 

Am observat pentru prima oară cum se modificase 
corpul meu la 34 de ani; având o greutate constantă toată 
viaţa, a fost o surpriză să constat cum cântarul arăta o 
creştere în greutate de la an la an. Felul de a mânca nu 
se modificase după cum puteam constata, însă, încetul 
cu încetul, au început să se formeze mici cute de piele în 
jurul taliei. Totul părea să demonstreze adevărul zicalei 
că vârsta mijlocie este atunci când mintea largă şi talia 
strâmtă schimbă locul între ele. Nu numai că deveneam 
un exemplu viu al zicalei de mai sus, dar am observat şi 
că dezvoltasem o tendinţă de a trage un pui de somn în 
fiecare după-amiază în jur de 14.30. Dorinţa de a mă 
întinde şi de a dormi jumătate de oră mă cuprindea si 
începea să mă domine. Nu spun că a atipi un pic după- 
amiaza este ceva greşit. Sunt convins că somnul este 
darul lui Dumnezeu pentru lumea aceasta decăzută. 
Totuşi, dacă găseşti că este absolut necesar să atipesti 
puţin în fiecare după-masă doar pentru a prinde un strop 
de energie ca să mergi mai departe, atunci cu siguranţă 
ceva nu e în regulă. Am încercat o mulţime de tipuri de 
exerciţii pentru a schimba asta. Iniţial, înotul a părut 
a fi un bun antidot pentru problema mea. Însă, în scurt 
timp, m-am plictisit şi am obosit. În plus, de fiecare dată 
când călătoream trebuia să-mi întrerup antrenamentele. 
Se pare că piscina era un pic cam grea pentru a o lua cu 
mine, iar taxele pentru depăşirea greutăţii extrem de 
mari. Nici mersul la sală nu a funcţionat. Nu-mi plac 
exerciţiile făcute în sală. Astfel că prefer tenisul sqash- 
ului şi fotbalul baschetului. Benzile de alergare şi alte 








maşinării de genul ăsta îmi par lipsite de spor şi absolut 
nefiresti. Pe lângă asta, mai adăugaţi şi factorul „audi- 
entá" şi uite aşa, toată motivaţia mea s-a risipit. Apoi, 
într-o zi am auzit că dacă poti alerga treizeci de minute 
fără pauză, de trei ori pe săptămână, atunci îţi poti 
menţine forma fizică la un nivel optim. lată ceva ce aş 
putea încerca, am cugetat eu, şi să fiu şi în aer liber în 
acelaşi timp. 

Asa că pe 1 ianuarie 2001, am luat decizia şi m-am 
indreptat spre uşă pentru prima mea şedinţă de alergare. 
Era mijlocul verii în Perth, iar temperatura se ridica 
„doar“ la 41°C, în timp ce eu făceam cu mâna familiei 
mele care mă privea cu ironie. Ştiam că nu voi putea 
alerga treizeci de minute din prima zi. Planul meu era 
să alerg cât de mult puteam şi pe urmă să merg până 
imi recapăt respiraţia, după care să alerg din nou, şi 
astfel, tot alergând şi mergând, să petrec cele treizeci de 
minute afară, iar apoi să fac asta la fiecare două zile, 
până voi putea să rezist întreaga jumătate de oră. În 
prima zi am rezistat patru minute şi apoi, încercând cu 
disperare să-mi recapăt suflul, m-am târât şi am mers 
următoarele douăsprezece minute, până am fost din nou 
in stare să mai alerg pentru... un minut. Următoarea 
dată am reuşit să alerg preţ de patru minute şi o casă! 
Apoi s-au făcut şase minute, apoi opt. La mijlocul lui 
ianuarie, am depăşit limita de cincisprezece minute şi, 
spre sfârşitul lunii, puteam deja să rezist douăzeci şi 
cinci de minute. La următoarea cursă am devenit erou 
in mintea mea, pentru că am reuşit să alerg fără oprire 
treizeci de minute. M-am prăbuşit în sufragerie şi, când 
mi-am revenit, am făcut o întrunire de familie şi le-am 
spus povestea lui Philip cel Mare. I-am sugerat apoi 


soţiei mele că cel mai bun loc pentru sărbătorirea acestei 

noi realizări ar fi dormitorul! M-a refuzat însă. Se pare 
că ceva anume legat de mirosul degajat de cineva care a 
alergat fără oprire timp de treizeci de minute stă în calea 
oricărui tip de activitate de acest gen. (Deşi trebuie să 
recunosc că doar mă dădeam grozav; abia dacă mai 
aveam energia necesară să-mi fac un ceai.) La începutul 
lui februarie am alergat patruzeci şi cinci de minute, 
deoarece pe la minutul douăzeci şi cinci s-a pornit o 
ploaie torențială tropicală. Şi astfel, m-am desfătat cu 
acest „duş“ răcoritor în timpul cursei. Pe parcursul acelui 
an am alergat pe plajele de pe Coasta de Aur, de-a lungul 
Podului Sydney Harbour, prin parcul acoperit de zăpadă 
din Chicago şi în suburbiile din Los Angeles. Am alergat 
în jurul Hyde Park din Londra, în Praga, de-a lungul 
râului Vltava, în Singapore, la cinci dimineaţa, pentru 
că nu puteam să dorm, în umezeala din Bali. Am alergat 
pe Glenorchy Road în Queenstown, lângă râul Torrens 
în Adelaide, Yarra din Melbourne şi Brisbane din alt oraş 
australian, de al cărui nume nu-mi aduc aminte. În 
primul an am suferit de luxatii, mici fracturi şi tot felul 
de asemenea accidente obişnuite pentru un alergător 
începător, dar ambițios. 

Au existat momente când am fost nevoit să întrerup 
antrenamentul din cauza acestor probleme şi să stau 
cuminte o perioadă pentru a mă vindeca; şi astfel am 
început să merg cu bicicleta. Am aflat despre pedalele 
cu prindere si echipamentul Campagnolo. Am citit cartea 
lui Lance Armstrong! şi am urmărit Tour de France (din 
nefericire, din sufrageria mea doar). Am pedalat pe un 
deal extrem de înalt din Hobart, am practicat mountain- 
biking in Christchurch şi am făcut drumul Arrowtown- 
Queenstown pe o bicicletă închiriată, cu 12 viteze. Am 
întâlnit un fost campion olimpic la ciclism şi din cauza 
asta am început să port pantaloni scurţi amuzanti şi 
am devenit o persoană mult mai interesantă, cel puţin 





pentru alti cicliști. Atunci când mi s-a vindecat piciorul, 
m-am reîntors la alergat, iar forma mea fizică nu a avut 
deloc de suferit. 

Am început să cumpăr şi să citesc reviste de profil 
de care nici nu auzisem până atunci. Am descoperit pu- 
blicaţii periodice, precum Runner's World, care erau 
pline cu poveşti similare cu a mea. Experiențele altor 
oameni m-au încurajat să merg mai departe. Am absorbit 
cu mare interes toate informaţiile legate de tehnici, echi- 
pamente şi programe de antrenament. Nu după mult 
timp, am început să vorbesc despre curelele pentru bi- 
doane şi Gu (n.tr.: băutură energizantă pentru sportivi), 
fartlek (n.tr.: în suedeză „joc al vitezei“, este un tip de 
antrenament sportiv de tip aerob, datorită naturii con- 
tinue a exerciţiului) şi repetări. Nu practicam nici una 
dintre aceste tehnici, dar puteam să vorbesc despre ele! 
Am mai găsit şi alte persoane cărora le plăcea să alerge 
şi am început să mă folosesc de puterea insuflată de 
comunitatea respectivă pentru a continua şi a nu ceda 
atunci când temperatura era prea ridicată sau prea 
scăzută. Am aflat despre minunile pe care le poate face 
vaselina pentru a preveni sângerarea şi despre aco- 
perirea sprâncenelor pentru ca sudoarea să curgă pe la 
tâmple, si nu în ochi. 

În plus faţă de toate aceste cunoştinţe în domeniul 
alergărilor, mă mai aştepta o surpriză. Ceea ce mă tinuse 
majoritatea vieţii mele departe de exerciţiul fizic era 
perspectiva efortului şi a durerii inevitabile. Momentul 
deciziei de a-mi recăpăta forma a venit abia atunci când 
mi-am dat seama că merita o oră şi jumătate de agonie 
pe săptămână pentru tot acel plus de energie pe care mi-l 
dădea. Astfel că am intrat în această horă aşteptându-mă 
să urăsc alergatul, dar să mă bucur de beneficiile pe care 
mi le va aduce acest efort. Totuşi, după patru sau cinci 

luni, am descoperit cá îmi făcea chiar plăcere să practic 
acest sport. In plus, cástigasem un hobby, pierdusem în 


greutate, aveam mai multă energie şi descoperisem 
locuri din întreaga lume în moduri nebănuite. În prezent, 
mă antrenez pentru maraton şi voi alerga pe parcursul 
scrierii acestui capitol peste douăzeci de kilometri pe 
Glenorchy Road, prin zăpadă, şi chiar aştept cu ne- 
răbdare acest lucru. Bineînţeles că la început foloseam 
cuvântul „alergat“ în cel mai larg sens al său. Pentru 
că realitatea este că nu mă mişcam prea repede. Îmi aduc 
aminte de prima mea depăşire... Ea avea în jur de 
şaptezeci de ani, dar uşor-uşor am reuşit să o ajung şi 
am lăsat-o în urmă (asta cam în douăzeci de minute). 
Prima mea depăşire adevărată a venit cam la două luni 
de când începusem să alerg. Avea puţin peste treizeci de 
ani şi purta echipament de alergare — semn că era o 
competiţie serioasă. Procesul depásirii a fost atât de lent, 
încât am putut chiar să încheg o conversaţie cu ea: „Eşti 
prima mea depăşire“, i-am spus în timp ce treceam pe 
lângă ea, iar ea a ripostat: „Da, este frustrant, sunt în 
plin proces de recuperare de pe urma unei accidentári!". 

Pentru mine, recăpătarea formei fizice a însemnat să 
citesc, să studiez, să vorbesc cu oamenii care aveau cu- 
nostintele necesare, dar de fapt totul a început cu o 
decizie — o decizie care s-a născut din realizarea impor- 
tantei acestui aspect şi din conştientizarea faptului că 
dacă voiam să ofer ce este mai bun familiei mele şi 
bisericii pe care o serveam, atunci voi avea nevoie de 
toată energia şi claritatea posibilă. Ca peste tot în viaţă, 
există multe de făcut şi multe obstacole de depăşit pe 
parcurs. Am vrut să îmi acord o şansă pentru succes. 
Atunci când am văzut clar acest lucru, decizia a venit 
uşor. 

Dacă và indentificati cu drumul meu si dacă simtiti 
nevoia unei asemenea decizii, vá provoc sá transformati 
această zi în ziua în care ati şi luat hotărârea. Este 


posibil ca joggingul să nu vă atragă - fiecare dintre noi 
trebuie să-şi găsească propria activitate care îl atrage, 
în funcţie de personalitatea sa, orarul, lucrurile care îi 
plac şi de cele pe care le respinge. Însă nu trebuie să 
amánati luarea deciziei în sine doar pentru cá nu stiti 
încă de ce vreţi să vă apucati. Hotărâţi-vă să incepeti in- 
diferent ce anume veţi face şi indiferent sub ce formă, în 
decurs de patru săptămâni începând de azi. Apoi petreceti 
următoarele 28 de zile deliberând, citind si aflând cât de 
multe lucruri puteţi despre mersul la sală, vâslit, mersul 
cu rolele, ciclism, cricket de interior sau chess-boxing?. 
A nu decide în acest moment este ca şi cum aţi fi luat deja 
o decizie şi, imediat ce aţi întors pagina, puterea de con- 
vingere a acestui moment va începe să dispară. 

De un singur lucru sunt convins şi anume că, dacă 
ştii ce trebuie să faci, dar amâni momentul în care faci 
lucrul respectiv, puterea intenţiei începe să dispară. 
Această carte s-a născut practic dintr-un mesaj pre- 
zentat la diverse evenimente unde foloseam experienţa 
mea în recăpătarea formei fizice drept exemplu despre 
cum pot să-ți schimbe viaţa deciziile. La sfârşitul pre- 
zentării îi rugam pe cei din public, care se aflau într-o 
situaţie similară cu a mea şi ştiau că trebuie să ia decizia 
de a-şi recăpăta forma fizică, să se ridice în picioare. 
Întotdeauna exista o pauză de cinci sau şase secunde 
până când se mişca cineva, după care se mai ridicau 
câţiva cu precauţie, urmaţi de alţii si alţii, până când - în 
unele cazuri — aproape 30% dintre participanţi se aflau 
în picioare. Acest gest reprezenta o declaraţie, şi exact 
la asta se referă luarea unei decizii. Este momentul în 
care teoria şi cunoştinţele sunt transformate în energie. 
Atunci este trecut Rubiconul şi se schimbă vieţile. Aşa 
că dacă ştii că trebuie să iei o decizie, de ce nu profiti de 
acest moment să te ridici în picioare şi să declari cu 
îndrăzneală: „Îmi voi recupera forma fizică“... asta dacă 
păseşti energia necesară pentru a face măcar atâta efort. 

Referitor la viziune 


„Momentul decisiv“ 


Henri Cartier-Bresson 
Titlul unei cărti cu fotografii (1952) 





La prima vedere, ideea cá cineva trebuie să decidă să 
vadă pare lipsită de sens. Ochii noştri nu sunt deja 
deschişi oare? Vederea nu se petrece în mod inconştient? 
Si totuşi, a avea ochi şi a-i folosi conştient sunt două 
lucruri diferite. Precum spunea Kennedy: „Ochii ce pri- 
vesc sunt obişnuiţi. Ochii care văd sunt rari“. 

Viziunea este intenţionată. Trebuie să decizi ce anume 
vrei să vezi şi din ce perspectivă priveşti. Lucrurile pot 
fi cu totul altfel atunci când le priveşti din unghiuri 
diferite. La urma urmelor, din punctul de vedere al ceasului, 
acele sale se mişcă în sens antiorar. Obişnuiam să cred 
că viziunea se referă la realitate. Adică dacă doi oameni 
se uită la acelaşi lucru vor vedea acelaşi lucru. Viziunea 
insă nu este aşa de uşor de surprins. Ceea ce vedem nu 
este atât o declaraţie referitoare la exteriorul nostru, 
cât una care se referă la interiorul nostru, aşa cum 
spunea şi William Blake: „Nu vedem cu ochii, ci prin 
ei“. Viziunea este subiectivă. Creierul preia informaţia 
trimisă prin intermediul nervului optic, o pune cap la 
cap şi o interpretează. Astfel, testul cu petele de cerneală 
este valabil, deoarece chiar vedem lucruri diferite pentru 
că ne concentrăm doar asupra unui aspect, şi nu asupra 
intregului. Să vedem absolut tot depăşeşte posibilităţile 
noastre. Într-adevăr, cantitatea de informaţii vizuale 
care vin spre noi zilnic este mult prea mare pentru a o 
putea procesa integral. La aceasta adăugaţi şi faptul că 
trebuie să luăm în consideraţie şi influenţa celorlalte 
simțuri, a religiei, a istoriei şi a culturii. O bucată de 
pâine poate arăta diferit în funcţie de cât de înfometați 
suntem. Felul în care un hindus vede o vacă este diferit 
de cel în care o vede un muncitor la abator. Un cangur 
într-un tufiş sugerează cu totul altceva unui vânător, 
decât unui activist Green Peace. Întotdeauna contează 
cine suntem. Ceea ce suntem chiar influenţează ceea ce 
căutăm. Aici intră în ecuaţie deciziile. Actioneazá ca un 
filtru şi ca un element de focalizare. Decizia înseamnă 

că îmi canalizez informaţia nervului optic în mod inten- 
tionat, încercând să găsesc anumite lucruri. Selectám 
dintr-o mare cantitate de date doar pe acelea pe care am 
decis să le vedem. Astfel, criticul va critica întotdeauna, 
deoarece întotdeauna ceva va fi în neregulă pentru el, 
legat de absolut orice, iar el crede că rolul său este de a 
găsi acele greşeli, în timp ce entuziastul, uitându-se la 
exact aceleaşi lucruri, va căuta ceea ce este bine şi corect 
pentru a le scoate în evidenţă. Cel consumat de dorinţă 
va decide să zărească numai decolteuri, ochi seducători 
şi posibile relaţii. Întrebarea nu mai este „ce vedem?“, 
ci „ce anume căutăm?“. Liderul caută oportunităţi şi 
răspunsuri la probleme. Un cuplu căsătorit caută 
modalităţi prin care să-şi îmbunătăţească mariajul, nu 
motive pentru care este posibil să se fi căsătorit cu 
persoana nepotrivită. Părintele trebuie să caute puncte 
forte în personalitatea copilului şi să le cultive pe acestea, 
nu lipsuri evidente pe care să încerce să le pedepsească. 
Omul de afaceri trebuie să urmărească întotdeauna opor- 
tunitáti şi potentiale schimbări pe piaţă. 

Într-adevăr, ce anume vedem şi cum anume vedem 
joacă un rol important în călătoria noastră spre succes. 

Unul dintre miturile zilelor noastre este acela că vi- 
ziunea este rezervată doar pentru câţiva dintre noi. 
„Este o persoană vizionară“ înseamnă într-un fel că 
aceasta a fost înzestrată cumva la naştere cu o anumită 
abilitate pe care alţii pur şi simplu nu o au. Viziunea 
însă, este doar un produs finit. 

În sens fizic, avem viziune dacă avem ochi. Înţelegem 
că vederea este ceva ce avem, dar dacă ne ţinem ochii 
închişi sau refuzăm să privim, atunci pur şi simplu nu 
vom vedea ceea ce ne înconjoară. În mod similar, viziunea 
interioară este un produs finit al privitului, iar privitul 
necesită timp, efort şi dispoziţie. Viaţa, afacerile, căsnicia, 





spiritualitatea sunt toate asemănătoare acelor tablouri 
tridimensionale care au apărut pe piaţă acum câţiva ani. 

A treia dimensiune este ascunsă în grafică, dar nu o 
vom vedea decât dacă privim, iar privitul presupune răb- 
dare, hotărâre şi convingerea că există ceva cu adevărat 
ascuns în acele imagini. Îmi amintesc când au apărut 
primele asemenea imagini. Mulţi oameni stăteau în faţa 
magazinelor şi încercau să vadă. Unul sau doi tipi isteti 
isi dăduseră seama cum stă treaba şi ne priveau pe noi, 
restul, cu superioritate. 

Toată chestia era o inselátorie bine ticluită sau cel 
puţin aşa am crezut până când m-am hotărât cu adevărat 
să văd. Acum cred în asta şi îmi place să-l iau peste picior 
pe cel care nu vede ce văd eu. 

In acelaşi fel, decizia de a vedea nu aduce rezultate 
imediat, dar, mai devreme sau mai târziu, atunci când ne 
aşteptăm mai puţin, înţelegem... 

Întrebare: De unde îţi iei ideile? 

Răspuns: De nicăieri — ele vin singure la mine. 

Nietzsche spunea astfel: „Un gând nu vine atunci când 
doresc eu.“ Philippe Starck spunea: „Sunt doar un 
copist, un impostor. Aştept, citesc reviste. După un timp, 
creierul meu îmi transmite un produs.“ Guttenberg tot 
încerca să găsească o metodă prin care să tipărească, 
Eforturile sale au fost în mod continuu lipsite de succes, 
până când într-o zi a participat la un festival al vinului. 
Uitându-se cu atenţie la presa pentru struguri, a înțeles 
brusc că aceasta, cu doar câteva modificări minore, ar 
putea fi transformată într-o presă pentru tipar. Recu- 
noaşterea survine doar pentru cei care s-au decis să pri- 
vească într-o anumită direcţie, deja convinși, așteptând 
doar să vadă. 

Deţin o poziţie de conducere în cadrul a numeroase 
organizaţii. Şi totuşi, poziţia de lider nu este o funcţie în 
sine, cât o abilitate de a duce organizaţia respectivă mai 
departe în dezvoltarea sa. Cu alte cuvinte, leadership-ul 

este copilul viziunii, si nu invers. Cel care se urcă in copac 
si vede calea de urmat spre a ieşi din junglă va fi cel care va 
primi permisiunea de a conduce grupul. Trebuie să văd în 
continuare dacă vreau să conduc mai departe. lată câteva 
instrumente practice pentru a vă ajuta să aveţi această 
viziune si pentru a vă dezvolta obisnuinta de a privi. 





Tin un jurnal în care notez diverse gânduri legate de 
viziune şi întrebări care îmi stimulează gândirea. De fapt, 
nu se referă atât de mult la ce anume notez, cât la faptul 
că notez. Scopul meu este să citesc şi să mă gândesc la 
ce am scris. Putem vedea doar dacă acordăm timp 
privitului, iar jurnalul meu mă ajută să fac exact acest 
lucru. Atunci când scrii ceea ce vezi la orizont şi apoi 
revizuieşti totul la câteva luni distanţă, este surprinzător 
cum începi să observi toate amănuntele, însă dacă nu ai 
notat totul de la bun început, atunci imaginea ti se 
şterge din minte încetul cu încetul. Uităm ce vedem; ne 
amintim doar ce vedem în mod constant. Prin urmare, 
îmi iau jurnalul peste tot şi chiar dacă nu scriu în el în 
fiecare zi, vreau să-l am aproape pentru că nu ştii 
niciodată când îţi vine inspiraţia. 

A. Deruleazá inainte 

Îmi aduc aminte că l-am auzit pe Jim Collins (autorul 
lucrărilor Built to Last şi Good to Great) vorbind despre 
cum să escaladezi o stâncă de neurcat. A subliniat faptul 
că în zilele noastre, cei mai buni alpiniști parcurg trasee 
care păreau imposibil de cucerit cu zece ani înainte. 
Stătea uitându-se la o stâncă din Colorado şi se gândea 
că deşi la momentul respectiv aceasta nu putea fi 
escaladată, peste zece ani acest lucru se va face. Astfel 
că pur şi simplu a derulat imaginile înainte şi a parcurs 
faptele în mintea sa ca şi cum ar fi fost peste zece ani; 





întrebarea „Poate fi această rocă escaladată?“ a fost 


înlocuită de „Cum au reuşit să facă asta?“. Gândindu-se 
la treaba asta timp de o jumătate de oră, a descoperit 
brusc cum trebuie să procedeze şi s-a apucat să escala- 
deze stânca respectivă. Îmi pun adesea întrebarea: „Cum 
vor privi oamenii biserica peste zece ani?“. Cum vor co- 
munica oamenii, cum vor conduce, cum se vor descurca? 
Derulează înainte şi imagineazá-ti peste zece ani, cum 
va arăta afacerea şi competitorii tăi. O privire continuă 
din acest punct de vedere te va ajuta să-ţi lárgesti vizi- 
unea. 


B. Invazia extraterestrilor 

Unul dintre scriitori mei preferati de SF este John 
Wyndham, care a scris The Day of The Triffids şi The 
Midwich Cuckoos. Într-una dintre povestirile sale 
vorbeşte despre nişte extraterestri ce aterizează pe 
Pământ, în mijlocul unui meci de fotbal. Jucătorii, în 
incercarea de a sparge gheaţa, le aruncă mingea. Primul 
extraterestru prinde mingea cu dibăcie şi şutează înapoi 
cu un zâmbet pe faţă. Astfel, fotbalul intermediază pacea 
dintre două civilizaţii, un joc pe care extratereștrii nici 
nu-l cunoşteau. Partea proastă a acestei poveşti este că 
din acel moment, datorită simțului lor înnăscut pentru 
acest Joc, vor câştiga întotdeauna cupa interplanetară. 
Ideea este următoarea: dacă un asemenea lucru s-ar 
întâmpla cu adevărat? Dacă tot ceea ce avem noi mai 
bun ar fi pe locul al doilea în faţa unei forţe ce s-ar dovedi 
a fi un fel de versiune îmbunătăţită a lui Tiger Woods 
sau a lui Don Bradman. Adică un jucător care este atât 
de talentat, încât i-ar determina pe toţi ceilalţi să 
muncească mai mult şi în consecinţă să-şi îmbunătă- 
teascá performanţele. (Pentru cei ce nu cunosc lumea 
cricketului, numele de Don Bradman nu va avea, fără 
indoială, nici o semnificaţie... Îmi aduc aminte că am 
ajuns în St. Louis în săptămâna imediat următoare 
morţii lui Bradman. Numele şoferului meu, un american 

de peste 50 de ani, era Don. „Tizul tău celebru a murit 
sáptámána trecutá", am comentat eu, insá am aflat cá 
omul nu auzise de el in viata lui. Si asta era valabil 
pentru încă alti 5.000 de oameni cărora m-am adresat in 
acel weekend, cu excepţia unui singur australian stingher, 
care atunci când a auzit vestea morţii Marelui Don şi-a 
petrecut restul dimineţii jelindu-l. Pentru aceia dintre voi 
care încă nu ştiu cine este, Don Bradman a fost Babe 
Ruth al cricketului, doar că mai bun — mult mai bun.) 

Deseori ne comparăm cu ceea ce este comparabil — 
oameni pe care-i vedem şi fapte pe care le experimentăm. 
Dar să ne imaginăm o lume în care competiţia ar fi de 
zece ori mai bună ca noi. Cum s-ar comporta afacerea ta 
într-o asemenea situaţie? Ce ai schimba? Cum ai schim- 
ba respectivul lucru? Ce anume fac aceştia pentru a fi 
de zece ori mai buni? 

Să luăm domeniul căsniciei. Dacă fiecare cuplu ar 
avea o căsnicie de zece ori mai bună decât a ta, iar intot- 
deauna tu ai considerat-o pe a ta destul de bună, ce ai 
face să o îmbunătăţeşti? Ce fac ei de au o relaţie așa 
frumoasă? Dacă ne punem aceste întrebări, vom începe 
să vedem lucruri pe care nu le-am mai observat până 
atunci. 

3. ALIMENTEAZĂ DORIN TA... 

Disperarea de a vedea deschide ochii. Vedem ceea ce 
vrem, astfel că mărind această dorinţă până la disperare, 
vor ieşi la suprafaţă noi gânduri. Această dorinţă poate 
fi, şi de multe ori este, restrânsă în rugăciune. Rugă- 
ciunea pentru viziune este de nepretuit. Apostolul Pavel 
se ruga astfel: „Şi mă rog ca Dumnezeul Domnului 
nostru lisus Hristos, Tatăl slavei, să vă dea duh de 
înţelepciune şi de descoperire în cunoaşterea Lui şi să 
vă lumineze ochii inimii“!. Dorinţa de a vedea mentio- 
nată în rugăciune pare a deschide zăgazurile imposi- 
bilului şi a permite lui Dumnezeu să ne ajute în căutarea 





noastră. Nu ştiu cum funcţionează, dar adesea, dacă 
aceasta este rugăciunea ta constantă, atunci când te 
aștepți cel mai puţin, poti vedea brusc si poti experi- 
menta acel moment „Evrika!“. 

Şi în sfârşit, acest principiu simplu, dar de cele mai 
multe ori trecut cu vederea... acordă timp acestei sarcini 
a viziunii. Dacă vrei să-ți îmbunătăţeşti calitățile de 
bucătar sau pe cele de jucător de tenis de masă, dacă ai 
nevoie de o pregătire mai bună pentru a putea dansa 
sau pentru a îndepărta cochilia unei stridii, atunci 
timpul petrecut făcând respectivul lucru este ingredi- 
entul de bază. Este surprinzător cât de mulți lideri 
pentru care viziunea este esențială petrec foarte puțin 
timp privind. Un CEO al unei companii de miliarde se 
amesteca în mod constant în treburile mărunte, spre 
disperarea managerilor săi principali. Când un con- 
sultant important l-a întrebat de ce insista să facă acest 
lucru, el i-a răspuns: „Păi si ce altceva să fac?“. Se pare 
că un salariu de 1,6 milioane de dolari nu prea îți 
foloseşte la multe în zilele noastre! Mark Conner, un 
mare conducător al bisericii din Melbourne, isi planifică 
tot ceea ce el numeşte „Zile UC“ — Zile de urcat în copac — 
in fiecare lună. O zi în care să-şi recapete direcţia, să se 
regrupeze şi, mai presus de toate, să cerceteze orizontul. 
Timpul nu-ţi garantează că vei vedea întotdeauna ceva, 
dar dacă nu te uiţi niciodată, atunci cu siguranţă nu vei 
vedea nimic niciodată. 

CAPITOLUL 9 


CU SUFLETUL DESCHIS 
Cum sá-ti pázesti inima 


„Problema consta în faptul că el era 
o fiinţă înzestrată şi, dintre toate 
calităţile sale, cea care ieşea în 
evidenţă cel mai mult, cea care 
părea a fi o persoană în sine era 
capacitatea lui de a vorbi, cuvintele 
sale... darul exprimării, uimitor, 
luminos, cel mai înălţător şi cel mai 
vrednic de dispreţ, acea rază de 
lumină care vibrează sau fluxul 
înşelător al unei inimi de o 
intunecime impenetrabilă.“ 


Joseph Conrad! 

















Viaţa este trăită din interior spre exterior. Ceea ce 
purtăm în interiorul nostru îşi face loc în mod implacabil 
către suprafaţă. Nu suntem definiti de context. Ceea ce 
purtăm înăuntru se revarsă spre exterior, triumfând 
asupra loviturilor soartei şi asupra intepáturilor sau 
chiar asupra norocului nenorocirilor... „Precum în 
interior, aşa şi afară.“ Această lege este de o importanţă 
majoră, deoarece de îndată ce realizăm că viaţa este 
modelată de gândurile noastre centrale, de convingerile, 
atitudinile şi percepțiile pe care le avem, atunci condiţia 
lumii noastre interioare devine foarte importantă. Un 
binecunoscut proverb spune: „Mai presus de toate, 
pázeste-ti inima, pentru că aceasta este izvor nesecat de 
viaţă “.? Această vigilentá necesită o decizie; nu numai 
că e nevoie să ne construim apărarea, dar trebuie să 
dezvoltăm şi o agerime a minţii întotdeauna pregătită 
să respingă intrusii. Vigilenta interioară este intentio- 
nată. Desigur că trebuie să fim cât mai prevăzători în 
ceea ce priveşte viaţa noastră. „Păzeşte-ţi inima mai 
mult ca orice altceva“. Pentru Solomon, acest concept 
este de o importanţă majoră. A ieşi victimă sau 
învingător din lupta vieţii are mai mult de a face cu felul 
în care procesăm lucrurile în interiorul nostru, decât 
cu evenimentele pe care le experimentăm efectiv. Există 
excepţii de la această regulă sau putem spune că mai 
degrabă această regulă nu mai funcţionează atunci când 
este înlocuită de una superioară ei. Astronautul a cărui 
linie a vieţii se frânge în drum spre lună. Copilul născut 
în mijlocul foametei. Pasagerii unui avion în picaj... 
Totuşi, în majoritatea cazurilor, ceea ce izvorăşte din 
inima noastră are puterea de a ne schimba viaţa. Viktor 
Frankl a efectuat un studiu asupra supravietuitorilor 
de la Auschwitz? care l-a convins de acest adevăr şi a 
determinat apariţia celebrei sale expresii: „Omul poate 
trăi cu absolut orice „ce“ dacă are îndeajuns «de ce»*. 
Amiralul Stockdale‘, încarcerat de către Viet Cong timp 

de cinci ani, este un bun exemplu despre cum protejarea 
inimii îţi poate salva viaţa. Acesta a observat că, dintre 
camarazii săi de suferinţă, cei care au murit au fost 
optimistii. Aceia care se aşteptau să fie eliberaţi până 
de Crăciun nu au reuşit să supravieţuiască. Falsele 
speranţe se pot transforma rapid în disperare atunci 
când măreţele aşteptări nu sunt împlinite. Perspectiva 
proprie a amiralului a fost diferită. Astfel că astăzi, Pa- 
radoxul Stockdale? descrie reacţia corectă care trebuie 
adoptată în faţa scăderii economice a oricărui tip de afacere 
— întâi trebuie să înfruntăm realitatea si proporţiile pro- 
blemei şi în acelaşi timp să credem cu hotărâre că vom 
birui în final. Nu închisoarea sau condiţiile sunt im- 
portante, ci felul în care le vedem în interiorul nostru. 
Înțelegerea importanţei si a implicatiilor acestei legi 
ne forţează să reevaluăm totul. Pe scurt, ne conduce la 
o modificare a modelului personal, deoarece de acum 
înainte nu vom mai încerca să scăpăm de vină şi nu ne 
vom mai permite să ne amărâm sau să fim cinici, deoarece 
toate acestea otrăvesc inima si ne poluează întreaga 
viaţă. Charles Spurgeon, cunoscutul predicator, care 
avea capacitatea de a atrage în fiecare săptămână o 
mulţime de 8000 de persoane în Londra, la începutul 
secolului XX, folosea metafora unui lac de acumulare 
pentru a exemplifica acest fapt. Câteodată, spunea acesta, 
inima este pe jumătate goală - puţină patimă, viziune 
restrânsă şi curaj insuficient. Exact ca un oraş a cărui 
rezervă de apă este mică, şi de aici rezultă o viaţă plină 
de luptă. Altă dată, bazinul inimii este plin, dar apa din 
el este contaminată. În consecinţă, de fiecare dată când 
vorbim sau reactionàm la o situaţie sau ne apucăm de 
ceva nou, descoperim că tot ceea ce facem este alterat. 
Omul care a permis furiei, spre exemplu, să polueze 
rezerva sa va descoperi că această furie se revarsă asupra 
căsniciei, asupra copiilor, asupra felului în care conduce 


maşina şi chiar asupra felului în care stă la o coadă. 





Atunci când máruntisurile ne supără foarte mult, cu 
siguranţă nu este vina acestora. 

Bineînţeles că este imposibil să treci prin viaţă fără 
să acumulezi un anumit bagaj de probleme. Inimile 
noastre devin depozite pentru toate nimicurile vieţii. Nu 
este de mirare că ocazional ne purtăm irațional si 
prosteşte. Problema este că rareori ne dăm seama de asta. 
Observăm toate acestea foarte ușor la alţii. Cu siguranţă 
că paiul din ochiul lor pare mai mare decât bârna din 
ochii noştri. Într-adevăr, partea esenţială a analogiei lui 
lisus legată de bárna din ochi? este că aceasta schimbă 
modul în care vedem lucrurile şi ce anume vedem - ne 
afectează viziunea. Cei mai critici şi furiosi oameni nu 
înțeleg că viaţa este nedreaptă pentru majoritatea si că 
singura lor problemă este că au permis necazurilor să 
le tulbure lumea, iar acum privesc printr-un ecran plin 
de noroi. În consecinţă, este uşor să dai vina pe alţii 
pentru o relaţie destrămată, o slujbă pierdută sau o 
acţiune eşuată. Depresia, frica, nesiguranța sau con- 
strângerile, toate vin din exterior, gândim noi. Astfel de 
idei pot reduce adesea la tăcere acea voce interioară, 
timidă si suavă, care ne sugerează că există şi altă cale 
mai bună. 

Schimbarea vieții se petrece în sens pozitiv atunci 
când vine mai degrabă din interior, decât să fie forțată 
de factori exteriori. De aceea, cei care şi-au schimbat 
viaţa în mod spectaculos au înţeles, această schimbare 
in special datorită unei experienţe religioase sau a unui 
eveniment care i-a adus aproape de moarte. Biserica pe 
care eu însumi o păstoresc este plină de oameni care au 
descoperit că dorinţa de a învinge în lupta cu drogurile, 
cu promiscuitatea, cu letargia sau alte obiceiuri 
distructive vine din interior. Îmi aduc adesea aminte de 
predicatorul local care a fost provocat la o discuţie cu 
mult timp în urmă de către un ateu. În lipsa unei educatii 
formale si a unei minţi iuți, acesta stia că va pierde în 
orice dezbatere cu ateul dacă nu va încerca să focalizeze 

discuţia asupra dovezilor, şi nu asupra vorbelor. „Adu 
cu tine“, i-a spus el oponentului său, „o sută de bărbaţi 
sau femei ale căror vieţi au fost schimbate de învăţăturile 
ateismului, iar eu voi aduce încă o sută peste ai tăi, foste 
prostituate şi foşti alcoolici, foşti adulterini şi foşti cri- 
minali, care erau scursura societăţii şi acum se află 
printre cei mai rásáriti şi care vor sta márturie pentru 
schimbările pe care Domnul Iisus le-a adus in viaţa lor.“ 
Nu este nevoie să mai spun că dezbaterea nu a mai avut 
loc şi asta pentru că schimbarea în viaţă nu ţine de 
informaţiile primite de la creier, ci de inspiraţia sufle- 
tului. 

Trebuie astfel să ne decidem să realizăm această 
muncă interioară — să ne salvăm căsnicia devenind un 
sot sau o soţie mai bun/ă, nu mutându-ne într-o casă 
mai mare; să obţinem promovarea mai degrabă prin 
muncă şi prin valoare, decât prin diverse jocuri de culise. 
Din păcate, mulţi sunt nerăbdători să modifice cir- 
cumstantele, dar nu sunt dispuşi să se corecteze, să se 
îndrepte pe ei înşişi. Această lege a „revărsării“ inte- 
riorului ne demonstrează că ea contează pentru a avea 
o viaţă mai bună. Decizia de a proteja şi a cultiva lumea 
interioară este cheia pentru creşterea şi sănătatea celei 
exterioare. Atragem alături de noi pe cei care sunt ca 
noi, şi nu pe cei pe care dorim să-i atragem. Nu primim 
ceea ce vrem — ci ceea ce suntem. Purtám propria bucurie 
cu noi şi o revărsăm asupra vieţii noastre, şi nu invers. 
Adevărata seninătate vine din felul în care ne vedem pe 
noi înşine, şi nu din felul în care ne văd ceilalți. 

Astfel că, aşa stând lucrurile, decizia pe care trebuie 
să o luăm devine: Voi permite cuiva să invadeze lumea 
mea interioară şi să mânjească pereţii acesteia? Pot fi 
jignit sau rănit? Ura, prejudecățile sau cinismul exis- 
tente în lume vor putea să mă acapareze? Dacă a fost 
luată o decizie în această privinţă, atunci osmoza dintre 
atitudine şi comportament va avea loc. Hotărând să ne 
protejăm, sufletul îşi va închide uşile si ferestrele drept 

rezultat. Poziţia iniţială este cea în care acestea sunt 
deschise; doar o decizie urmată de acţiune va reuşi să 
ofere protecţia necesară. Pentru a folosi analogia lui 
Spurgeon, apa interioară poate rămâne limpede doar 
dacă instalăm un echipament de filtrare. Am decis că 
dacă voi greşi, voi ierta. Dacă viaţa devine nedreaptă, 
voi admira minunile ei. Dacă nu voi face astfel, mă voi 
afla la mila oricui şi a oricărui lucru va decide să mă 
invadeze. Cred că exact la asta făcea aluzie şi Shakespeare 
in cunoscutul monolog din Hamlet: 


„A fi sau a nu fi? lată întrebarea: 

E oare mai de laudă să suferi în sinea ta, 
Sügetile şi praştia norocului vrăjmaş, 

Sau mai degrabă să te-narmezi în fata unei mări 
De zbucium şi prin luptă s-o rápui?" 


(n. tr.: în traducerea lui Petru Dumitriu) 


Această opoziţie începe în primul rând prin luarea 
deciziei de a ne proteja sufletele pentru a menţine, con- 
form spuselor lui lisus, puritatea spiritului. 

SA INCEAP 


„Nefericirea este uşoară, bucuria 


este grea.“ 


A.C. Coppard 

















Bucuria nu se aflá in lucruri. Bucuria este in noi. 
Sărbătorirea vieţii nu este doar rezultatul unei ocazii 
speciale sau a unei realizări care necesită un pahar cu 
şampanie. Este mai degrabă o atitudine în faţa vieţii, 
care pur şi simplu te bucură. Alegerea personală este 
importantă, şi nu circumstanţele, atunci când vrei să 
creezi o asemenea viaţă. Există cersetori nefericiti şi 
vagabonzi fericiţi. Există persoane handicapate care 
merg înainte în viaţă cântând şi oameni fără nici o 
problemă fizică ce mor din cauza depresiei. Atitudinea 
care spune: „Voi fi fericit, voi căuta ce este bun în lucruri, 
voi savura clipa, voi extrage toată seva vieţii“ poate 
incepe să se formeze doar după ce am luat decizia de a 
sărbători. Viaţa este dură. Duşmanii pândesc la tot 
pasul. Lucrurile pot merge prost. Şi totuşi, Psalmul 23 
spune: „Tu îmi întinzi masa în faţa potrivnicilor mei“. 
Atenţia noastră poate fi îndreptată atunci fie spre 
inamic, fie spre mâncare. Sănătatea mentală se referă 
la găsirea bucuriei în fiecare moment, în loc să lăsăm 
viaţa să ne fie condusă de circumstanţe. Acesta este unul 
dintre motivele pentru care serialul de comedie „MASH“ 
era atât de real. Unica modalitate de a rămâne cu mintea 
întreagă atunci când eşti în prima linie a frontului este 
să foloseşti umorul. Din această perspectivă, totul arată 
altfel. Lumina produce culoare. 

Cu puţin timp în urmă, am mers prin Queenstown, 
Noua Zeelandă, de-a lungul ținutului, către Dunedin. 
Călătoria durează câteva ore, asa cá pentru a profita 
cât mai mult de ziua respectivă, am pornit călătoria la 
răsăritul soarelui. La început totul era întunecat, apoi, 
uşor, au început să apară povârnişuri, păduri şi munţi, 
toate în diverse nuanţe de gri, dar mai târziu, pe măsură 
ce se lumina tot mai mult, tonurile de culoare se schimbau. 
Verde închis, purpuriu intens, albastru intens... Fără 
lumină, lumea era un loc mohorát care aştepta primele 
raze de soare pline de promisiunea culorii. Decizia de a 

sărbători viaţa, pentru a adăuga bucurie si zâmbet 
viitorului nostru, ne luminează lumea. În loc de o culoare 
bej plictisitoare, de un tartan tradiţional şi griul 
terciului, descoperim violet şi portocaliu, verde-albăstrui 
şi acvamarin, roşu Congo, argintiu, maro-roşcat, fucsia, 
zmeuriu aprins, caisă coaptă, vânătă pătată, o salcie în 
mijlocul unei toamne portocalii, albastrul unei lagune 
într-o insulă din Pacific. Pe scurt, viaţa devine eferves- 
centă, incandescentă, irizată şi luminoasă. Precum în 
„Pleasantville“!, pete de culoare apar şi se măresc, iar 
cenuşiul se diminuează. 

Unul dintre cele mai iubite filme australiene ale ulti- 
milor ani este The Castle?. Este vorba despre o familie 
fără prea mulţi bani, care locuieşte într-o casă lângă pista 
aeroportului, şi totuşi se bucură de viaţă. Chiar şi cea mai 
simplă cină capătă un gust deosebit dacă adăugăm dragoste 
şi bucurie. Baghdad Cafe? este un film care scoate în 
evidenţă un punct de vedere asemănător deoarece vorbeşte 
despre povestea unei turiste nemtoaice între două vârste, 
părăsită de soţul ei în mijlocul Nevadei. Poţi fi părăsit 
într-o staţie de tiruri goală gi încă să găseşti un sens vieţii 
tale. Astfel, decizia de a sărbători, de a trăi alături de 
oameni, şi nu în interior, modifică felul nostru de a gândi 
şi creează un om cu mintea sănătoasă. 

Fascinatia şi strălucirea sunt peste tot în jur, trebuie 
doar să le vedem. Ted Kooser, poet laureat al Statelor 
Unite, explică: 

Comparată cu viaţa tristă a oricărei stele, ce pâlpâie 
doar pentru a se prăbuşi în neant, viața mea este 
bogată în întâmplări. 

Spre exemplu, un liliac ca o furie mică şi neagră a 
fâlfâit din aripi toată seara, culegând stelele micilor 
fluturi de lampă, prinzând cu fiecare trecere a sa 
câte o stea în dinți. Ei zboară intermitent în toate 
direcţiile, dar nu pot scăpa de această bucăţică 
flămândă de întuneric. Minuni Locale.” 





Pesimismul şi negativismul duc către întuneric; le- 
gătura dintre lipsa bucuriei şi boala psihică este con- 
firmată de numeroase studii. Bucuria nu se atinge uşor; 
trebuie găsită în crăpăturile vieţii, trebuie căutată şi 
savurată atunci când este descoperită. Îmi amintesc 
foarte bine cum într-o zi mă plimbam prin centrul Perth, 
când am văzut ieşind dintr-o clădire din faţa mea un 
director îmbrăcat la patru ace, care tocmai terminase o 
ședință. Acesta nu îşi dăduse seama că purta încă ecu- 
sonul din plastic pe care scria „Bill“. Mi-am dat seama 
că Bill nu părea genul de om căruia să-i placă să poarte 
un astfel de ecuson în public. M-am uitat în altă parte şi 
am continuat să merg pe stradă spre el. Acesta, gânditor 
fiind, nici nu mă observase. Atunci când am ajuns în 
fata lui, m-am uitat direct la el şi am spus: „Bună Bill, 
ce mai faci?“ şi am continuat să merg. A făcut ochii mari 
de uimire şi a început să alerge după mine strigând: 
„Scuză-mă...“. Cu siguranţă se gândea: „Tipul ăsta mă 
cunoaşte chiar bine, iar eu nu am nici cea mai vagă idee 
cine este“. „Cine eşti?“, m-a întrebat. „Bill, Bill, Bill“, i-am 
răspuns, „trebuie să fiu sincer cu tine. Este prima oară 
in viaţa mea când te văd, dar ai ecusonul prins de rever.“ 
Imediat a roşit, şi-a scos ecusonul şi s-a furişat în 
mulţime. Am râs tot drumul spre casă. A doua zi di- 
mineaţă, prima imagine care mi-a apărut în minte a fost 
faţa mirată a lui Bill. Câţiva ani mai târziu, am folosit 
această istorioară în cartea mea, iar Bill habar nu are 
că incidentul legat de numele său a fost făcut cunoscut. 
Viaţa este făcută din asemenea evenimente minore — cel 
mai bine ar fi să nu le ignorăm. lisus ne-a spus că ar 
trebui să ne comportăm ca nişte copii. Sunt mereu 
surprins de capacitatea copiilor de a râde în faţa 
lucrurilor obișnuite. Se minunează de orice lucru în 
fiecare zi. Pe măsură ce îmbătrânim, devine din ce în ce 
mai greu să fim încântați de ceva. Am uitat cum este să 
țopăim într-o băltoacă, să purtám pantaloni scurţi cu 

Donald Duck, sá rádem de expresiile haioase sau pur şi 
simplu să ne bucurăm că trăim. 

Trebuie să înţelegem că toate acestea izvorăsc din 
puterea de a lua decizii — şi nu din felul în care stau 
lucrurile în realitate. Lumea poate fi un loc minunat, dar 
şi îngrozitor. Tot ce e frumos şi luminos este la fel de 
adevărat ca şi tot ce e urât şi mizerabil. Cele mai luminate 
capete ale lumii se împart aproape în mod egal între 
optimişti si pesimisti; cei ce se bucură de viaţă si cei ce se 
retrag devreme. Din nefericire, intelectualii din ambele 
tabere încearcă să urmeze calea filozofiei — şi astfel, cealaltă 
parte este fie dezamăgită, fie amăgită. Scriitorii existen- 
tialisti interpretau viaţa ca fiind absurdă. Singura între- 
bare filozofică a lui Camus era: „De ce să nu ne sinu- 
cidem?“. Titlurile cărţilor care ilustrează gândirea lui Jean 
Paul Sartre rezumă uşor cugetările sale — „Ameţeala“, 
„Fără ieşire“, „Fiinţă şi neființă“. Voltaire declara: „Nu 
suntem altceva decât nişte atomi torturați într-o mare de 
noroi“. Noel Coward, în încercarea de a insufla un pic de 
umor tristetii, a scris următorul cántecel: 


„Problemele pándesc chiar după uşă, 

Nori negri se izbesc în ceruri, 

Şi astfel, n-are nici un rost să plângi după averi 
Căci ştim din experienţă c-acestea nu vor trece-n cale... 
Privirea mânioasă şi-o încruntătură groasă ne-or 
ține ciocul tot plecat 

Şi asta ne va pregăti pentru depresie, groază şi osândă. 
Şi uite aşa, om deşerta toate necazurile din a noastră 
veche tolbă 


Si-om aştepta pân-om pica Jos morți. 


Ideea este că a lua hotărârea să nu decizi este ca şi 
cum ai cumpăra un bilet la loterie. Dacă ies numerele 
tale, atunci totul va fi bine, dar dacă nu, atunci te 
aşteaptă vremuri nefericite. Cu siguranţă cuvântul 





„fericire“ este chiar cel potrivit. Are aceeaşi rădăcină 
cu „întâmplare“ (n.tr.: în engleză, cuvintele „fericire“ — 
„happiness“ şi „întâmplare“ — „happening“ au aceeaşi 
rădăcină — „hap“), ceea ce ne spune că practic com- 
bustibilul emoţional al acesteia vine din ceea ce ni se 
„întâmplă“. Decizia de a sărbători viaţa înseamnă să 
trăim la un nivel mult mai profund. Dacă ne gândim la 
viaţă nu ca la o loterie, ca la un model de tipul pierdere- 
câştig, ci mai degrabă ca la o partidă de golf, indiferent 
dacă pierzi sau câştigi, continui să mergi înainte, să te 
bucuri de peisaj şi de companie, pur şi simplu trăieşti. 
Învinşii sunt învinşi cu literă mică. leri am pierdut un 
joc de Monopoly. Am petrecut două ore la masa din bu- 
cătărie cu fiica mea de 13 ani, Temily. Ne-am tot învârtit 
în jurul tablei de joc, dar se pare că nimeream în în- 
chisoare exact în momentele importante ale partidei, aşa 
că ea reușea să scape de plata chiriei atunci când pica pe 
proprietăţile mele şi a putut să cumpere proprietăţi pe 
care altfel as fi putut eu să le achizitionez. M-a făcut 
praf! Aşa s-a întâmplat. Adevărul este că bucuria cea 
mai mare a fost exact faptul că am pierdut în faţa fiicei 
mele, într-o după-amiază de lenevie, sâmbătă, şi am 
putut astfel să văd bucuria pe faţa ei, pe măsură ce 
imperiul său începea să-şi întindă tentaculele pe toată 
tabla de joc. Viaţa este minunată — să nu o sárbátoresti 
este păcat. La începutul anilor '60 am auzit că exista un 
orator ce obişnuia să ţină diverse cuvântări în cadrul 
școlilor şi companiilor. Conectat la un plămân artificial, 
işi căuta aerul după fiecare propoziţie şi totuşi declara: 
„Viaţa este un banchet; cu toate acestea, mulţi dintre 
noi murim de foame“. 

Eu unul am luat decizia de a mă bucura de acest dar 
al lui Dumnezeu care este viaţa. Încerc să nu iau ca atare 
o asemenea minune — mirosul ierbii, gustul pastelor 
proaspete, faptul că avem mâini şi păr, fluturi în stomac 
şi ceața de dimineaţă, kookaburra (n.tr.: mici păsări 

australiene ce se hrănesc cu peşti) şi John Cleese, 
vegemite (n.tr.: pastă făcută din drojdie, consumată în 
Australia, similară ca utilizare gemului românesc) şi 
pisicile adormite, codițe de miei, ecouri, chicote, spumă 
la cafea, strănuturi, sushi, Shakespeare şi Sauterne 
(n.tr.: varietate de vin din Franţa), aliteratii şi ondulatii, 
unde şi vorbe de duh - lista este nesfârşită, iar motive 
pentru a sărbători viaţa sunt atât de multe cát poţi vedea 
cu ochii şi simţi cu inima. 

„Judecă pe cineva mai degrabă după 
întrebările pe care le pune, decât 
după răspunsurile pe care le dă.“ 


Voltaire 



































Ín conditii normale, curiozitatea trebuie stárnità (imi 
place acest cuvânt, aşa cá a trebuit să-l folosesc!). Aceasta 
creşte sau se diminuează în funcţie de necesităţile 
momentului sau de fiecare dată când considerăm că ştim 
îndeajuns încât să ne descurcăm. Totuşi, oamenii 
impliniti înțeleg faptul că această curiozitate nu trebuie 
lăsată în voia unor toane. Decizia de a cerceta, de a fi 
curios este un lucru înţelept şi generator de succes. Ideea 
este că niciodată cunoştinţele nu sunt suficiente şi că 
învățatul, cititul, întrebatul sunt obiceiuri care trebuie 
cultivate o viaţă întreagă. În cartea How To Think Like 
Leonardo da Vinci, Michael Gelb evidenţiază cá cea mai 
importantă trăsătura a lui da Vinci era o mare curio- 
zitate. Un întreg capitol este dedicat subiectului „cu- 
riositâ“. Leonardo era acel tip de persoană care „nu se 
mulțumea cu un simplu da“. „Am cutreierat tara 
căutând răspunsuri pentru ceea ce nu intelegeam: de ce 
existau scoici pe vârful munţilor alături de urme de 
corali şi plante marine când, în mod normal, acestea ar 
fi trebuit să existe doar în mări; de ce tunetul durează 
mai mult decât cauza care-l provoacă şi de ce imediat ce 
se produce, fulgerul este vizibil ochiului nostru, în timp 
ce tunetul are nevoie de timp pentru a ajunge la noi; de 
ce se formează diverse cercuri în apă în jurul locului în 
care arunci o piatră şi cum de reuşeşte o pasăre să se 
menţină în aer. Aceste întrebări şi alte fenomene mi-au 
reţinut gândurile de-a lungul vieţii.“? Minţile luminate 
continuă să pună întrebări. Leonardo este cunoscut ca 
fiind cel mai inteligent om care a existat vreodată, dar, 
în acelaşi timp, a fost declarat şi unul dintre cei mai 
curioşi oameni. Cele două elemente sunt, bineînţeles, 
intretesute in mod inevitabil. 

Din nefericire, sistemul nostru educaţional comunică 
in mod subconstient ideea de a învăţa in prima parte a 
vietii, doar pentru a trece examenele. Curiozitatea este 
practică, sensibilă la trecerea timpului şi orientată 

numai asupra rezultatelor. Ideile noi sunt bune doar dacă 
folosesc la ceva. A permite minţii să călătorească liberă, 
să înveţe doar pentru plăcerea de a învăţa este un lucru 
rezervat doar acelor indivizi excentrici sau celor obsedati 
de concursurile de cunoştinţe generale. Totuşi, într-un 
sens larg, putem argumenta că, de fapt, curiozitatea este 
calea care trebuie urmată. Toate cunoştinţele sunt legate 
între ele si cine ştie dacă nu cumva ceea ce ai aflat ieri 
interesant despre luminozitate şi meduzele de apă 
adâncă nu ar putea oare să aibă importanţă pentru 
problema ta iminentă şi, dacă nu exact pentru această 
problemă, poate pentru alta care va apărea peste câteva 
luni sau în anii următori. Realitatea este că foarte multe 
invenţii au apărut chiar prin acest tip de interconectare 
a cunoştinţelor. 

Cineva, undeva în lume, câştigă o groază de bani de 
pe urma ecranelor TV mini, care au o capacitate mult 
mai mare de a proiecta lumina decât cele standard, 
tocmai datorită descoperirii secretelor mai sus 
amintitelor meduze. Oamenii impliniti sunt indivizi 
curiosi. Au nevoie de toate acele cunoştinţe suplimentare 
pentru a putea face treburi suplimentare. Cum bine s-a 
spus, dacă vrei să obţii mai mult decât un om obişnuit, 
atunci trebuie să cunoşti mai multe lucruri decât con- 
sideră necesar un om obişnuit. Trebuie nu numai să ştii 
despre, dar şi de ce; să ai cunoştinţe strategice şi despre 
produs. Cunoştinţe despre ce se întâmplă şi de ce se 
întâmplă aşa şi cum poţi să faci acel lucru să se întâmple 
din nou. Fii adeptul cunosterii sub toate formele şi 
manifestările sale. Unii oameni, precum Leonardo, sunt 
curioşi în mod natural. El a observat undele care por- 
neau în cercuri egale în jurul pietrei aruncate în apă. 
Astfel va enunta faptul că undele sonore funcţionează 
in mod similar si asa a dezvoltat prima teorie acustică. 
Efectul Doppler a arătat că presupunerile lui Leonardo 





erau corecte. Există, de asemenea, o aplicaţie e efectului 
Doppler şi în cazul afacerilor, în întâlnirile consiliului 
de conducere, unde putem considera ideile prostesti ca 
fiind mai bune decât în realitate, doar datorită rapidităţii 
cu care sunt enunțate. Ideea este că dacă vrem să ne 
atingem adevăratul potenţial, atunci decizia de a fi 
curioşi trebuie să fie parte a temeliei vieţii noastre. În 
meseria mea de predicator, dar si de scriitor, cunoaşterea 
este indispensabilă. Există multe lucruri legate de ceea 
ce fac pe care le cunosc deja. Dar sunt tot timpul 
conştient de faptul că există foarte multe lucruri despre 
care nu ştiu nimic şi despre care nici măcar habar nu 
am că există — drept urmare, nu ştiu cà nu ştiu. Asa cá 
trebuie să învăţ. Trebuie să merg la biblioteci, să caut 
pe Google expresii interesante, să-mi notez cuvinte pe 
care nu le cunosc şi apoi să le găsesc explicaţii. Printre 
descoperirile mele recente se află termeni precum epoptic 
(engl. secret), jejune (engl. neroditor), vitiate (engl. a 
vicia), parturition (engl. parturitie), exculpatory (engl. 
disculpa) si objurgate (engl. a mustra). Cel din urmă 
inseamná ,a exprima puternic dezaprobarea, a critica, 
asa cum reiese din vorbele lui Ogden Nash: „Pe miriapod 
aspru-l cert căci nu avem nevoie de un gândac inert“. 
Restul cuvintelor va trebui să le căutaţi singuri... asta 
dacă sunteţi îndeajuns de curiosi. 

Îmi pun întrebări oriunde aş fi. Ieri vizitam Townsville 
în nordul Queensland. Portul este dominat de o insulă mare. 
L-am întrebat pe şoferul taxiului care este numele acelei 
insule. Mi-a răspuns că aceasta se numea Insula 
Magnetică. Aşa că am întrebat: „De ce?", la care şoferul a 
răspuns: „Nu ştiu sigur“. Am presupus că era în zonă de 
puţin timp. După cum s-a dovedit ulterior, conducea taxiuri 
in Townsville de aproape cincisprezece ani. Cum poate oare 
cineva să trăiască cu o asemenea lipsă de curiozitate? 

Asta îmi aminteşte de un animal marin din încrengătura 
urocordatelor. Această mică creatură acvatică are un 

creier extrem de mic si treaba ei este sá găsească piatra 
potrivită — o piatră de care să se prindă şi să rămână 
acolo pentru tot restul vieţii. Asa că prima parte a exis- 
tentei sale se rezumă la găsirea acestei pietre. De îndată 
ce a găsit-o, animálutul nu mai are nevoie de creierul 
său... aga că îl mănâncă! Din păcate, si ființele umane 
fac la fel. Numeşte-o cum vrei: absolvire, ocupaţie, 30 
de ani, 40 sau 50, pensie, oricum, dar mintea este înghe- 
tată si viaţa încetează să se mai dezvolte. Apropo, po- 
vestea acestei vietáti marine este un bun exemplu de a 
cunoaşte o istorioară foarte interesantă, dar total ne- 
folositoare, de care să ne aducem aminte şi despre care 
să ne gândim că într-un fel va deveni la un moment dat 
folositoare. EE 
Treceam recent printr-un aeroport. M-am uitat 1n Jos 
si am observat un tip la una dintre portile de imbarcare 
aflate cu un nivel mai jos, care citea o revistă şi rádea 
tare. Am observat cá revista era The (British) Spectator 
(o publicatie de satirá politicá) si mi-a stârnit curiozi- 
tatea — de ce râde? Ori este un pic ciudat, ori citeşte un 
articol foarte amuzant. Aşa că după ce am trecut de el, 
m-am uitat în urmă. Deşi eram prea departe pentru a 
putea citi ceva, am observat pe pagina din dreapta o re- 
clamă mare la un ceas. După câteva ore, mă aflam într-un 
chiosc cu ziare, aşa că am căutat The Spectator, l-am 
luat de pe raft, am dat la pagina cu reclama la ceasul 
respectiv şi am citit articolul... S-a dovedit că tipul era 
un pic ciudat! Acum nu sugerez că ar trebui să citiţi 
revistele altora, dar este atât de greu să rezişti curio- 
zitátii şi exact această atitudine asupra vieţii ar trebui 
cultivată. Aşa că luaţi decizia de a fi curioşi. Citiţi tot 
timpul şi nu doar despre ce se înscrie în cercul vostru 
de interese. Lárgiti-và orizontul adunând informaţii în 
afara acestuia. Puneţi întrebări. Schimbati întrebările. 
Un antropolog a descoperit că societatea umană a făcut 
tranziţia de la cea nomadă la cea agrară pe baza tipului 





de întrebări pe care şi le puneau oamenii. În cultura 
nomadă, întrebarea era: „Cum ajungem la apă?“. Atunci 
când întrebarea s-a transformat în: „Cum facem să 
aducem apa la noi?“, omul a făcut un pas uriaş. 

Când scriam la această carte, aşezat pe malul unui 
lac, am observat un autostopist care tot stătea cu degetul 
ridicat de ceva timp. La un moment dat a venit la mine 
si m-a întrebat: „Drumul acesta merge spre coasta de 
vest?“. Drumul în discuţie ajungea doar într-un orăşel 
numit Glenorchy, o stradă înfundată de cincizeci de 
kilometri. Să faci autostopul fără să ştii unde duce 
drumul respectiv demonstrează un nivel foarte scăzut 
al curiozitátii (cu excepţia cazului in care scopul tău 
este să explorezi şi nu să ajungi la o anumită destinaţie), 
dar să pui o întrebare care arată lipsa ta de cunoştinţe 
câştigă ceva puncte pe scara curiozităţii. Bineînţeles că 
aş fi putut să-l trimit după cai verzi pe pereţi, dar sunt 
un tip cumsecade! Unul dintre lucrurile care-mi displac 
total este să fiu într-un oraş sau loc şi să nu am nici cea 
mai vagă idee unde mă aflu; să-mi lipsească contextul. 

Nu ştiu dacă este corect să trec treaba asta sub egida 
curiozitátii sau ar trebui să o includ în categoria dis- 
funcţiilor minore. Totuşi, să nu ştiu unde este cea mai 
bună cafenea, cea mai apropiată librărie, cum să ajung 
in centru, îmi imprimă o anume stare de teamă. Aşa că 
ies şi mă plimb si mă tot plimb, până când consider că 
am suficiente informaţii. Am petrecut două zile şi 

jumătate plimbându-mă prin ploaie în mijlocul iernii 
prin Paris. Îmi era frig, dar nu mă simţeam deloc rău, 
pentru că invátam, şi cine putea ştii dacă nu cumva chiar 
bistroul de după colt serveşte cel mai bun Boeuf Bour- 
guignon. 

Intelege faptul că această curiozitate nu înseamnă 
doar a strânge informaţii, ci şi a descoperi modul în care 
aceste informaţii relationeazá cu viaţa si cum să 
construim din toate o imagine atotcuprinzátoare. Allan 

Fletcher spunea: „Mintea gândeşte pe baza ideilor şi nu 
a informaţiilor, aşa că strângerea lor este inutilă dacă 
nu învăţăm cum să le şi folosim. Dicţionarul conţine 
toate cuvintele, dar nimeni nu-i poate spune poetului pe 
care să le aleagă şi ce să scrie“. 

Sufletul lipsit de curiozitate se mulţumeşte să tră- 
iască într-o cameră micuță, fără să se aventureze afară 
sau fără să îndrăznească să privească pe fereastră, pre- 
cum cei din peştera lui Platon care nu au încercat nicio- 
dată să se elibereze. William Blake spunea: „Există lucruri 
cunoscute şi lucruri necunoscute; între acestea există 
uşi“. Viaţa înseamnă deschiderea uşilor, descoperirea 
unor încăperi noi. Curiozitatea va continua să ne îm- 
pingă în faţă şi să ne extindă orizonturile. Unii scriu 
cărţi pentru că ştiu, alţii scriu pentru că vor să stie. 
Dacă aceasta este motivaţia mea, atunci înseamnă că 
nu mă voi opri niciodată, căci pe măsură ce sfera cunoş- 
tintelor creşte, la fel se întâmplă şi cu graniţele igno- 
rantei. Cu cât aflăm mai multe, cu atât realizám cát de 
puţine ştim de fapt. Fiecare descoperire ştiinţifică aduce 
noi întrebări la care nici nu ne-am gândit înainte. În 
consecinţă, viaţa nu poate fi niciodată trăită în singurătate. 
Obişnuiam să cred că cei ce au obiecţii legate de creşti- 
nism pot fi uşor ajutaţi confruntând obiecțiile lor cu 
adevărul. Câteodată ascult motivele oamenilor pentru 
care cred sau nu cred şi în sinea mea chicotesc, deoarece 
par atât de puerile, iar răspunsurile sunt atât de evi- 
dente. Totuşi, trebuie să-mi aduc aminte că există creiere 
mult mai ascuţite decât al meu, care pun întrebări la 
care eu nici nu m-am gândit măcar şi au şi răspunsul la 
ele. Niciodată nu vei primi un răspuns complet. Întot- 
deauna există loc pentru credinţă. Credinţă în limitele 
rationalului, însă tot credinţă este. Astfel, curiozitatea 
nu este o misiune cu o anume finalitate, este doar un 
drum măreț pe care trebuie să te mişti încontinuu. 

A decide sá iubesti pare a fi aproape un oximoron. 
Decizia este rece, iar dragostea este fierbinte. Decizia 
este calculată, dragostea, spontană. Pentru a folosi o 
analogie contemporană, Decizia este Venus, iar Dragos- 
tea este Marte. Dragostea copleseste. Dragostea se ridică 
în valuri şi, atunci când o face, un amestec senzorial 
poate supraincárca rapid circuitele noastre interioare. 
Dragostea străluceşte şi încântă, dar este de asemenea 
întâmplătoare si înșelătoare. Cel puţin acesta este 
mesajul care a fost implementat în memoria noastră 
culturală. Totuşi, aşa cum bine observa un înţelept 
indian: „În Vest te cásátoresti cu cel pe care-l iubeşti; în 
Est îl iubeşti pe cel cu care te căsătoreşti.“ Această men- 
talitate şochează viziunea vestică... Ideea că într-un fel 
putem alege să iubim şi faptul că emoţiile, în loc să fie 
cele ce conduc atacul, reprezintă însăşi ariergarda. 

John Paul Young considera că „dragostea pluteşte în 
aer“. Căpitanul Stubing ne spunea „o veţi găsi la bord“. 
Billy Bob Thornton si Angelina Jolie păreau că au 
găsit-o... dar se pare că nu era chiar aşa. Unii sugerează 
că dragostea se vede în uniunea sexuală, că scopul vieţii 
este orgasmul. Malcolm Muggeridge denumea acest scop 
„idolul zilelor noastre, care a înlocuit crucea ca centru 
al dorințelor pe care le avem“. Cântecul lui Cole Porter 
din anii '30 probabil că rezumă acest fapt cel mai bine: 


Aş putea adăuga că până şi țiparii o fac 
Deşi cu siguranță curentează 
La suprafața bancurilor de nisip, calcanii o fac şi ei 


Si micii peştişori de aur în intimitatea acvariilor o fac. 


O fac şi leneşii-atârnând de-o cracă 
Chiar dacă mare le e efortul 
Şi scumpii porcuşori de guineea o fac, 


la-ti o pereche si vei vedea şi tu. 

Şi toată lumea ştie că-n peşteri chiar şi urgii o fac 


Haide s-o facem şi noi, s-o facem şi noi, 


În ceea ce priveşte temele majore ale lumii, dragostea 
se află printre cele mai importante. Dragostea a salvat-o 
pe Elena din Troia şi a dus la moartea lui Romeo. Este 
invocată în 80% dintre cântecele aflate în top 40 şi în 
70% dintre filmele apărute. Dacă dai căutare pe Google, 
TTE iti vor apárea peste 120 de milioane de pagini pe care sá 
! le cercetezi. Cu siguranţă că ar fi grav să laşi o asemenea 
forţă în voia pasiunii sau a fluctuatiei hormonilor. 
|| Dragostea, dacă este atât de măreaţă pe cât o percepem 
n noi, trebuie sá aibá rádácini care merg mult mai adánc. 
Dintre toate subiectele abordate in aceastá carte, cel mai 

li dificil mi s-a părut să scriu despre dragoste... Si asta 
pentru că dragostea nu poate fi definită atât de simplu. 

| | Este mult prea importantă. Nu o poţi prezenta în linii 
mari. Şi totuşi, dragostea este tot atât de necesară vieţii 
precum apa şi aerul. Cei cărora le lipseşte vor dezvolta 
a disfuncţii si vor sfârşi pe tărâmul întunecat al disperării, 
ai al dezamágirii in viatá, cáci nu existá inlocuitor pentru 
| | aceasta. Ca să putem avea o viaţă sănătoasă, trebuie nu 
E numai sá primim dragoste, dar trebuie sá o si oferim. 
Decizia de a transmite dragoste este una cheie, deoarece 
| îl poartă pe individ dincolo de o simplă reacţie, într-o 
iN | lume unde oferirea dragostei, initierea acestei secvente 
de comportament, va deschide noi posibilitáti si va crea 

o lume nouá. De aceea, cuvántul dragoste este atát de 
strâns legat de Divinitate. Din punct de vedere teologic, 
Dumnezeu foloseste acest cuvánt pentru a se autodefini: 
I |] ,Dumnezeu este dragoste'?. Sunt convins cà El mai are 
| | şi alte trăsături, dar în primul rând înseamnă dragoste. 
| Dragostea nu este un accesoriu, o trăsătură suplimen- 
tară. Dragostea pur şi simplu există. Ideea dragostei ca 

forţă primară a făcut necesară crearea unui cuvânt nou 
în limba greacă. Spre deosebire de limba engleză, în 
greacă mai există şi alţi termeni care descriu acest 
sentiment: phileo — dragostea faţă de cei cu care im- 
părtăşim anumite lucruri; storge — o dragoste tandră: 
eros — dragostea de tip sexual. Însă ideea de dragoste 
pentru duşmani, pentru cei care ne persecută, acel gen 
de dragoste reprezentată în lumea noastră printr-un 
Mântuitor crucificat şi iertător este descrisă de ter- 
menul agape. Un tip de dragoste mult mai nobilă, care 
nu are formă propriu-zisă, însă este formatoare. Dacă 
privim lucrurile un pic altfel, atunci eros este acel gen 
de dragoste pe care o transmitem către iubitul sau iubita 
noastră, cel sau cea care se află alături de noi; exact ca 
o umbrelă sub care numai un cuplu se poate adăposti. 
Phileo extinde acest tip de dragoste în exterior precum 
un cort. Acest cort acoperă prietenii şi familia şi, în 
forma sa cea mai înaltă, chiar şi pe cei străini. Cei care 
au nevoie vor găsi adăpost sub întinderea sa precum în 
povestea samariteanului milostiv. Agape, însă, este un 
tip de dragoste la fel de întinsă precum cerul; sub pro- 
tectia sa până şi duşmanii găsesc adăpost. O dragoste 
care îţi dă prilejul să-i iubeşti până şi pe cei imposibil de 
iubit. O dragoste care îi include nu numai pe cei aflaţi 
aproape, dar şi pe cei foarte îndepărtați. O iertare oferită 
celor care nu o merită. O boltă atât de largă, încât cu- 
prinde cerul întreg şi toţi oamenii. Deşi o asemenea dra- 
goste este probabil imposibil de atins, rămâne un ţel 
demn de urmat, iar oamenii impliniti îşi îndreaptă viaţa 
spre această direcţie. Ea distruge cinismul şi îndepăr- 
tează ranchiuna; reduce la tăcere furia. Întâmplător, 
tocmai a fost difuzat filmul Uraganul la televizor — 
adevărata poveste a lui Rubin Carter, un boxer campion, 
incarcerat pe nedrept timp de douăzeci de ani pentru 
comiterea unor crime, pe baza unor dovezi false, din 

motive pur rasiale. Eliberarea sa a fost obţinută de câţiva 
necunoscuţi care au auzit de situaţia sa şi i-au preluat 
cazul, reuşind în cele din urmă să-i facă dreptate. Rubin 
spunea spre finalul filmului: „Ura m-a aruncat în 
închisoare, iar dragostea mă va elibera“. A iubi este 
atunci o decizie chibzuită în mod pragmatic, şi totuşi, 
destul de dură din punct de vedere emoţional... Nu se 
întâmplă pur şi simplu, ci trebuie constientizatà şi culti- 
vată ca obisnuintá. De fapt, decizia de a iubi, de a ierta, 
de a te elibera în interiorul tău de rănile şi bagajul emo- 
tional pe care viața încearcă să ti le bage pe gât nu este 
dependentă de un anumit eveniment. Aceasta ingeamnă 
că decizia de a iubi trebuie luată înaintea săvârșirii 
păcatului. La fel cum hotărârea de a nu comite adulter 
trebuie luată în fata altarului si nu pe patul tentatiei... 
atunci este deja mult prea târziu. 

Am vorbit în termeni generali, pentru că dragostea 
este un subiect complex, un lucru plin de felurite splen- 
dori, aşa cum spunea poetul. Ce înseamnă sä decizi să 
iubeşti? Haide să impártim această noţiune în decizii 
mai mici care, puse împreună, vor echivala cu această 
hotărâre mult mai mare şi mai nobilă. 


1. DECIZIA DE A IERTA 


Iertarea înseamnă să nu te mai gândeşti la motivul 
respectiv; să te plasezi în aşa fel, încât evenimentul sau 
persoana în cauză să nu mai aibă nici o putere asupra 
ta. Iertarea nu face durerea să dispară şi nici rana să se 
vindece. Dar o curăţă în aşa fel încât otrava şi puroiul 
amărăciunii şi al urii să nu poată să-şi facă de cap. 
Cicatricea va rămâne, însă complexul urât va dispărea. 
Lipsa iertării nu-l răneşte pe autorul crimei care pro- 
babil cá va rămâne în continuare nepăsător în fata 
suferinţei tale interioare. Iertarea însă întotdeauna va 
funcţiona în cel mai bun mod pentru cel nedreptăţit. 
Atunci când iertăm, nu facem altceva decât să declarăm 


că suntem mai puternici decât respectiva rană şi că nu 
vom permite ca viaţa noastră să fie controlată şi ma- 
nipulată de aceasta. Iertarea înseamnă că suntem liberi. 
Lipsa acesteia, precum o datorie pe termen scurt, are 
abilitatea de a-şi mări dobânda, până când ne răpeşte 
toate libertăţile. Ca un concert interpretat de o orchestră 
dezacordată, aceasta va deveni muzica de fundal a vieţii 
noastre şi nu ne va mai permite să schimbăm melodia 
până când nu o vom opri. Este ca atunci când conduci 
pe un drum de ţară şi parbrizul ti se umple de insecte. 
(Acest adevăr este universal valabil — am citit recent că 
un automobil rusesc omoară 150 de milioane de insecte 
pe an; nu mi-ar plăcea să fiu în locul celui care le nu- 
márá.) Vi s-a întâmplat vreodată să porniţi ştergătoarele 
pentru a-l curăța ca să vedeţi mai bine şi să descoperiţi 
că nu mai aveţi apă pentru parbriz? Singurul lucru pe 
care-l vedeţi acum este geamul mânjit de insecte care vă 
împiedică să vedeţi cum trebuie. Iertarea este cea care 
nu numai că decide să pornească Ştergătoarele, dar are 
intotdeauna grijă să aveţi şi apă pentru ele. Fără să luăm 
decizia de a o folosi, suntem sortiti să ne trăim viaţa cu 
o perspectivă întunecată şi distorsionată. Pentru mine, 
aceste argumente par destul de convingătoare. Între- 
barea este dacă putem pune aceste lucruri în practică 
atunci când ne confruntăm cu o asemenea situaţie — par- 
tenerul de afaceri care ne trage pe sfoară, soţia sau soţul 
care ne înşeală, şoferul beat care a schilodit sau a omorât 
pe cineva drag, violatorul, şeful autoritar, colegul bâr- 
fitor, vecinul insuportabil. Toate acestea au capacitatea 
de a ne răpi o bucată din viaţă. Iertarea în schimb ne-o 
poate păstra intactă. Adesea, puterea unui atare eveni- 
ment depăşeşte capacitatea noastră de a gândi logic, 
astfel încât este nevoie ca mai întâi să trecem de între- 
barea „Ar trebui oare să iert?“ înainte de a putea să ne 
confruntăm cu următoarea: „Cum ar trebui să iert în 
acest caz?". Este posibil să avem nevoie de câteva zile, 

săptămâni sau chiar luni de reflecţie, în care să născocim 
fel şi fel de planuri de răzbunare, însă în adâncul nostru 
ştim că nu facem altceva decât să alimentăm un joc 
complicat, căci iertarea nu este ceva ce putem negocia. 
Iertarea este datoria noastră. Iertarea este decizia 


noastră. 


ne 
pmatT 


2. DECIZIA DE A FI RÁBDAT 

Unul dintre cele mai renumite fragmente incepe 
astfel: „Dragostea este îndelung răbdătoare, dragostea 
este blândă“?. O altă traducere spune: „Dragostea îndură 
mult, este răbdătoare şi bună“€. Răbdarea nu se referă 
numai la a aştepta un timp îndelungat. Este acea atitu- 
dine pe care cineva o adoptă şi în aşteptare. A răbda o 
lungă perioadă şi în acelaşi timp a fi blând şi bun — tocmai 
acesta este scopul. Grecii foloseau mai multe cuvinte 
pentru a desemna „răbdarea“, încercând să facă diferenţa 
între a avea răbdare cu oamenii şi a avea răbdare în 
circumstanţele în care te găseşti. Pentru cel din urmă 
tip, aceştia foloseau cuvântul hupomone — „care rămâne 
mult“ - iar semnificaţia lui se referea la conceptul de 
perseverenţă în condiţii de restrişte, necazuri; în timp 
ce makrothumos — „a fi viteaz“ — era folosit atunci când 
se refereau la răbdarea avută în fata unui individ dificil. 
Nici unul dintre aceste cuvinte nu era un cuvânt pasiv. 
De fapt, cuvântul în limba engleză care le descrie cel 
mai bine pe amândouă este perseverance (engl. perse- 
verentá). Churchill era un bun exemplu de hupomone, 
în special în discursurile sale prin care chema Anglia la 
arme împotriva inamicului care se apropia: „Vom lupta 
pe plaje, vom lupta pe pământ; nu ne vom preda nicio- 
dată...“. Aceasta este adevărata răbdare - să fii cre- 
dincios unui ideal până reuşeşti să dobándesti victoria. 
Decizia de a avea răbdare este o recunoaştere a faptului 
că dragostea are nevoie de timp pentru a-și desăvârşi 
opera. Cei care aşteaptă o schimbare instantanee atunci 





când îşi oferă compasiunea vor trăi o viață dezamă- 
gitoare şi frustrantă. Nu — răbdarea însăşi trebuie cul- 
tivată îndelung. Prin răbdare înţelegem faptul că lu- 
crurile mari nu se petrec rapid, că ceva instantaneu în- 
seamnă de obicei un lucru superficial şi că dragostea 
presupune nu numai exprimare, dar şi perseverenţă. 





DAMENII | MERI TÄ 

Decizia de a iubi porneşte de la premisa că oamenii 
sunt într-adevăr demni de a primi dragostea noastră — 
că desi există membri ai rasei umane care fac si spun lu- 
cruri intolerabile, nu diminuează totuşi valoarea intrin- 
secă a umanității. Religia creştină se bazează foarte mult 
pe această supozitie: că oamenii sunt valoroşi, că viața 
umană este sacră şi că trebuie să facem tot ce ne stă in 
putere pentru a o proteja şi a iubi. Aceasta explică de ce 
organizațiile de binefacere creştine sunt cele care conduc 
activitățile de îngrijire a copiilor, a nevoiasilor, a bolna- 
vilor. Această idee, a valorii umane, are o bază pur 
teologică. Dacă îl scoatem pe Dumnezeu din ecuație, 
atunci nu suntem decât ultimii dintr-un lung sir de ființe 
evoluate si avem valoare doar pentru că ne aflăm în 
vârful lanțului trofic, nu pentru că am avea valoare în 
vreun sens absolut. Nu suntem decât siraguri de ADN, 
formule chimice, atomi rătăcitori şi o înşiruire de 
generaţii. Cu toţii trăim în învelişuri la mâna a doua, 
căci atomii aceştia au fost folosiţi de mai multe ori. Nu 
suntem altceva decât un ambalaj de doi metri pătraţi, 
confectionati din piele. Fără Dumnezeu, valoarea dispare. 
Dacă El există, valoarea noastră fie creşte, fie scade, pe 
baza atitudinii Sale faţă de noi, simplii muritori. Mesajul 
creştin spune că Dumnezeu ne iubeşte nu pentru că 
suntem valoroşi, ci de fapt căpătăm valoare tocmai 
pentru că El ne iubeşte. Pe baza acestei afirmaţii şi a 

demonstraţiei sale este construită întreaga fundaţie a 
valorii umane. O bancnotă are valoarea respectivă 
pentru că guvernul îi susţine şi confirmă această va- 
loare. Tin în mână o bancnotă de 20 de dolari din Noua 
Zeelandă, confecţionată dintr-un tip de material plastic, 
are o poză a unei karearea (o specie de soim din Noua 
Zeelandă) pe o faţă şi imaginea reginei pe cealaltă. 
Valoarea sa nu stă în compoziţia ei (există probabil mai 
mult plastic într-o pungă de cumpărături obişnuită), şi 
nici în valoarea ei artistică, decât dacă eventual detii 
originalul, căci există milioane de copii ale ei puse în 
circulaţie. Are valoare deoarece pe ea stau scrise urmă- 
toarele cuvinte: „Această bancnotă are valoarea legală 
de 20 de dolari“ şi este semnată de guvernatorul Băncii 
Naţionale. Valorează 20 de dolari, deoarece guvernatorul 
Noii Zeelande afirmă că asa este. Tot asa, oamenii sunt 
máreti, merită chiar viaţa Domnului, deoarece El a 
afirmat acest lucru. Dacă imbrátisám această viziune 
înaltă asupra umanităţii, indiferent de filozofia reli- 
gioasă personală, atunci decizia de a iubi, de a ierta, de 
a fi răbdători decurge din ea în mod absolut firesc. 
Trebuie să ne agăţăm de acest concept cu tenacitate, 
căci el furnizează substanţa şi motivaţia pentru acel tip 
de dragoste numit agape. Repet: oamenii sunt máreti. 
Dacă ar fi acţiuni ale unei companii, atunci ar fi o in- 
vestitie bună. Dacă ar fi o glumă, atunci ar fi extrem de 
amuzantă. Dacă ar fi o carte, atunci ar fi una clasică. 
Dacă ar fi un cântec, atunci ar ajunge rapid pe locul întâi 
în clasamente. Dacă ar fi picturi, ar fi capodopere — ar fi 
Rembrandt, Monet sau Van Gogh. Ai putea spune: „Dar 
eu arăt cam ciudat“. Ei, atunci ai fi un Picasso! Suntem 
Buzz Light Year (n. tr.: Buzz Lightyear - personaj de desene 
animate ce apare in Toy Story; reprezintă o jucărie 
sofisticată), nu domnul Potato Head (n. tr.: Mr Potatoe 
Head - jucărie americană sub forma unui cartof din 
plastic, căruia i se pot atașa diverse părţi componente — 


mâini, urechi, picioare etc.). Suntem elfi, nu orci. Suntem 
jazz, nu country! Suntem cappuccino pur, nu cafea instant. 
Dacă oamenii ar fi o zi, atunci ar fi o zi minunată — genul 
acela de zi in care apuci să dormi, dar să vezi şi răsăritul 
în acelaşi timp. Apoi iei micul dejun, cu ouă Benedict 
servite pe terasa unui hotel de cinci stele din Tahiti. Copiii 
apar şi sunt foarte cuminţi, iar când devin măcar o idee 
nesuferiti, dispar ca prin farmec. Vorbim deci de o zi cu 
adevărat frumoasă! 

Acum, evident că folosind dragostea, iertarea si 
rábdarea implicà faptul cá oamenii nu sunt exact aşa 
cum ar trebui să fie; posedă şi un potenţial incredibil de 
a răni și de a face rău. Cum putem explica oare acest 
paradox? Cred că C.S. Lewis explică acest fapt cel mai 
bine atunci când se gândeşte că oamenii sunt făcuţi dintr- 
un aluat care poate să dea si rateu. El gândea că vacile 
nu pot fi nici bune, nici rele, câinii pot fi mai răi sau 
mai buni și, cu cât ceva este făcut dintr-un material de 
calitate, cu atât este mai mare capacitatea sa de a merge 
în ambele direcţii. Copiii pot împinge această limită mai 
mult ca orice animal, iar adolescenţii pot merge chiar 
$i mai departe. Dar un geniu, gândea el, poate fi cel mai 
bun sau cel mai rău dintre toti. Faptul că oamenii pot fi 
atât de răi, atât de haini este în sine un argument pentru 
valoarea lor intrinsecă. Rezultă astfel că dacă merită 
dragostea Domnului, atunci cu siguranţă o merită şi pe 
a noastră. 


BIBLIOGRAFIE 


1. www.reallivepreacher.com. 
2. Lets Do lt, Let's Fall in Love, muzica şi versurile de Cole Porter (1928). 
3. Biblia, loan 4:8. 

4. Cred cá această analogie a fost prima oară folosită de către William Barclay. 
5. Biblia, Corinteni 13:4. 

6. Biblia extinsă. 





LOVE, LOVE ME DO | 2 


JAS Bou ust 








„Dormim în camere separate, luăm 
cina separat, ne ducem în vacanţă 
separat. Facem tot ce putem pentru 
a ne păstra căsnicia.“ 


Rodney Dangerfield 


ESPLANADE 


HOTEL FREMANTLE 


PRIVACY 
REQUESTED 
PLEASE 





Cásniciile deosebite sunt fáurite pe altarul deciziilor. 
Cu siguranţă că avem nevoie de atracţie, idilă şi pasiune, 
dar decizia de a avea o căsnicie bună va cultiva obiceiuri 
care vor menţine aceste lucruri mult peste termenul lor 
de expirare. Din păcate, unii nu fac altceva decât să se 
căsătorească. Decizia de a transforma căsnicia în ceva 
minunat este văzută de multi ca fiind lipsită de roman- 
tism sau pur şi simplu inutilă. „Evident că vom avea o 
căsnicie minunată, doar ne iubim“ este ca şi cum ai spune: 
„Evident că maşina noastră nu o să se strice niciodată, 
tocmai am cumpărat-o“, „Evident că voi fi în formă şi 
la şaptezeci de ani, tocmai am alergat zece kilometri“. 
Ultima afirmaţie poate fi adevărată dacă împlineşti 
şaptezeci de ani săptămâna viitoare, dar în majoritatea 
situaţiilor, principiul entropiei trece la treabă şi lucrurile 
încep să se lămurească. Decizia funcţionează ca un 
antidot, nu numai că împiedică dragostea, respectul şi 
pasiunea să se erodeze, dar are şi capacitatea de a 
continua să formeze aceste calităţi de-a lungul anilor care 
trec. 

Ca şi decizia de a iubi, aşa şi decizia de a avea o 
căsnicie minunată este formată dintr-un grup de alte 
mici decizii, care, puse laolaltă, vor produce rezultate 
de durată. 


DECIZIA DE A NU COMPARA 

Schmuley Boteach' definea căsnicia ca triumful 
„intimităţii asupra perfecțiunii“. Misiunea noastră nu 
este să găsim partenerul perfect pentru ca de aici să 
rezulte intimitatea, ci mai degrabă să ne împărtăşim 
viaţa şi să ne dăruim celui sau celei pe care îl/o avem. 
Intimitatea nu este un rezultat al căsătoriei cu persoana 
potrivită, ci se referă la a fi tu însuţi persoana potrivită. 
Mi-am pierdut părul la vârsta de douăzeci şi patru de 
ani, nasul meu este un pic prea mare şi folosesc, se pare, 
cuvântul „destul“ cam prea des. Am doar un metru 

optzeci si cinci înălțime si se pare cá, cel puțin după 
părerea soției mele, fața mea zgârie la doar câteva ore 
după bărbierit. Este posibil ca o persoană, undeva în 
lume, să găsească irezistibilă această combinație, iar 
pentru ea să reprezint partenerul perfect. Totuşi, hai să 
continuám... Simțul umorului de care dau dovadă este 
gen Monty Python, prefer frigul căldurii şi mai degrabă 
as petrece câteva săptămâni in Alaska sau Norvegia pe 
timp de iarnă, când zilele au doar două ore, decât să mă 
aflu pe o plajă într-o zi minunată. Am o obsesie legată 
de sosuri şi am senzaţia că păcătuiesc serios dacă nu 
pun sos Worcestershire la ouăle ochi, sos de mentă la 
carne de miel şi sos de sfeclă la carnea de vită. Nu este 
vorba de faptul că prefer să mănânc aşa, ci pur şi simplu 
refuz să mănânc dacă nu am această garnitură necesară. 
Îmi plac librăriile şi îmi place să mă cert, m-aş uita cu 
plăcere la partide de cricket timp de cinci zile neîntre- 
rupte, fără măcar să mă ridic din fotoliu. 

Ideea este că de fiecare dată când mai adaug ceva pe 
listă, micşorez numărul de oameni care m-ar vedea ca 
pe un partener perfect. În realitate, nu sunt un partener 
perfect pentru nimeni, şi nimeni nu este partenerul meu 
perfect. Atunci când m-am căsătorit cu Heather, eram 
conştient de compatibilitatea dintre noi. Cu cât a trecut 
timpul, cu atât mi-am dat seama câte diferenţe există 
între noi. Suntem extrem de diferiţi din multe puncte de 
vedere, şi totuşi, aceste diferenţe nu slăbesc intimitatea 
pe care o avem. Ea greşeşte într-atât de multe privinţe... 
câini în casă, filmele cu Charles Bronson şi sosul meu 
de muştar, asta doar ca să enumăr câteva. Dacă ne 
agăţăm de ideea aceasta a partenerului perfect, alături 
de care fiecare zi va fi minunată, fiecare orgasm 
scânteietor, fiecare moment poetic, atunci nu ne vom 
găsi niciodată pe cineva sau nu vom avea niciodată o 
căsnicie trainică. Căsnicia înseamnă să-l iubeşti pe cel 


de lângă tine, să înveţi să te bucuri de rutina zilnică, 
adăugând astfel culoare obişnuitului. Atitudinea pe care 
o aducem în această uniune este la fel de importantă ca 
uniunea însăşi. Totuşi, neghiobul este în permanenţă 
nemulţumit pentru că a pus ochii pe ceva ce nu are, pe 
ceva ce ar putea fi, şi nu pe ceva ce există deja. Cum spune 
proverbul: „Înţelepciunea este în faţa omului priceput, 
dar ochii nebunului o caută la capătul pământului.“? 


Nu numai că ar trebui să ne dăm seama că suntem 
diferiţi şi că partenerul perfect este un mit, dar şi că 
diferenţele şi compatibilitatea merg mână în mână. 
Sexul, bineînţeles, aduce o grămadă de deosebiri în 
această ecuaţie. Bărbaţii şi femeile au necesităţi şi 
aşteptări diferite. Un studiu“ care a cercetat necesităţile 
a câteva mii de cupluri a constatat că primele cinci nevoi 
care se găseau pe lista bărbaţilor nu se aflau deloc pe 
lista femeilor. Femeile aveau nevoie din partea soţilor, 
în ordinea importanţei, de afecţiune, comunicare, since- 
ritate, sprijin financiar şi angajament. Bărbaţii, pe de altă 
parte, aveau nevoie de împlinire sexuală, companie dis- 
tractivă, o soţie atractivă, sprijin în gospodărie şi ad- 
miratie... cát de superficiale sunt toate acestea!! 

Lăsând la o parte sexul fiecăruia, există destule 
motive pentru un potenţial conflict. Provenim din locuri 
diferite şi suntem influenţaţi de familia noastră mai mult 
decât credem. Eu am crescut în Anglia. În familia mea, 
regulile erau foarte stricte în probleme importante 
precum manierele la masă (nu te servesti cu sos decât o 
singurá datá, cutitul si furculita trebuie puse jos pe 
farfurie după fiecare imbucáturá, nu ai voie niciodată 
să lingi cutitul). Soţia mea a fost crescută într-o suburbie 
a oraşului Perth şi nu cunoştea aceste maniere, aşa că 
m-a şocat felul cum le-a încălcat pe toate încă din primele 

zile ale lunii noastre de miere. Cráciunul a dat nastere 
unui sir intreg de noi conflicte, pentru cà in familia mea 
deschideam cadourile întotdeauna după prânz. Heather, 
în schimb, era obișnuită să rupă cu frenezie ambalajele 
cadourilor pe la 5 dimineaţa. Un lucru lipsit de 
importanţă aş putea spune, dar realitatea este că au fost 
purtate războaie mari pe lucruri chiar mai mărunte 
decât acesta. Apoi, evident mai este şi personalitatea 
fiecăruia. Mie îmi place să vorbesc, Heather este mai 
tăcută. Ei îi place să aibă propriul spaţiu, mie îmi place 
să mă ghemuiesc în ea. Eu tratez problemele discutând 
despre ele detaliat, ea preferă să lase lucrurile să se 
liniştească câteva zile. Şi totuşi, compatibilitatea nu se 
creează şi nici nu dispare din aceste motive. Suntem po- 
triviti unul pentru celălalt pentru că dorim acelaşi lucru, 
avem o viziune similară asupra lumii, îl iubim pe 
Dumnezeu, iar ea are o mică obsesie legată de corpul 
meu... Şi am decis că vrem să avem o căsnicie bună. Asta 
înseamnă că lucrăm împreună pentru înţelegerea deo- 
sebirilor dintre noi, ne adaptăm unul la celălalt, încer- 
căm să găsim lucruri comune şi sărbătorim miracolul 
diversităţii. Aceasta este adevărata dragoste, atunci când 
alegi să-l iubeşti sau să o iubeşti exact aşa cum este. 





Înţelepciunea acestui obicei este evidentă prin ea 
însăşi. Şi totuşi, galanteria nu apare doar pentru că este 
ceva bun ce trebuie să faci. Trebuie mai întâi să iei o 
decizie în acest sens. Am putea crede că pasiunea şi 
sentimentele de dinaintea căsătoriei sunt dincolo de un 
asemenea ceremonial. Din păcate, treaba nu stă aşa, mai 
ales pentru că bărbaţii au o chestie legată de rezolvarea 
lucrurilor şi aplică acest concept comportamental oricărui 
subiect care-i preocupă. Bărbaţii gândesc de cele mai 
multe ori din punctul de vedere al unei sarcini. A fost 


sarcina căutării, sarcina de a fi galant, de a curta, sarcina 
de a te căsători... Când şi aceasta este finalizată, începem 
să ne gândim la sarcina carierei sau a averii. Atunci 
când terminăm treaba, ne concentrăm pe altceva şi o 
începem pe următoarea. Totuşi, această sarcină a 
căsniciei nu se termină niciodată. Întâlnirile, curtatul, 
galanteria ar trebui să fie parte integrantă a vieţii. Este 
adevărat că, pe măsură ce timpul devine mai preţios, 
apar mai mulţi copii, momentele întâlnirilor, fie ele la 
micul dejun, la cină sau la două noaptea, pot deveni un 
colac de salvare care insuflă energie căsniciei în 
perioadele grele. 

Una dintre glumele mele de mare efect la fiecare nuntă 
pe care o oficiez este legată de un tip a cărui verighetă 
era pusă pe degetul greşit. Atunci când i s-a spus acest 
fapt, el a răspuns: „Da... m-am căsătorit cu femeia... 
greşită!“. 

Ideea este că atunci când spunem „Da“, ea sau el este 
persoana potrivită, folosind termenul „potrivit“ nu în 
sensul de a fi perfect sau că nu mai există nimeni altcineva 
în lume cu care m-aş fi putut căsători, ci „potrivit“ adică: 
„Te-am ales pe tine şi vom trăi împreună atât la bine, 
cât si la rău“. Luarea unui asemenea angajament În- 
seamnă că nu mai există o uşă de scăpare şi nimeni nu 
te mai aşteaptă în holul de la intrare. Dacă nu suntem 
lămuriţi în legătură cu acest aspect, atunci este ca şi 
cum am încerca să umflăm un cauciuc cu o gaură în el — 
orice succes este subminat. Există evident şi motive 
justificate pentru divorţ: jucători de liga întâi precum 
adulterul, abuzul, diverse tipuri de dependențe. Totuşi, 
experienţa mi-a demonstrat că majoritatea cásniciilor 
ce copleşească prin a se distruge sunt cele care au permis 
micilor probleme să le copleşească, iar efectele lor nocive 
au fost accentuate de o reală ignoranță în ceea ce 

priveşte asumarea unui angajament. O bună prietenă 
şi-a părăsit soțul deoarece nu mai simţea că relaţia lor 
se îndreaptă undeva, că are un scop. Adevăratul motiv, 
se pare, a fost că pur şi simplu s-a plictisit şi a vrut să 
meargă mai departe în viaţă. Asumarea unui angajament 
înseamnă „dacă m-am plictisit, atunci hai să îndreptăm 
această problemă a plictiselii“ şi nu că ar trebui să 
schimbăm partenerul. 





RAM 


Falll 


O cásnicie necesitá de-a lungul timpului o investitie 
continuá. Cele mai de succes cupluri pe care le cunosc 
citesc in mod regulat cárti cu impact asupra cásátoriei 
lor, merg la seminarii legate de cásnicie sau fac parte 
din biserica locală care îndeamnă pe fiecare să aibă un 
mesaj şi mai bun. 

Putem învăţa urmărindu-i pe cei care au căsnicii 
înfloritoare. Un studiu a demonstrat că dacă majoritatea 
prietenilor tăi divorţează sunt şanse ca şi tu să faci la 
fel; în timp ce, dacă eşti înconjurat de relaţii puternice, 
acestea insuflă forţă şi relaţiei tale. Îmbunătăţirea cás- 
niciei nu este un seminar, ci mai degrabă o atitudine. 
Întotdeauna trebuie să cauţi metode de a îmbogăţi, 
revitaliza şi creşte relaţia. Cunosc un cuplu interesant, 
pentru că cei doi par a râde întotdeauna unul alături de 
celălalt, mai degrabă decât unul de celălalt, aşa cum au 
unii obiceiul. Căsnicia lor pare a fi construită pe o temelie 
solidă. Astfel că, de fiecare dată când am ocazia, le pun 
întrebări legate de relaţia lor. Sunt tot timpul în căutare 
de sfaturi bune legate de căsătorie şi creşterea copiilor; 
în plus, caută tot timpul acele lucruri care construiesc 
magia. Idei de întâlniri, gesturi romantice şi soluţii de 
rezolvare a conflictelor: am o căsnicie bună, dar ştiu că 
poate fi şi mai bună, așa că ascult şi învăţ, privesc şi 
pun întrebări. Investiţia constantă de-a lungul anilor 
se va dovedi profitabilă în diferite feluri! 





Atunci când ni se strică frigiderul, sunăm la repre- 
zentanti şi chemăm pe cineva să ne ajute. Dacă nu esti 
mecanic, atunci când maşina are probleme o duci la 
revizie. Dacă te doare ceva fără nici un motiv, te duci la 
doctor. Ideea este că de fiecare dată când ceva merge 
prost în lumea noastră, suntem dispuşi să chemăm pe 
cineva care se pricepe la problema pe care o avem. Cu 
siguranţă aşa stau lucrurile până ne confruntăm cu ceva 
cu adevărat important. O căsnicie destrămată iti va răni 
inima şi, la drept vorbind, şi carnetul tău de cecuri va 
avea de suferit mult mai mult decât pentru un aparat de 
aer condiţionat stricat. Şi totuşi, credem că putem 
îndrepta lucrurile singuri şi cârpim treaba până este 
mult prea târziu. Poate pentru că noi credem că dacă 
admitem că avem probleme în căsnicie, lumea va 
considera cá avem probleme psihice şi vom fi plasați 
lângă piromani şi criminali în serie. Dar căsnicia este 
una dintre cele mai dificile şi importante părţi ale vieţii 
noastre... Să nu cerem ajutor atunci când este nevoie se 
dovedeşte a fi şi distructiv, şi prostesc. Asa că decideti 
din timp: „Dacă vom avea vreodată probleme pe care nu 
vom putea să le depăşim, vom telefona unui consilier, 
vom merge la preot, vom lua o trimitere, vom vorbi cu 
prieteni de încredere... vom face ceva pentru că suntem 
devotați unul altuia şi am decis că mariajul nostru are 
nevoie de tot ajutorul din lume pentru a rezista“. 

„Să alergi prea repede, să zbori prea 


Sus.“ 


Sade 





Pe măsură ce scriu această carte, má pregătesc şi pentru 
participarea la maraton. Una dintre lecţiile pe care le înveţi 
din antrenamentul pentru o cursă lungă este să nu alergi 
prea repede la început. Conceptul acesta, al menţinerii 
ritmului, devine foarte important dacă vrei să termini 
cursa. La fel este şi în viaţă. Dacă vrem să rezistăm la 
drum lung, trebuie să ne măsurăm energia disponibilă şi 
apoi să o folosim în aşa fel încât să-i maximizăm eficienţa 
pe termen lung. Fără imprimarea unui ritm, ne vom 
suprasolicita şi vom fi prinşi din urmă. Şi totuşi, încercăm 
tot timpul să facem mai multe lucruri deodată, să lucrăm 
prea multe ore şi vrem să facem cât mai mult la început, 
doar ca să descoperim că am ieşit şchiopătând de pe pistă 
chiar înainte de runda finală. Să fii în fruntea maratonului 
la prima tură nu are nici o importanţă. Aici şi un mele 
poate triumfa în faţa unui iepure de câmp. Steaua căzătoare 
străluceşte frumos pentru un moment, dar este efemeră. 
Adevăratul succes şi adevărata importanţă se întâlnesc 
numai pe termen lung. Astfel, oamenii impliniti trebuie 
să decidă să termine cu bine şi să dezvolte o tactică de 
menţinere a ritmului — să ştie când să mărească viteza şi 
când să încetinească; când să iasă de tot şi când să tragă 
pe dreapta. Viteza medie este mai importantă decât cea 
maximă. Stocurile sunt mai importante decât cash flow-ul. 
Să muncesti cu cap este mai important decât să muncesti 
mult. Cu cât călătorim mai repede, cu atât suntem mai 
spectaculoşi. Totuşi, succesul şi realizările depind mai 
degrabă de călătorie, decât de destinaţie. Nu are nici un 
sens să ajungem la jumătatea distanţei şi să rămânem fără 
benzină! Oamenii impliniti şi-au însuşit acest obicei al 
impunerii ritmului prin intermediul a trei decizii aju- 
tătoare. 


1. DECIZIA DE A TE CUNOAȘTE PE 
TINE ÍNSUTI 


Fiecare dintre noi este construit diferit. Forţa care-l 
alimentează pe unul îi poate face rău altuia. Îmi place 

foarte mult să vorbesc unei mulțimi de mii de persoane si 
totuşi, mă pierd în fața unui singur străin. Detaliile mi 
se par obositoare. Sunt secătuit după o jumătate de oră 
de management si mă simt revigorat după 30 de minute 
de impártásire a viziunii. Asa că trebuie să mă înțeleg pe 
mine însumi $i să pot să imi evaluez propriul nivel al 
combustibilului, al energiei. Atunci când rezervorul este 
pe zero, trebuie să o iau uşor. Viteza şi energia mea sunt 
determinate nu numai de nevoia de timp, dar si de propriile 
rezerve. Atunci când acestea sunt scăzute, trebuie să stiu 
asta. Până când am ajuns în acest punct, evident că am 
făcut mai multe încercări şi am şi greşit. Acum însă văd 
luminile de atenţionare şi astfel actionez în consecinţă, 
reuşind să evit criza. Cu ani în urmă, conduceam un 
program pentru copii: în fiecare weekend, câţiva dintre 
noi încercam să educăm, să le predăm şi să distrăm o 
groază de micuti. Apoi, am căzut de acord să facem un 
seminar de vară pentru copii. Programul era în plină 
desfăşurare, iar raportul dintre personal şi cei mici era 
foarte scăzut. Copiii se aflau în grija noastră de la 9.00 
dimineaţa la 9.00 seara. În a cincea şi ultima zi, am 
descoperit că îmi tremură mâinile. În câteva zile am căzut 
la pat complet epuizat. La început nu ştiam ce înseamnă 
să-mi tremure mâinile, dar am descoperit. Aşa că şi dacă 
sunt în mijlocul unui capitol ca acesta şi mâna mea începe 
să se mişte îngrijorător, pun creionul deoparte şi ies să 
mănânc ceva, chiar dacă asta înseamnă să nu termin... 


2. DECIZIA DE A FACE PLINUL 


Faptul că realizezi că energia ta este în scădere 
reprezintă un lucru bun, dar singurul scop al unei ase- 
menea constientizári este să iei măsuri. Trebuie să tragi 
pe dreapta şi să faci plinul. Oamenii impliniti ştiu ce 
anume le reîncarcă bateriile. Apoi îşi acordă timp să 
facă acest lucru. Sunt cunoscut pentru faptul că rămân 
mereu fără benzină. Nu-mi place să mă opresc la 
benzinărie. Evident că trebuie să faci cât mai mulţi 


kilometri cu un rezervor, aşa că eu conduc cu acul pe 
roşu şi beculetul de atenţionare aprins. Momentul meu 
perfect în care mă opresc să bag benzină este atunci când 
motorul se opreşte exact în drum spre pompă. Deşi 
această atitudine este acceptabilă când conduci o ma- 
şină (în fine, îmi place mie să cred asta), viaţa este 
diferită. Să stai pe marginea drumului aşteptând un 
prieten să vină cu o sticlă de benzină pentru automobilul 
tău rămas în pană este una, dar să párásesti viaţa prea 
devreme lăsând în urmă o soţie şi copii este altceva. 
Riscurile unei vieţi secătuite sunt mult prea mari pentru 
a nu le lua în serios. Opririle regulate pentru umplerea 
rezervorului trebuie să fie la ordinea zilei. Bill Hybels, 
pastor la Biserica Willow Creek, spune că pe tabloul de 
bord al vieţii se află diverse măsuri ale nivelului com- 
bustibilului. Dacă nu iei în consideraţie treaba asta, este 
posibil să gresesti în evidenţierea problemei sau să nu 
recunoşti semnele de atenţionare legate de nivelul 
scăzut al unuia dintre respectivele rezervoare. lată mai 
jos trei tipuri de energie necesare pentru a putea merge 
înainte. 


A. Energia emoțională 

Energia emoţională se vede cel mai bine în cadrul 
relaţiilor. Atunci când nivelul acesteia este scăzut, oa- 
menii suferă. Atunci când este ridicat, sunt minunati. 
Eu imi recapát aceastá energie in singurátate, in va- 
canţă si in tăcere. Alţii o regăsesc într-o activitate in 
afara rutinei zilnice — o săritură cu coarda elastică după 
micul dejun sau un meci de fotbal după muncă. Englezilor 
le place să meargă la bodega din sat, în timp ce fran- 
cezilor le place să joace petanque (joc cu bile de metal). 
Americanii merg la mall, australienii la plajă. Energia 
emoţională trebuie monitorizată. Trăim într-o lume 
tulburată; suntem agitati si iritati, aşa că din când in 
când trebuie să ne oprim din improscat şi să permitem 

apei să se limpezească. Am descoperit că nu am nevoie de 
treaba asta doar anual, ci chiar în fiecare zi. Se simte 
nevoia de reajustare, de a pune lucrurile în ordine şi de a 
te gândi la calea urmată. Soţia mea, Heather, are şi ea 
nevoie de momentele ei pentru a se plimba, a merge în 
pare sau prin magazine. Trei copii, discuţii şi un sot 
enervant nu fac lucrurile prea uşoare. Dacă unul dintre 
noi nu-şi face timp pentru asta, atunci totul începe să se 
inráutáteascá. Lucrurile mărunte devin majore şi astep- 
tăm picătura care va umple paharul. Stresul în viaţă nu 
are legătură cu treburile cu care ne confruntăm, ci cu 
ceea ce este în noi. Atunci când forţa ta este mică, totul 
este plin de nelinişte. Atunci când forţa ta este mare, poţi 
cita din nou din Hamlet, [...] să te-narmezi în fața unei 
mări | De zbucium şi prin luptă s-o răpui“? (n.tr.: în 
traducerea lui Petru Dumitriu). Viaţa nu este compusă 
din ceea ce ni se întâmplă, ci din ceea ce se întâmplă în 
interiorul nostru. Atunci când energia emoţională este 
la un nivel ridicat, totul devine mai uşor de înţeles şi de 
asimilat. Atunci când este scăzută, totul pare irațional, 
nedrept şi copleşitor. 


B. Energia fizică 

Am mai vorbit despre ea în capitolul 6. Am descoperit 
că o consecinţă a faptului că sunt în formă fizică bună 
este faptul că am mai multă putere pentru fiecare zi. 

Înainte, genul meu de viaţă înflăcărată devenise din 
ce în ce mai problematic. Alergarea aceea de o jumătate 
de oră nu numai că aduce energie întregii zile, dar 
creează perspectivă şi bucurie. Poate însemna chiar 
diferenţa dintre a trăi o grămadă de ani şi a părăsi viaţa 
devreme. Zig Ziglar spunea: „Nu plăteşti nimic pentru 
a fi în formă; în schimb, te bucuri de avantajele pe care 
ti le aduce o formă bună.“ Atât de des pretuim felul 
nostru de viaţă si rásfátul, până într-atât încât alegem 
un castron de supă în locul drepturilor noastre de la 


naştere şi apoi lâncezim într-o indiferenţă fizică, incapabili 
să ne ridicăm spre împlinirea visului pe care îl aveam. 
Cu toţii am simţit acea senzaţie de oboseală după o zi 
lungă în care n-am făcut absolut nimic decât să ne uităm 
la partide de cricket. Dacă scopul nostru este să ne în- 
cărcăm cu energie fizică, atunci trebuie să facem ceva fizic. 
Există un mit unanim acceptat, potrivit căruia dacă semeni 
odihnă, vei culege energie. Dacă semeni odihnă, vei culege 
relaxare. Paradoxal, dacă semeni efort, vei culege energie. 


C. Energia mentală 


Mintea este bunul nostru cel mai de preţ. Are nevoie 
de exerciţiu şi stimulare. Trebuie să o exersezi în mod 
regulat — să o faci să transpire, cum s-ar spune — căci 
altfel, la fel ca un muşchi, va începe să se deterioreze şi 
să se atrofieze. Aceia care-şi fac o obignuintà din a se 
concentra, a gândi, a cugeta şi a-şi imagina vor descoperi 
nu numai o bogăţie de idei, dar şi un plus de forţă. Forma 
fizică bună are ca efect forţa fizică, astfel că forma men- 
tală bună are ca efect ceea ce numim puterea voinţei. 
Apatia şi letargia sunt de cele mai multe ori rezultatul 
faptului că ne-am lăsat creierele să se blazeze. Trebuie 
să gândim des şi profund. „Mintea poate fi pângărită 
permanent de obiceiul de a ne ocupa de lucruri fără 
valoare, astfel încât toate gândurile noastre sunt întinate 
de acest obicei.“2 De aceea, oamenii de succes din istorie 
au citit, iar înainte de apariţia cuvântului scris au 
discutat cât de mult au putut. Cărţile devin o pasiune, 
deoarece prin intermediul lor putem vedea dincolo de 
noi înşine şi putem extrage din ele energie şi viaţă. Îmi 
place afirmaţia lui Erasmus: „Atunci când am câţiva 
bănuţi, cumpăr cărţi; si dacă mai rămâne ceva, îmi 
cumpăr mâncare şi haine“. 


3. Decizia de a insista 


Să te desparti de cineva poate fi dificil, dar să renunti 
este destul de uşor. Indiferent de strădaniile noastre 

atunci când simţim presiunea, a merge mai departe, a 
schimba slujba, a schimba partenerul, a da înapoi, a 
pune mâna pe sticlă şi a lua medicamentul, toate acestea 
devin mecanisme de scăpare care ne fac semne neîncetat 
şi tot mai puternic. Atunci când dăm de greu, cel mai 
bine este să facem acele lucruri care eliberează presiunea 
sau rezolvă problema. Dar atunci când metodologia 
respectivă presupune evitare, negare şi renunțare, 
atunci am intrat pe o pantă descendentă care nu face 
altceva decât să se adauge la problema deja existentă. 
Aşa cum spunea şi Steve Wright: „Dacă nu eşti parte a 
soluţiei, atunci cu siguranţă te afli printre cei ce grăbesc 
criza“. Este adevărat că în unele situaţii fuga este po- 
trivită: agresorul sexual, invitaţia de a face afaceri cu 
mafia, barul în care douăzeci de suporteri huligani se 
ceartă cu tine. Totuşi, într-o căsnicie întreţinută cu efor- 
turi trebuie să existe şi certuri interne care să întreţină 
speranţa şi să elibereze suferinţa. Dacă dorim să constru- 
im o companie inovatoare, atunci ambiția de a face acest 
lucru este la fel de importantă ca şi resursele de capital 
sau ideile bune. Succesul se află de multe ori de partea 
cealaltă a celei de-a doua încercări sau, aşa cum spunea 
Zig Ziglar: „Diferenţa dintre un gol şi un simplu şut 
este că golul este un sut care a continuat să încerce să 
dea gol“. 

Insistenta este o decizie. Performerii nu sunt cei mai 
talentaţi sau cei mai stráluciti, ci pur şi simplu cei care 
nu renunţă. Au continuat să creadă, să încerce, să facă. 
James Carville este un exemplu bun. Astăzi este cu- 
noscut drept cel mai de succes consultant politic care, 
alături de Paul Begala şi George Stephanopolous, a creat 
campania lui Clinton pentru preşedinţie. Şi totuşi, cu 
șapte ani în urmă, James Carville era, conform propriilor 
declaraţii, un eşec de patruzeci şi unu de ani: „Pier- 
dusem primele două campanii pentru Senat, eram la 
Washington în căutarea unei slujbe şi nimeni nu voia 


nici măcar să mă primească. Mai aveam doar vreo 36 de 
dolari. Nu îmi ajungea să stau într-un hotel. Locuiam 
pe Massachusetts Avenue — pot să vă arăt exact unde — 
cu valiza cu haine într-o ploaie infernală, când cureaua 
valizei s-a rupt şi tot ce mai aveam pe lume a căzut într-o 
baltă plină de noroi. M-am aşezat pe jos şi am început 
să plâng. Este greu de crezut că omul acela care stătea 
în ploaie cu tot ce avea într-o baltă va fi cel căruia i se 
va da cea mai importantă misiune în domeniul con- 
sultantei politice şapte ani mai târziu. Poate că este 
precum soldatul care devine erou şi nu înţelege pentru 
ce primeşte o medalie. Dacă ar fi fost un loc unde să fug, 
cu siguranţă aş fi fugit. Dar nu aveam unde să mă duc. 
Aceasta este insistența născută din necesitate.“ 

Cu adevărat în spatele fiecărei poveşti de succes se 
află eşecul, o inimă frântă, greşeala şi ghinionul. Cei 
care renunţă la a doua sau la a treia încercare nu reali- 
zează că afacerea de succes se afla chiar în spatele celei 
de-a patra încercări; că trebuie să fii pregătit să continui 
să încerci ca mod de viaţă. Poate că tu vei reuşi la 
încercarea a cincisprezecea sau a douăzeci şi şaptea sau 
poate data viitoare. Dar succesul va veni odată cu 
hotărârea de a persevera. Evident că presupun că la 
fiecare încercare eşuată învăţăm lecţii noi şi roadele 
acestora sunt luate şi duse la următoarea încercare. 
Dacă pur şi simplu repetăm un experiment eşuat fără 
să schimbăm nimic, înseamnă că suntem mai mult decât 
proşti. 

„Intr-o inimă mare este loc pentru 
orice, intr-o inimá goalá nu este loc 


pentru nimic.“ 


Antonio Porchia 

M-am náscut in Anglia, am fost crescut in Noua 
Zeelandă si cea mai mare parte a vieţii mele am trăit-o 
in Australia. Am descoperit astfel cá fiecare culturà are 
propriul său jargon si propriile expresii. Dacă esti englez, 
ştii ce sunt puloverele şi heringul afumat, budinca nea- 
gră şi ironia, neghina şi oţetul, ca să nu mai vorbesc 
despre red devils (regiment de paraşutişti în Marea Bri- 
tanie), berea adevărată şi şcolile publice. 

În Noua Zeelandă, pe de altă parte, ştii ce sunt 
pohutakawas (varietate de cartofi dulci) şi kahawai 
(somon australian), break feeding (n.tr.: o păşune este 
împărţită de un gard electric in asa fel încât numai o 
porţiune a ei să fie disponibilă animalelor) şi share 
milking (n.tr.: o formă de arendă aplicată industriei 
lactatelor). Un kiwan stie ce semnificaţie are Footrot 
Flats (n.tr: bandă desenată creată de ilustratorul Murray 
Ball. Cu acelaşi nume mai există şi un muzical, un film 
de animaţie si un parc de distracţii în Noua Zeelandă), 
dar si cine este Sid Going (n.tr.: fost jucător de rugby in 
Liga Noii Zeelande). Australia, insá, a dezvoltat un 
asemenea dialog cultural, incát a creat un intreg limbaj 
si l-a numit... Strine (n.tr.: termen folosit pentru a descrie 
o glumá sau un limbaj inventat vorbit de australieni. 
Termenul este o sincopá si provine de la pronuntia 
fonetică a cuvântului „australian“ cu un accent austra- 
lian exagerat). Asa cá este plin de drongos (n.tr.: un tip 
de pasáre de dimensiuni mici din aceeasi familie cu 
vrabia), boofheads (n. tr.: idiot, dar se poate referi si la 
cineva cu părul lung) si bogans (n.tr.: face parte din 
jargonul australian si are un pronuntat caracter 
peiorativ; se referă la cineva care provine dintr-un mediu 
lipsit de cultură — vezi termenul „ţăran“ în jargonul 
limbii române). Avem ankle biters (n. tr.: copil sau căţel 
mic) şi thunder boxes (n. tr.: vas de WC), sheilas (n. tr.: 
femeie în jargon australian) şi tinnies (n.tr.: cutie de bere 
în jargon australian), iar tărâmul Aussie (australian) 

este plin de comparații foarte interesante: „îţi foloseşte 
ca o bâtă la un car cu oale“, „amărât ca un pui de 
pripas*. Si cine poate rezista oare zicalei atât de amu- 
zante, deşi destul de fataliste: „Dacă ar ploua cu palate 
probabil m-ar lovi în cap o uşă de toaletă“ (n.tr: este o 
zicală ce se referă la o persoană care are ghinion în mod 
frecvent). Însă expresia australiană favorită pentru mine 
este „cinstea mea“ (n.tr.: în jargon australian „my shout“ — 
plătesc eu; „rândul acesta îl dau eu“; „shout“ în limba 
engleză standard înseamnă „strigăt, țipăt“, iar verbul 
„to shout“ — a striga, a tipa). Noul venit pe aceste me- 
leaguri este indus în eroare de expresia „Cine face 
cinste?“ (n.tr.: în original în limba engleză: „Who's 
shouting?" — „Cine strigă“ în engleza standard, însă in 
jargon australian: „Cine face cinste?*) atunci când co- 
manzi băuturi la bar cu prietenii. Totul a început în zilele 
de demult, când unica modalitate de a comanda şi a plăti 
o băutură era să tipi acoperind zgomotul continuu pro- 
dus de muncitorii deja un pic ametiti. „Shout“ a început 
să însemne „Fac eu cinste“. Cred, de asemenea, că este o 
expresie foarte nimerită şi pentru viaţă în general. 
Suntem meniti să ducem o viaţă generoasă, cu inima 
deschisă, de tip „my shout“, să trăim o viaţă care depă- 
şeşte necesităţile şi dorinţele noastre; o viaţă care nu se 
concentrează pe egocentrism, ci pe schimbarea în bine a 
lucrurilor. O asemenea atitudine în faţa deschiderii 
inimii începe cu decizia de a fi astfel. Curentul vieţii ne 
trage către egoism; ca să mergem în direcţia opusă, e 
nevoie de hotărâre. Paradoxul generozitátii este că cel 
ce oferă câştigă, iar cel ce păstrează pierde. Dacă inima 
este ca un apartament micut, putem înţelege reflectia 
care spune: „Cu cât invit mai mulţi oameni înăuntru, 
cu atât voi avea mai puţin loc pentru mine“. Dacă ana- 
lizăm astfel lucrurile, nu vom reuşi să înţelegem cum 
funcţionează lumea cu adevărat. Când m-am căsătorit, 
îmi iubeam soţia, pe Heather, din toată inima. Dar atunci 


când a venit pe lume primul copil, Jazmin... a trebuit să 
o iubesc şi pe ea. Asa cá am luat un pic din dragostea 
pentru Heather şi i-am acordat-o lui Jazmin. Apoi a 
apărut a doua fiică, Temily. Dragostea a trebuit din nou 
redistribuită — mai puţină pentru Heather şi Jazmin, 
pentru a putea să mă achit de obligaţie şi faţă de Temily. 
În final, a apărut şi fiica numărul trei, Isabel. Aşa că 
acum... îmi plac toţi copiii mei! 

Evident că scenariul de mai sus este prost gândit, 
deoarece dragostea creşte cu fiecare adăugare a unei noi 
persoane pe care o iubim. Cu cât invităm mai multe 
persoane în inima noastră, cu atât descoperim şi mai 
mult loc. Apartamentul se transformă într-o căsuţă şi 
apoi într-o casă mai mare şi tot aşa, până ajunge un 
adevărat palat. Aşa cum spune o variantă a citatului 
nostru de la începutul capitolului: „Într-o inimă plină 
este loc pentru toată lumea; într-o inimă goală nu are 
nimeni loc.“ Aşa este şi în viaţă. În filmul Amelie, pe 
când tânăra franţuzoaică se plimba pe malul Senei, ia 
decizia de a se concentra pe dăruire şi nu pe a primi. 
Minunile şi bucuria care au urmat sunt cu adevărat 
rezultatele unui mod de viaţă generos — descoperim în 
acest context sens, scop şi o plăcere profundă. În ciuda 
publicităţii care i se face, egoismul duce la melancolie 
şi la pustiirea sufletului. Thomas Cannon este un bun 
exemplu. Revista Esquire a prezentat povestea lui sub 
titlul „Cel mai generos om din lume“. Thomas, un func- 
tionar la poştă cu un salariu minim are obiceiul de a 
oferi sume de 1.000 de dolari oamenilor cărora consideră 
el că le trebuie mai mult decât lui.! Pe parcursul a 
douăzeci şi cinci de ani a oferit în total 120.000 de dolari 
unor oameni total necunoscuţi. Bucuria sa este palpabilă 
şi astfel nu mai este sărac. 

Generozitatea este o modalitate de a privi viaţa. Pat 
Rafter, în timp ce juca finala turneului, a observat în 
tribune o persoană care suferea de un handicap. Pat a 

decis ca după partidă să-l caute pe individ şi să-i ofere 
tricoul său. Acest comportament este în mare opoziţie 
cu cel al unui alt jucător de tenis, bine înrădăcinat în 
top ten, care, în ciuda avionului personal şi a banilor 
cheltuiţi pe propria înfăţişare se plângea că jucătorii de 
tenis nu câştigă îndeajuns. Andre Agassi i-a sugerat 
ulterior să folosească o parte din bani şi să meargă să-şi 
cumpere un pic de perspectivă! 

Generozitatea necesită un angajament total. Nu 
trebuie confundată cu impostorii săi anemici şi palizi: 
mici gesturi prefăcute pentru a domoli junghiurile 
conştiinţei. Asemenea imitații se regăsesc sub diverse 
forme. Printre ele se află... 


A. DARUL NASULUI 

id formá de a dër ui este creată pentru a primi 
sau este o formă de generozitate legată de obligație, o 
formă de a îmbunătăți comportamentul viitor sau de a 
crea o listă cu oameni care iti vor fi indatorati. Rareori 
vine si cu acel ton grav tipic lui Brando, dar esenta este 
aceeaşi: „Fac asta pentru tine, dar va veni o zi când iti 
voi cere ceva in schimb“. Este a dărui cu o cerere ataşată. 
Darul, precum o momeală, implică o obligaţie de îndată 
ce este primit şi astfel nu mai este un dar. Pescarii aruncă 
peste bord ceea ce noi în Australia numim „burley“ 
(momeală), adică mâncare gratuită, numai că de data 
aceasta nu este legată de cârlig, ci este menită a atrage 
şi a aduna bancurile de pesti, iar când acestea apar, iese 
la iveală şi adevărata intenţie. Familiile, afacerile, bise- 
ricile, toate sunt un teren propice pentru asemenea 
tactici — numeşte-o persuasiune, numeşte-o ispită, dar 
nu o poti numi a face un dar. 


B. DARUL DUPĂ MOARTE 


Nu poate exista un „testament generos“, deoarece 
generozitatea există doar atunci când individul are 


posibilitatea de a alege. De multe ori, suntem coplesiti de 
acel individ care „dă totul“. Într-adevăr, din perspectiva 
modelului nostru primitiv materialist, un asemenea act este 
judecat în mod pripit. Bineînţeles că vom face cu toţii asta. 
Dar să oferi ceva pentru o cauză nobilă este un lucru vrednic 
de laudă numai de partea asta a mormântului. Există un 
proverb evreiesc care spune aşa: „Ceea ce dai când eşti 
sănătos este aur curat, ceea ce dai atunci când eşti bolnav 
este argint, iar ceea ce dai după moarte este plumb“. 


C. DARUL FORMAT DIN RESTURI 


Soţia mea are multe puncte forte, dar unul dintre 
punctele ei slabe este impártitul mâncării (chestie 
rămasă de la sora ei mai mare care se năpustea cu zel şi 
regularitate asupra acelei porţii pe care Heather o lăsa 
la urmă tocmai pentru a o putea savura). Acum, când 
apare castronul destul de generos cu cartofi prájiti, in- 
trebarea „Nu vrei şi tu, iubire?“ este folosită doar atunci 
când nu mai poate sau când mormanul de cartofi s-a 
cam răcit. Adevărata generozitate este atunci când îi 
oferi soţului sau soţiei prima portie, cu cei mai calzi, 
crocanti şi proaspeţi cartofi prájiti! A oferi atunci când 
nu mai vrem ceva este doar un pic mai bine decât dacă 
am face provizii, şi e foarte departe de generozitate. Una 
dintre povetele biblice referitoare la zeciuială este ca 
aceasta să fie prima portie - Dumnezeu „înainte de orice 
altceva“, şi nu Dumnezeu „acum că mi-am îndeplinit 
toate obligaţiile“. Acum câţiva ani, am primit o bicicletă, 
însă era prea mare pentru mine şi, în acelaşi timp, prea 
dificil să o vând, aşa că până la urmă am dat-o. Actul 
acesta însă nu m-a costat nimic — foarte mică suferinţă, 
prin urmare şi plăcerea şi recompensa. 


D. DARUL FORMAT DIN GUNOAIE 


O doamnă de la biserica noastră (care ar fi trebuit să 
fie excomunicată pe loc!) a oferit unei familii din Cambodgia 

un pachet de cárti de joc culese de la cazinoul din locali- 
tate. „Lipsesc câteva“, le-a spus ea în timp ce le oferea 
cu un ton ce sugera că o asemenea calitate le-ar putea 
mări valoarea! Încă nu pot să cred acest lucru, dar există 
multe poveşti cu oameni care oferă misionarilor nevoiaşi 
plicuri de ceai folosite. Gunoiul rămas în viaţa cuiva 
poate reprezenta material interesant pentru un târg de 
vechituri, dar nu este potrivit să fie materia primă a 
generozitátii. 

,Aruncá-ti pâinea pe ape, şi după multă vreme o vei 
găsi iarăşi!“ 

Pescuitul, ca analogie pentru lipsa actului de a dárui, 
funcţionează foarte bine şi este si foarte instructiv in 
procesul de luare a unei decizii. Tema generozităţii şi 
analogia sa cu pescuitul au ambele capacitatea de a ne 
învăţa nu numai minunea de a dărui, dar şi procesul 
decizional. 

Aceia care pescuiesc au auzit „aruncarea unditei". 
Aruncarea unditei depăşeşte pura intenţie şi implică o 
acţiune bruscă şi energică. Vine un moment în care 
trebuie să actionám si să vrem şi, alimentati de decizie, 
vom reuşi să aruncăm momeala exact acolo unde sunt 
peştii. Nu vorbesc aici despre decizia condiţionată - „Voi 
face... dacă...“; „Voi... când...“ — ci de decizia liberă de 
orice condiţie. Una dintre bucuriile aruncárii unditei, 
în special pentru băieţi, este să vadă cât de departe poate 
ajunge plumbul. Pe vremea când pescuiam (între 12 şi 
16 ani), locuiam lângă un râu în Waipu, Northland, Noua 
Zeelandă. (Dacă nu ştii sigur unde este Waipu - se află 
cam la 20 de km de Maungatoroto.) O bună aruncare a 
unditei ducea momeala în cea mai adâncă parte a râului. 
Aruncarea mea record a fost una memorabilă. Am az- 
vârlit cu toată puterea şi am fost uimit să văd că plumbul 
plutea ca niciodată. Nu numai că a navigat pe întregul 
râu, dar a trecut şi de dunele de nisip şi a ajuns în câmp, 
pe partea cealaltă — la 500 de metri distanţă. Abia atunci 





am devenit conştient că plumbul nu mai era ataşat 
unditei. Sărise în mijlocul aruncării, aşa că, fiind liber, 
ajunsese acolo unde nu mai ajunsese nici un plumb înaintea 
sa. Deci totul vine în urma deciziei. Atunci când ne gândim, 
plănuim şi ne pregătim, după care suntem pe punctul de a 
arunca undita, eforturile noastre vor fi maximizate dacă 
toate ieşirile laterale, toate scuzele pentru eşec sau orice 
alte restricţii vor fi tăiate. 

Mărinimia vine din suflet. Egoismul este strâns legat 
de o inimă mică şi, într-o lume cu suflete de bonsai, avarii 
par normali. Un lucru mic nu este frumos atunci când 
este vorba despre ceea ce se găseşte în interior si astfel, 
numai prin decizie poate începe dezvoltarea interioară. 
Egocentrismul este coloana sonoră a timpurilor noastre, 
iar melodia sa continuă îţi poate pătrunde în minte şi 
iti poate zădărnici visurile. Disneyland din Anaheim are 
o expozitie care le plácea foarte mult fetelor mele cánd 
erau mai mici... „Este o lume mică“. Am stat la coadă 
30 de minute cu melodia aceea: „Este o lume mică în 
cele din urmă / Este o lume mică în cele din urmă / Este 
o lume mică în cele din urmă / Este o lume mică, o lume 
mică“ bázáindu-ne în urechi ca un tántar enervant. Ace- 
laşi cântec a continuat şi pe parcursul vizitei noastre, 
în timp ce vizitam diverse naţiuni ale lumii. A doua zi 
dimineaţă, în jur de ora 2, m-am trezit cu acelaşi refren 
ce îşi făcuse acum loc în mintea mea şi decisese să 
rămână neinvitat peste noapte! Lumea noastră va ră- 
mâne mică până când noi, prin forţa deciziei, vom închide 
această muzică de fond. Marshall McLuhan a spus: 
„Mergem cu spatele spre viitorul nostru.“ Dacă melo- 
diile de anul trecut vor continua să cânte, cântecele noi 
nu vor putea fi niciodată ascultate. 

Vreau să fiu o persoană care se dezvoltă. Istoria este 
plină de oameni care şi-au pus amprenta deoarece au 
avut capacitatea de a-şi schimba mecanismul, cum s-ar 
spune, şi de a trăi peste şi deasupra propriei persoane. 
Pot spune că trăiesc cu această dorinţă, însă drumul 

este lung şi, conform spuselor lui Pavel în Epistola către 
Romani, Capitolul 12%, cultura noastră are talentul de 
a „ne băga în structura sa“. Poziţia iniţială este „mic“ 
şi se pare că ne amăgim foarte uşor că facem progrese 
importante, când de fapt creşterea noastră este minimă. 
O zicală pe care am auzit-o acum câţiva ani má tine cu 
picioarele pe pământ... „lucrurile mărunte îi supără pe 
cei mărunți“. Mă supár pe fetele mele atunci când se 
apucă să deschidă uşa de la maşină înainte să o 
deblochez, deoarece în mod invariabil vor ridica butonul 
exact când eu deschid şi astfel vor bloca din nou maşina. 
În fiecare zi mă lovesc de nenumărate motive de a mă 
înfuria pe şoferii care nu semnalizează, care ezită la 
culoarea galbenă, care — pe scurt — îmi stau în cale. 
Kreepy Krauly (o maşină automată pentru curăţarea 
piscinei) se tot blochează într-unul din colţurile piscinei, 
copacul vecinului îşi scutură frunzele indiferent de ano- 
timp în aceeaşi piscină, problemă ce contribuie la blo- 
carea mai sus mentionatului Kreepy Krauly; cioara din 
fata ferestrei se decide sá dea volumul mai tare tipetelor 
sale nemelodioase la ora 4 dimineata; coada la automatul 
din parcare, coadá care nu se formase atunci cánd ai 
parcat maşina şi, culmea, nu este nici in spatele tău 
atunci când în sfârşit reusesti să plăteşti după ce ai stat 
20 de minute să aştepţi. 

Astăzi, în timp ce scriu aceste rânduri, mă plimb de-a 
lungul plajei din Jimboran Bay în Bali. Heather şi cu 
mine am sărbătorit a 20-a aniversare a căsătoriei noastre. 
Ea tocmai a plecat la aeroport cu destinaţia Perth — eu 
voi lua un zbor spre Sydney peste trei ore.* Aşa că folo- 
sesc această ocazie pentru a termina capitolul de faţă, 
în vacanţă, în Bali. Chiar şi azi, în acest frumos peisaj, 
mă pot gândi la trei sau patru ocazii diferite când m-am 
supărat din cauza unor treburi minore. Nu spun că mi-am 
pierdut calmul sau că neliniştea mea era vizibilă. Tot ce 
spun este că am observat că această meschinărie incre- 
dibilă este încă parte integrantă a naturii mele. Vestea 


bună însă este că decizia de a evolua a fost luată şi în 
fiecare zi va trebui să apăs pe butonul „refresh“ şi să o 
iau de la capăt. Sper ca în decurs de un deceniu limitele 
lumii mele interioare să ajungă mai departe decât sunt 
acum. De fapt, convingerea mea este că trebuie să luăm 
această decizie doar pentru a ne păstra status quo-ul. 
Micimea este la modă şi, pe măsură ce trec anii, este şi mai 
greu să rezistăm presiunii. Si totuşi, trebuie să rezistăm, 
căci o lume ce se scufundă este o lume lipsită de viaţă. 
Pentru că viaţa nu este definită de locul în care ne aflăm 
în călătoria noastră, ci de direcţia în care ne îndreptăm. 
Primul scriitor de science fiction pe care l-am citit — 
şi de fapt probabil unicul pe care l-am citit vreodată, 
deoarece acest gen literar nu se află printre preferatele 
mele - a fost John Wyndham. Una dintre cărţile sale 
era o culegere de povestiri în care exista o istorioară 
obsedantă despre un grup de liceeni care făceau nişte 
experimente de rutină legate de viteza luminii. De fiecare 
dată obțineau acelaşi rezultat, adică cinci minute. Pro- 
fesorul lor nu putea să le găsească greşeala şi astfel au 
contactat universitatea din localitate. Spre groaza tutu- 
ror, studenţii aveau dreptate. Lumina soarelui ajungea 
pe Pământ doar în cinci minute în loc de şapte cât ar fi 
fost normal. Oameni de ştiinţă de peste tot din lume au 
căzut de acord asupra problemei — întregul univers se 
micşora. Pe măsură ce lunile treceau, ritmul creştea, 
deşi nu puteai observa asta dacă trăiai pe Pământ, pentru 
că micşorarea avea loc la scară largă. Totuşi, au început 
să apară semne. Televiziunile şi posturile de radio au 
început să dispară, deoarece diversele lărgimi de bandă 
au devenit prea mari pentru a mai putea fi recepționate. 
Apoi, spre final, una câte una culorile păleau — întâi 
violetul şi indigoul, apoi albastrul, verdele, galbenul şi 
în final roşul. Dacă te tăiai, observai o picătură neagră 
curgând pe pielea ta. Ultimul lucru care a dispărut a 
fost lumina, în timp ce lumea se strângea pe străzi, în 
pieţe şi pe câmpuri pentru a vedea cum păleşte încet-încet, 


—- 
> 
e 





SA TRAIM CU INIMA DESCHISA 





150 
E- 
z 
-= 
a. 

Æ 
æ 
e 
= 
z 
EI 
z 
< 
e 
M 
= 
N 
o 
uu 
a 


după care totul s-a sfârşit... După cum vă puteţi da 
seama, o asemenea poveste era foarte încurajatoare 
pentru un copil de doisprezece ani! Totuşi, cred că me- 
tafora este clară. Dacă permitem lumii noastre inte- 
rioare, inimii şi sufletului nostru, existenţei noastre să 
se micşoreze, viaţa îşi pierde freamătul şi, încetul cu 
încetul, sistemele noastre de comunicare dispar; nu mai 
rămâne nimic de spus cu excepţia banalului si a lucru- 
rilor triviale. Apoi culoarea însăşi dispare din vieţile 
noastre, până devenim gri si traşi la faţă. 

CAPITOLUL 16 


ULTIMA DECIZIE 


„Să te încrezi în mine mai puţin 
Ca-n jurământul înecat în vin.“ 


William Shakespeare, Cum vă place, Actul III, Scena 5 





© În traducerea lui Virgil Teodorescu, 








Jurământul are descendentá străveche şi totuşi, şi-a 
pierdut semnificaţia în societatea contemporană. Există 
însă momente şi situaţii când doar un jurământ functio- 
nează. Cuvântul este unul destul de înspăimântător, iar 
forța sa este chemată atunci când trebuie să învingem 
inamici puternici. Este ca o decizie în echipament de 
luptă — un soldat pe tanc. Din păcate, tancurile atrag 
atenţia şi focul asupra lor. În majoritatea situaţiilor, 
acestea nu supraviețuiesc prea mult. Astfel că jură- 
mintele respectate sunt mult depășite numeric de cele 
încălcate. Poate pentru că jurământul este ultimul tip 
de decizie la care poţi recurge, ultima posibilitate, o în- 
cercare disperată şi de cele mai multe ori zadarnică de a 
te împotrivi vântului neprielnic. Aşa că şansele de eşec 
sunt mari şi, în consecinţă, lumea se încruntă atunci 
când aude de jurământ în loc să-l încurajeze. Samuel 
Johnston spunea: „Jurământul este un lucru groaznic. 
Este o capcană, un păcat“!; în timp ce E.M. Knowles 
atentiona: „Cel ce încalcă o hotărâre este o cârpă. Cel ce 
o ia, este un prost“. Totuşi, există momente în care ju- 
rământul este singura formă potrivită a deciziei. Te-ai 
putea aştepta oare la ceva mai puţin solemn decât o pro- 
misiune publică atunci când îţi dedici tot restul vieţii 
unei alte persoane? Jurămintele de dragoste, devotament 
şi fidelitate, care sunt esenţa ceremoniei căsătoriei ne- 
cesită toate acele semne distinctive care le însoțesc. 
Căsătoria într-o capelă „drive-through“ este pură dis- 
tractie, un experiment, un surogat vulgar — o distractie 
decizională dacă vrei, o imitatie de plastic pe care o colec- 
tionezi pentru că nu poti avea obiectul original. Adevă- 
ratele juráminte nu au cái de scápare. Drept urmare, 
divorţul si tot ceea ce implică el este şi dureros, şi de 
lungă durată. Atunci când jurămintele căsniciei sunt 
încălcate, rănile sunt foarte mari. Societatea nu le poate 
permite părţilor să meargă fiecare pe calea lui fără a 
încerca să creeze un fel de împăcare (în cel mai bun caz) 
sau un final oficial (în cel mai rău caz). Jurământul are 
astfel menirea de a limpezi lucrurile o dată pentru 

totdeauna şi, dacă este folosit corect, măreşte puterea 
voinţei. Atunci când Cortez a ajuns în Lumea Nouă, a 
ars toate corăbiile pentru ca oamenii lui să aibă o 
motivaţie bună ca să facă viaţa lor să funcţioneze pe 
acel nou tărâm. În mod similar, jurământul îndepărtează 
toate alternativele, aşa încât a te răzgândi nu mai este 
o opţiune posibilă. Fără acest gen de hotărâre, alcooli- 
cului care încearcă să renunţe la băutură îi va fi mult 
mai greu decât celui care pune faţă în faţă posibilitatea 
de a bea un pahar de bere sau vin cu însăşi moartea. 

Gandhi a folosit un jurământ pentru a trece de la 
fidelitate, la castitate (deşi putem spune că ultimul îl 
încalcă pe primul, doar dacă nu cumva soţia este total 
de acord). A încercat de mai multe ori să spună nu 
libidoului său, însă a eşuat. Dar la vârsta de 37 de ani a 
făcut un jurământ solemn, jurământul lui Brahma 
Charya - încetarea oricărei activităţi sexuale. În filmul 
lui Richard Attenborough despre viaţa lui Gandhi, un 
reporter sceptic o întreabă pe soţia sa, Kasturba, la vârsta 
de şaptezeci de ani: „A încălcat vreodată acest jurámánt?": 
„Nu încă“, răspunde aceasta cu o sclipire în ochi. 

Sunt conştient că acest concept al jurământului are 
o nuanţă medievală. Totuşi, înţelepciunea sa folosită 
cumpătat şi în mod potrivit este cea mai bună formă a 
deciziei. Îi face pe oameni să se ridice deasupra lor înşişi. 
Prin forţa sa, curentul slăbeşte, vântul se potoleşte şi 
mulţimea nemulțumită se imprástie îndeajuns cât să ne 
putem continua călătoria. 


CĂTEVA SFATURI LEGATE DE JURĂMINTE 
1. SPUNE CUIVA 


Un jurământ trebuie să implice responsabilitate. Ju- 
rămintele, prin definiţie, sunt decizii făcute cu glas tare 
fie faţă de prieteni şi familie, ca în cazul căsătoriei, fie 
faţă de Dumnezeu. Spre exemplu, multe dintre jură- 
mintele făcute de Gandhi au fost de natură religioasă. 
Se pare că decizia personală fără ajutorul prietenilor 
sau fără credinţă nu va avea forţa necesară. Dacă faci 


un jurământ, trebuie să spui asta cuiva. Putem renunța 
oricând la o decizie despre care nimeni nu ştie nimic. 

Un jurámánt nu este niciodată făcut în grabă. De 
obicei, este rezultatul unei gândiri şi deliberări îndelungate. 
În general, marchează sfârşitul drumului din punctul 
de vedere al alternativelor. Fumătorul care a încercat 
absolut totul pentru a se lăsa poate sfârşi prin a face un 
jurământ solemn. Se presupune că nimeni nu ar trebui 
să ia o asemenea decizie în mod pripit. De aici şi porunca 
biblică: „Mai bine să nu faci nici o juruintà, decât să 
faci o juruintá şi să n-o împlineşti... ? 


3. CREEAZA UN RITUAL 

Jurămintele de căsătorie sunt însoţite de dăruirea şi 
primirea unui inel. Acestea sunt simboluri, semne că 
are loc ceva mult mai profund decât un simplu schimb 
de cadouri. Inelul are o semnificaţie; o legătură fără 
capăt ce simbolizează dragostea nemuritoare. 

Pentru unii, ritualul este reprezentat chiar de loc — vechii 
israelieni construiau un altar sau un monument în fiecare 
loc în care făceau o promisiune sau un legământ. Revizitarea 
locației respective reafirma decizia luată şi, într-un fel, o 
făcea mai concretă. Pentru alţii, o mâncare anume poate 
întări decizia şi o poate sublinia iar şi iar. Obiceiul creştin 
al comuniunii înfăţişează bine acest aspect. Iisus însuşi 
a făcut un jurământ de a nu mai bea vin până la sfârşitul 
veacurilor. Până şi curcubeul de pe cer, ne spune Geneza, 
este un semn al legământului făcut de Dumnezeu cu Noe. 
Astfel, un jurământ are nevoie de un reper, de ceva care 
să-l marcheze şi astfel, decizia devine ancorată în însăşi 
materia vieţii. 

EPILOG DESPRE AUTOR 


Aniversarea mea cade exact in mijlocul anotimpului 
rezolutiilor, asa cá 2 ianuarie este ziua mea pentru 
„recalibrare“. Îmi iau carnetelul de notițe, mă aşez 
pentru o oră şi ceva la masa unei cafenele şi îmi revi- 
zuiesc viaţa; în special mă uit din nou peste hotărârile 
mele. 

Din păcate, deciziile nu trebuie luate o singură dată. 
Necesită revigorare şi reexaminare. 

Aşa că o iau punct cu punct şi reexaminez calitatea 
căsniciei mele şi a caracterului meu, starea financiară 
si viitorul. Pe scurt, mă uit peste diversele decizii stan- 
dard luate, despre care eu cred că formează viaţa. 

În mod evident, unele dintre ele au fost duse la bun 
sfârşit. 

Focul care arde sub fiecare trebuie întreţinut în mod 
constant. Lăsate de capul lor, pasiunea scade, claritatea 
se tulbură şi hotărârea slăbeşte. | 

Dacă ar exista o carte pe care aş putea să o citesc în 
fiecare an pentru a-mi ţine hotărârile active... 

Dacă voi găsi o astfel de carte, iti voi spune. 

Phil Baker este autorul mai multor volume de succes, 
printre care Secrets Of Super Achievers (Secretele 
oamenilor impliniti, Ed. Amaltea 2008) si Attitudes of 
Amazing Achievers (Atitudinea oamenilor impliniti). 

De asemenea, este şi un orator renumit, care tine con- 
ferinte pentru un public format dintr-un număr între 
50 si 10.000 de oameni. 

Phil locuieste in Perth, Australia, unde este preot 
principal la Biserica Riverview, una dintre cele mai mari 
comunitáti din Australia. 


JURNALUL ONLINE AL LUI PHIL BAKER 

Vizitaţi jurnalul online al lui Phil Baker, unde îşi scrie 
în mod constant cugetările şi observaţiile asupra unor 
subiecte variate din politică, istorie, filozofie, teologie, 
poezie, sport şi multe altele! 


Puteţi vizita blogul său intrând pe www.philbaker.net 

